
Subcomisarul Radu Corozel număra zilele până la concediu. 

Elveţia: ce tara, ce civilizaţie! În fiecare an, mergea în vizită la sora lui 
$1 nu se satura să admire ordinea desăvârşită, bunăstarea oamenilor şi 
aşezarea instituţiilor pe temeiul solid al legii. Ca preşedinte de sindicat, 
avea de gând să dea în judecată Ministerul de Interne. De doi ani, se făceau 
că uită de primele pentru vacanţă. Era stanjenit când sora lui se oferea să 
plătească toate costurile şederii lui la Lausanne, cu soția şi copilul, şi lui nu- 
1 ajungeau niciodată banii ca să achite măcar o parte din cheltuielile pentru 
mâncare, pentru plimbări... La întoarcere, le povestea colegilor de birou de 
la etajul 1 al Poliţiei Judeţene Vaslui cum mai e pe-acolo şi visau împreună 
la minunatiile Elveţiei. Priveau din când în când pe fereastră, în zare, pe 
deasupra fumului gros de țigară, de parcă s-ar fi aşteptat să desluseasca 
undeva, în spatele Tribunalului Judeţean de peste drum, crestele Alpilor. 

Radu Corozel lucrase câțiva ani sub acoperire, la furturi de maşini, şi 
învățase multe despre şiretlicurile infractorilor. Când povestea despre 
cazurile pe care le rezolvase, se mira el însuşi de metodele ingenioase prin 
care hoţii de maşini trăgeau pe sfoară Poliția. Citise undeva că un detectiv 
bun nu de marile oraşe ar trebui să se teamă, ci de satele retrase şi linistite, 
unde se ascund adesea situaţii şi conflicte nebănuite. Cine scrisese asta ştia 
câte ceva despre oameni şi despre viata. 

Pe 15 iunie 2005, pe la prânz, şefa unităţii de primire a urgentelor de la 
Spitalul Judetean anunța Poliția că maşina Salvării adusese o femeie 
moartă, cu urme suspecte de legare. „Avem o moarte prin violență“, spusese 
doctorita. 

— Robert, vii cu mine? l-a întrebat Corozel pe colegul lui de la 
serviciul criminalistic, Robert Popa, cu care se ducea adesea pe teren. 

— Pregatesc laboratorul si vin, a raspuns Popa. 

— Atunci ne vedem la spital, a mai zis Corozel. 

Colegul lui avea nevoie de o jumătate de oră ca să pregătească 
instrumentele şi soluţiile cu care se colectau probe la locul infracțiunii. 


Spitalul Judetean se afla la o aruncătură de bat, dar, dacă era vorba de 
un caz serios, vizita la spital nu avea să fie decât începutul. 


Şefa secției urgente, care-i alertase, se numea Carmena Piseru şi le 
înțelegea meseria, fiindcă era fiică de polițist. Se specializase în medicina 
de urgență la Timişoara, unul dintre oraşele unde începuse în anii '90 
reforma sistemului medical. Se infiintasera unități speciale de primire a 
urgentelor (UPU) şi un Serviciu Mobil de Urgenţă şi Descarcerare 
(SMURD), unde lucrau deopotrivă medici, pompieri şi poliţişti. Medicii şi 
asistenții de pe vechile ambulante se temeau că-şi vor pierde locurile de 
muncă. Până în 2007, anul aderării la Uniunea Europeană, România trebuia 
să aibă un sistem integrat de urgenţă şi un număr de telefon unic, 112, la 
care să se poată semnala orice caz grav. Doctorita se întorsese apoi în oraşul 
natal, Vaslui. Preluase nou-infiintata unitate de primire a urgentelor din 
cadrul Spitalului Judeţean. 

Se uita pe fereastră, spre poarta spitalului şi, mai încolo, la şoseaua pe 
care circulau camioane, furgonete, căruţe, automobile cu numere de Italia, 
în drum spre laşi, capitala Moldovei. L-a văzut pe Corozel intrând şi s-a 
grăbit să-l întâmpine. 

— Mi-au adus o fată moartă, cu urme de violenţă la mâini şi la 
picioare, i-a spus de îndată ce a dat cu ochii de el. Au adus-o la noi dintr-o 
eroare. Era moartă de mult! Au nenorocit-o la mănăstire, la Tanacu! Fată 
tânără, de 23 de ani, şi parcă zici că are 60, când te uiţi la ea! 

— Buletin are? a întrebat polițistul. 

— Da, l-am luat de la maicile care au venit cu Salvarea. Pe urmă, le- 
am trimis la medico-legal. Să vedem ce zice şi Moldoveanu. 

Doctorita Piseru trebuia să clarifice responsabilitatea spitalului cât mai 
curând. I-a întins o carte de identitate. „Cornici Irina Maricica“, şi-a notat 
subcomisarul într-un carnet. „Născută în 1982, în satul Ibănești, judeţul 
Vaslui. Domiciliul în satul Cuptoare, judeţul Caraş Severin.“ 

— Ce căuta la mănăstire? 


— Nu ştiu... Am înţeles că era sora, maică... Nu era de mult la ei... 

— Cine a adus-o cu Salvarea? 

— Doctorita Ciocan. Bineinteles ca nu trebuia s-o 1a de-acolo! Le-am 
spus de o sută de ori că asta e treaba procuraturii, că, altfel, trebuie să dea 
spitalul socoteală... ne încarcă pe noi la statistici... dar s-a pierdut cu 
firea... a zis că poate o mai învie ea! a zis doctorita, exasperată de 
nepriceperea medicilor generalişti care lucrau pe ambulante şi se 
deprindeau greu cu procedura de resuscitare, care trebuia făcută pas cu pas, 
ca la carte, matematic, nu de-a valma! 

— Ea unde e acum? a întrebat subcomisarul. 

— Cine, doctorita Ciocan? La ei, la Ambulanta. 

— Cam la ce ora sa fi murit femeia? 

— În orice caz, cu mult înainte să ajungă Salvarea, fiindcă altfel nu se 
explică rigiditatea şi lividitatile accentuate. 

— Vreau s-o văd. 

— E la morgă. leşiţi, o luaţi prin curte... 

— Ştiu drumul, sărut-mâna. 

Odată ajuns la morgă, subcomisarul a identificat nişa frigorifică în care 
se afla cadavrul şi l-a examinat sumar. Femeia avea julituri la gură şi la 
încheieturile mâinilor. „O să se ocupe Robert de ea“, şi-a zis. El trebuia s-o 
vadă pe doctorita Ciocan. 


Sediul Ambulantei era aproape de centrul oraşului, pe strada 
Tipografiei, la 5-10 minute cu maşina de Spitalul Judeţean. Elena Ciocan 
abia se întorsese de la spital şi era încă tulburată. Tocmai îl sunase pe V.P., 
la cabinetul lui de la Ministerul Sănătăţii, ca să-i povestească întâmplarea şi 
să-i ceară un sfat. V.P. a linistit-o şi i-a promis că va veghea asupra situației. 
Acum era secretar de stat, dar îi fusese profesor şi ştia că e fată bună, 
sufletistă. Nu merita să fie sanctionata, deşi era strict interzis să transporti 
cadavre cu Salvarea. Se găsea greu o slujbă cât de cât aproape de Iaşi, unde 
locuia doctorita. 


Avea 33 de ani. Era congestionata la fata şi cu gâtul mărit de o gusa 
tiroidiană. La femei, în special, semnele lipsei de iod de care suferea 
întreaga populație se confundau adesea cu obezitatea. Părea o fire emotivă 
$1 singuratică, s-a gândit subcomisarul Corozel când a luat-o deoparte, în 
camera cu paturi suprapuse, unde se odihneau peste noapte medicii de 
gardă. 

— Deci m-au chemat la mănăstire, a început ea, şi, când am ajuns, am 
găsit-o pe maicuta în paraclis, întinsă pe jos, cu capul spre uşă, deja moartă. 
Preotul şi maicutele ziceau că abia i-au dat să bea şi să mănânce, că nu se 
poate să fie moartă, şi, având în vedere că ei insistau şi că ea era aşa tânără, 
m-am gândit că, dacă nu fac tot posibilul, mă vor acuza pe mine... dar era 
moartă, cu lividitati instalate. Am fişa de solicitare completată. I-am pus şi 
perfuzie... şi i-am făcut şi masaj cardiac. Am făcut tot ce-am putut, vă spun. 

— Cum a murit? 

— Nu ştiu. Au zis că era agitată şi au legat-o... 

— Bine, să ramaneti pe-aici, că poate mai avem nevoie de lămuriri. 
Acum trebuie să mergem la mănăstire. Cam cât ati facut până acolo? a mai 
întrebat Corozel. 

— Noi, cu Salvarea? Cam douăzeci de minute. 

— Sărut-mâna, a zis subcomisarul şi a ieşit în curte, unde îl aştepta un 
coleg mai în vârstă. 

S-a urcat la volan, în maşina de teren a Poliției Judeţene, şi au pornit 
spre Tanacu. Vremea se îmbunase, după câteva ploi răzlețe. Vara se putea 
urca fără probleme cu maşina pe deal. Chiar dacă după ploaie mai rămâneau 
ochiuri de apă în pământ, iarba deasă şi buruienile le acopereau, întinzând 
punte după punte pentru roțile maşinilor care se aventurau spre mănăstirea 
cea nouă. 


Purta dulamă călugărească închisă cu nasturi. Peste bluză avea o vestă 
neagră. Cruciulita de lemn de la gat îi alunecase într-o parte. Privea în gol, 
cu ochii intredeschisi. Dreptul era mărit, uşor ieşit din orbită. Buzele 


invinetite erau crapate, muscate, iar pielea din jurul gurii era jupuită. La 
încheieturile mâinilor, pe sub bluza neagră, se vedeau nişte urme roşii- 
albastrui, de frecare. Îi ridică mânecile şi se uită mai atent: răni deschise nu 
erau. Doar vânătăi, basici şi julituri. Pe mâna stângă îi rămăsese, prinsă cu 
leucoplast, o branulă şi, legată de ea printr-un furtun subțire, o punguta cu 
ser fiziologic folosită la perfuzie. La mâna cealaltă avea o brățară crosetata 
din ata neagră. Un şirag de mătănii. 

Subcomisarul Popa i-a făcut câteva poze. Apoi a desprins perfuzia din 
branulă şi a pus-o deoparte. În procesul-verbal de examinare a cadavrului 
nu se treceau eventualele tratamente medicale aplicate victimelor. Important 
era ca, observând indiciile de legare, să ştie ce întrebări să pună şi cui, cand 
el şi Corozel aveau să facă reconstituirea faptelor. I-a scos femeii şosetele 
groase, bărbăteşti şi a băgat de seamă că avea urme de legături şi la glezne. 
A întors-o când pe o parte, când pe alta, ca să-i scoată hainele mai uşor. 
Câteva vânătăi lângă sânul drept, băşici pe la încheieturi, vânătăi 
nesemnificative deasupra buricului, urme de frecare şi julituri, vânătăi la 
piciorul drept, de la genunchi în jos. Pe spate, culoarea ceroasa-vinetie a 
morții, alte urme de frecare. Părea să se fi zbătut stând pe spate. 

„Sub dulamă prezintă sutien albastru cu dantelă, un pantalon de trening 
negru, cu dungi albe, şosete negre“, a scris în procesul-verbal. Se străduia 
să o mişte cu grijă. Altminteri, la necropsie, ar fi fost dificil de stabilit ce 
lovituri s-au produs în timpul vieţii şi ce lovituri se datorau manevrării 
ulterioare a cadavrului. 

I-a pus hainele într-o cutie de carton. Pe etichetă i-a scris numele cu 
litere de tipar: IRINA CORNICI. Mâna dreaptă tot îi mai tremura din când 
în când. În iarna lui 1985, pe când era în armată, îi degeraseră două degete. 
Medicul care-l tratase îl sfătuise să-şi găsească o meserie migăloasă, care 
să-i solicite degetele, în asa fel încât să fie obligat să şi le mişte cât mai 
mult. Când se întorsese la garda naţională, unde făcea armata, se apucase de 
desenat. Colegii îi dădeau fotografiile iubitelor lor, ca să le facă portretele in 
creion. El adăuga inimioare şi mesaje de dragoste, iar băieții le trimiteau 
fetelor prin poştă. Apoi se angajase la un atelier unde se făceau lozinci 
despre realizările clasei muncitoare şi alte materiale propagandistice, care 
se afişau prin sate şi comune ori de câte ori se anunţa vreo vizită pe linie de 
partid. Robert Popa devenise criminalist la începutul anilor '90, dupa 


căderea comunismului. Se luase după un prieten care-i tot zicea că e o 
meserie bună. Nu-i părea rău. 

A împachetat separat chiloţii roşii ai femeii, într-un plic cu sigiliul 
numărul 12912. Miroseau a urină: putea să fie un indiciu despre momentul 
morții. A mai făcut câteva poze şi a plecat şi el spre locul faptei. 

Mănăstirea Sfânta Treime se vedea de pe şosea, sus, pe culmea unui 
deal, în apropierea satului Tanacu, la 25 de kilometri de Vaslui. Numele 
satului ar fi venit de la un răzeş din secolul al XIV-lea, Tanase Tanacu, om 
cu frica lui Dumnezeu, care-şi închinase pământul Bisericii. Un drum de 
tara urca spre o pădurice de foioase şi ieşea apoi în vârful dealului, lăsând la 
poale vatra veche a satului şi, de jur împrejur, vilele noi, apărute ca 
ciupercile după ploaie în ultimu ani. 

În ziua aceea, pe la ora două după-amiaza, pe poarta mănăstirii intrau 
doi poliţişti în civil. Corozel purta o haină neagră de piele şi era proaspăt 
ras. După cum păşea, se vedea că el conduce operaţiunea. O cicatrice veche 
îi tăia vertical barbia, iar privirea umedă îl făcea să pară melancolic. Stiuse 
că o să se facă poliţist din şcoala primară. În adolescenţă, îi citise cu 
pasiune pe toți autorii de romane polițiste din vremea lui Ceausescu. 
Retinut şi precis în mişcări, devenea, la nevoie, tăios. Meseria îl învățase să 
pună la îndoială vorbele oricui. 

S-a uitat atent la preotul care le ieşea înainte. Mic de statură, slabut, cu 
o barbă lungă până la brâu, roşcată. Era greu să-i dai o vârstă. După cum îşi 
frângea mâinile, se vedea că e îngrijorat. 

— Bună ziua, părinte. Mata eşti stareţ aici? l-a întrebat. 

— Doamne-ajută! Da, eu sunt. Poftiti, poftiti, a zis preotul, aratandu-le 
cărarea spre paraclis. 

„Îi cam tremură glasul“, s-a gândit subcomisarul. 

— Ati avut aici o maicuta, Cornici? Ce s-a-ntamplat cu ea? 

— Acum am fost anunţaţi de două maici ca a murit. Noi am chemat 
Salvarea şi... 

— Avea urme de legare, vânătăi... Am văzut-o la morgă. 

— Ea fund foarte agitată şi amenintandu-ne obştea, vorbind 
pornografic... înspăimântător, noi am legat-o, a explicat preotul. 

— Cum ati legat-o? Puteţi să ne aratati? 

— Pe nişte lemne de cofrag... de la turnat ciment... Uitaţi, le avem 
aici, în spatele paraclisului, poftiti! 


Au mers cu toții: preotul in fata, Corozel şi celălalt polițist în urma lui. 
Li s-a alăturat şi o călugăriță care părea să ştie toate treburile mănăstirii. La 
locul indicat, pe iarbă, au găsit un fel de targă în formă de cruce: două 
scânduri, una mai lungă, alta mai scurtă, prinse una de alta şi, perpendicular 
pe ele, în partea de sus, o scândură mai îngustă. „Au rastignit-o?!“, s-a 
gândit subcomisarul şi a întrebat: 

— Şi cum ati pus-o pe crucea asta? Cu ce ati legat-o? 

— Am legat-o cu nişte prosoape şi cu nişte lanţuri de la câini, a intrat 
în vorbă calugarita care-i insotise. Ca s-o putem căra din chilie în biserică. 

Stătuse aşa, legată, două zile şi două nopţi. După slujbă, care dura în 
jur de 4-5 ore, o duceau în pridvor, cu tot cu targa, o aşezau pe o plapumă şi 
rămânea acolo, vorbind fără şir şi înjurând de cele sfinte, până la slujba 
următoare, de a doua zi. Poliţiştii au cerut să li se arate cum o 
transportaseră. Corozel nu se pricepea la religie, dar îi era clar că fusese 
vorba de un ritual. 

O călugăriţă cu pantaloni pe sub dulamă şi cu o căciulă neagră 
înfundată pe cap se învârtea de colo-colo şi aştepta să fie şi ea intrebata, ca 
să spună tot: cum Irina venise la ea în vizită, în primăvară, şi făcuse nişte 
crize, fusese internată în spital, apoi fusese iar violentă şi izbutiseră s-o lege 
ŞI s-o ducă în biserică. Părintele încercase să alunge duhurile rele care o 
stăpâneau. Apoi Irina leşinase, ei chemaseră Salvarea şi, peste o oră, 
aflaseră că a murit. 

Poliţiştii au început reconstituirea. Fata cu căciulă era prietena Irinei, 
sora Paraschiva, le-a spus preotul. Câteva călugărițe au adus targa în 
biserică. Paraschiva s-a aşezat pe ea cu fata în sus şi cu mâinile întinse 
orizontal, ca să le arate cum stătuse Irina cât timp îi citiseră rugăciunile de 
alungare a duhurilor rele. 

— Cum o aduceati până aici? a întrebat subcomisarul. 

— Marcile o luau pe sus cu targa, din pridvor, şi o puneau aici, in 
mijloc, pe nişte taburele, iar eu, după Sfânta Liturghie, îi citeam rugăciunile, 
a răspuns preotul. Şi o mai ungeam cu untdelemn sfințit pe la încheieturi. 
Sfântul Maslu... 

— ŞI ea ce făcea în timpul ăsta? Zicea ceva? 

— Eeeee..., a murmurat preotul, dând din cap şi privind în jos la 
Paraschiva cum ar fi privit la Irina. Se zbătea, urla, injura... o muncea rau 
diavolul... 


— Deci ati vrut s-o exorcizati?... 

— Dumneavoastra asa ziceti, in limbajul mirenilor, da... la noi se 
cheamă că am făcut Sfântul Maslu şi i-am citit Molitvele Sfântului Vasile, a 
spus preotul. 

Vedea că polițistul nu ştia ce înseamnă maslu, nici molitve, şi zicea de 
„exorcism“! N-avea rost să insiste. 

Radu Corozel l-a privit uşor amuzat. Banuia că e mai tânăr ca el, desi 
barba îi ascundea vârsta şi numai vioiciunea din ochii albaştri îl trada. 
„Victima a fost răstignită pe o cruce din lemn în scopul exorcizării“, şi-a 
notat in carnetel. Nu mai avusese un asemenea caz. Dar ştia ca, pe la 
mănăstirile din Moldova, se făceau frecvent dezlegări de duhuri rele. 

— Nu mai era ea, ce mai! a apucat şi Paraschiva să strecoare o vorbă. 

Când polițistul s-a întors spre ea, s-a intimidat. 

— Cum adică? 

— Din cauza unor păcate mari, ştiţi? Ai păcate mari şi ţi-e ruşine să 
spui. Poti să fii fată mare şi tot să te cuprindă diavolul... Eu i-am spus 
înainte să se spovedească: „Mă, Irina, mă, să ştii că sunt unele păcate care-s 
mari şi nu neapărat să faci c-un om... Cu gândul!“. Şi-a dat şi ea seama cate 
făcuse... 

La căminul de copii din Bârlad, unde crescuseră ele şi unde băieții mai 
mari şi unii angajaţi le violau pe fete, nimeni nu reuşise s-o pună jos pe 
Irina. Dacă apucau să te pună jos, nu mai scăpai! se gândea Paraschiva. Ca 
să se apere, Irina învățase figuri de karate şi o antrenase şi pe ea. „Atât cât 
să dai şi să fugi, ca să nu te doboare“, spunea Chita. „Că ai stresu’ ăsta cand 
eşti singură şi n-ai pe nimeni. E greu aşa, că nimeni nu ştie când îşi bate 
cineva joc de tine, te lasă, te omoară şi nu mai ştie nimeni de tine...“ Ea de- 
ala şi venise la mănăstire. Lasă că era credincioasă, dar ca să nu mai 
trăiască în neliniştea asta de care Irina nu scăpase toată viaţa. Stând întinsă 
pe targa pe care se zbătuse prietena ei, parcă o vedea încercând să se 
dezlege, trăgând de legături, smucindu-se şi strigând cât o tinea gura. 

Paraschiva era convinsă că Irina fusese posedată de diavol. Da, o 
închiseseră în chilie, da, o legaseră cu prosoape şi-i puseseră la mâini şi la 
picioare lanţuri de priponit câinii, dar ce altceva să fi făcut când ea spunea 
măscări în gura mare şi lovea pe toată lumea şi nici când fusese la spital nu 
avuseseră doctorii ce să-i facă?! N-o legaseră şi acolo? Cu diavolul nu te 
pui! Numai cu post şi rugăciune îl poţi razbi! Parcă simţea şi spaimă, dar şi 


un fel de mândrie ca îi ceruseră tocmai ei să arate cum stătuse Irina întinsă 
şi legată pe lemnele alea. 

— În timpul ăsta, cât a stat aşa, i-ati dat ceva să mănânce, să bea? a 
întrebat polițistul. 

— Părintele a încercat de mai multe ori: cu agheasmă, cu anafură... 
Dar scuipa tot. Nici să-i umezeşti buzele nu te răbda! a spus ea. 

— Am postit şi-am plâns! a adăugat una dintre călugărițe. Ştiam că e 
un suflet singur pe lume şi chinuit, crescută la casa de copii, ca sora 
Paraschiva! Azi-dimineata, când şi-a revenit, era liniştită şi ne recunoştea. 
Am zis că gata, a scăpat! M-a şi întrebat: „Mami, unde pleci?“, că aşa îmi 
zicea. „Mă duc până-n oraş, Irina“, zic. „Tu să fii cuminte, că vin repede!“ 
Aveam de făcut cumpărături şi să duc o maică la spital, ştiţi? 

— Cum te cheamă pe mata? întrebă Corozel. 

— Neonila. 

— Şi numele din buletin? 

— Arcălianu, a răspuns calugarita. 

— Şi ea a vrut să se călugărească, sau ce? 

— Da, a zis că-i place viaţa pe care o ducem noi şi rămâne şi ea. 

— Unde dormea? 

— Haideţi să vă arăt, a zis preotul. Chilia ei e în corpul de clădire din 
spate. Ala neterminat... că n-am mai apucat... cu atâtea necazuri... 

— Eu pot să mă ridic? l-a întrebat Paraschiva pe polițist, încercând să-i 
atragă din nou atenția. 

Ar mai fi fost lucruri de spus despre Irina. Nu mai voia să ştie? De ce 
terminase cu ea aşa de repede? Targa în cruce mai păstra încă mirosul de 
sudoare şi de urină lăsat de prietena ei. 

— Da. Cum te cheamă? a întrebat-o Corozel. 

— Chita! Anghel Paraschiva, şi-a luat seama fata, înțelegând ca la 
Poliție trebuia să spui cum te cheamă în buletin. 

Subcomisarul a notat numele şi apoi l-a urmat pe preot în curte, 
împreună cu celălalt poliţist. Au luat-o pe aleea îngustă, drept înainte, pe 
partea cu pietriş, apoi la stânga, pe lângă o tindă de chirpici şi o plită pe 
care fierbea o oală cu legume. Între timp, ajunsese şi subcomisarul Popa cu 
tehnicianul lui criminalist şi făceau poze. Pe gardul dinspre chilii erau 
întinse la soare o plapumă grena, o pătură maro, cu flori mari şi un preş. 
Popa se apropiase ca să facă prim-planuri. 


— Doamne-ajuta! Pe astea a stat ea, Irina, da, când o aduceam in 
pridvor, a explicat preotul oprindu-se în dreptul gardului. 

Mergea in fata poliţiştilor şi, conducându-i spre chilii, le povestea 
despre greutățile mănăstirii: şantierul, munca fără sfârşit, necazurile cu 
crizele Irinei, drumurile la spital, bolile maicilor bătrâne, care cu apendicita, 
care cu ficatul, neînțelegerile cu episcopia, câte şi mai câte! I se părea ca 
polițistul care tot punea întrebări era binevoitor şi avea să înţeleagă cum 
fusese situaţia. 

— Pe-aici, le-a zis, arătând spre un hol lung şi îngust, cu pământ pe 
Jos. 

În peretele din stânga erau tăiate câteva ferestre, dar nu apucaseră să le 
pună rame şi geamuri. În dreapta se aliniau chilii de paiantă cu uşi de 
placaj. Uşile aveau câte un geamlâc prin care intra lumină de pe hol. 

— Noi gândeam că în vara asta terminăm cu şantierul, cu tot... Dar 
dacă a venit nenorocirea... 

Era vocea Neonilei. 

— Mata răspunzi de chilii, de maicute? a întrebat-o Corozel fără să se 
întoarcă spre ea. 

— Da, eu. 

— AICI, le-a arătat preotul şi a deschis o uşă. 

Chilia victimei, aşadar. Să fi avut cel mult 2 metri pe 2. Subcomisarul 
şi-a aplecat puţin capul ca să nu se lovească de pragul de sus şi s-a uitat de 
jur împrejur, la patul de pământ acoperit cu un macat de lână, la pereţii cu 
linii nesigure, la raftul pe care erau aşezate iconiţe de carton şi câteva cărți 
de rugăciuni. Lângă o sobă de lut era lipit un afiş cu cetatea veche a 
Ierusalimului. S-a lăsat pe vine ca să cerceteze o geantă de voiaj neagră, cu 
fermoarul deschis, şi tot felul de lucruri femeiesti împrăştiate în jur: un 
deodorant, un pachet de tampoane pentru ciclu, lenjerie purtată, un pulover, 
un pix, o perie de dinţi... S-a ridicat şi a ieşit. 

— Te aştept afară, i-a spus subcomisarului Popa, care aştepta la uşă cu 
aparatul de fotografiat. 

Urmat de preot şi de Neonila, Radu Corozel a ieşit în curte şi a luat-o 
spre biserică. Apoi s-a oprit şi a tras aer în piept. 

— Părinte, noi deocamdată anchetăm cazul, dar să ştiţi că vă bagă la 
Penal: 15 ani de închisoare pe putin! Cine a legat-o? 


— Păi, ea, Neonila, şi celelalte... Sunt in biserică: Anastasia, Pahomia 
si cu Siluana, a răspuns preotul îngrijorat. Cum la Penal? Ne arestaţi? 

— Nu. Sesizăm procuratura. Mâine venim cu procurorul să vă luăm 
declaraţii scrise, a mai zis Radu Corozel, asteptandu-si colegul. 

Apoi, ca şi când ar fi rămas singur în biroul lui de la Vaslui, s-a uitat la 
ceas şi a notat: „Cercetarea a început la ora 12.30 şi s-a terminat la ora 
19.30, în condiții de lumină naturală (şi cu cer senin) sau artificială (bec, 
grup electrogen folosit la luminarea chiliei)“. Preotul şi călugărițele 
răspundeau la toate întrebările, recunoşteau că au legat femeia, explicau de 
ce, nu ascundeau nicio probă, ancheta mergea uşor şi repede. Odată avusese 
un caz de autodenunt pentru care fusese nevoit să mobilizeze un sat întreg. 
Un ţăran îşi omorâse prietenul şi îl îngropase in fata casei. După o lună, 
chinuit de remuşcări, venise la Poliţie şi spusese tot. Mai putin locul unde îl 
îngropase. „Nu spun, că mă arestaţi“, repeta întruna. Poliţiştii i-au scos la 
săpat pe toți bărbații satului, ca să caute, metru cu metru, locul cu pricina. 
Le-a luat câteva zile până să descopere groapa în care fusese aruncată 
victima. Aici, la mănăstire, lucrurile păreau clare: un ritual de exorcizare 
dăduse greş şi femeia murise. 

Soarele cobora, pădurea din apropiere foşnea. Cât vedeai cu ochii, 
dealuri cu păşuni verzi şi petice împădurite prin care mişuna câte o turmă de 
oi coborând spre ulițele prăfoase ale satelor dintre văi. După ce s-au 
despărțit de preot şi de maici, în drum spre maşină, subcomisarul Corozel s- 
a oprit şi a privit în depărtare, ciulind urechile. 

— Ce e? l-a întrebat Robert Popa, oprindu-se şi el în drum. 

— Nimic. Aici, când te uiţi împrejur, la dealurile astea, la vai, la cer... 
la oameni... zici că eşti în alt secol. Lasă-i pe băieţi în maşina voastră şi tu 
vino cu mine, i-a zis Corozel. 

Tehnicienii criminalisti au plecat cu maşinalaborator, iar cei doi 
poliţişti au urcat în maşina de teren cu care venise Corozel. Au pornit spre 
Vaslui. Oraşul avea aproximativ 70.000 de locuitori, dintre care un sfert 
erau plecați la muncă in Italia, şi vreo 13 biserici, plus mănăstirile din 
împrejurimi, unele dintre ele atestate din vremea domnitorului Ştefan cel 
Mare. Duminica şi la sărbători erau arhipline. Lumea îşi petrecea timpul 
între televizor şi biserică. Femeile făceau pomeni, dădeau acatiste, mergeau 
pe la mănăstiri, căutând vindecarea trupului ori a sufletului. O lungă tradiție 
folclorică lega bolile de puterea vrajilor şi a blestemelor, după cum tradiția 


ortodoxă indica păcatul drept principala cauză a betesugurilor trupului ori 
sufletului. 

— Doctorita de la Salvare ce-a zis? a întrebat subcomisarul Popa. 

— Era moartă când au ajuns ei, a răspuns Corozel. 

— Eu zic c-a murit la Urgenţă, la doctorita Piseru. Nu iei mortul de pe 
dealuri şi-l duci cu perfuzii şi cu sirenă la spital! 

— Am vorbit cu femeia de pe Salvare la cald. Nu cred că m-a mințit. 
Oricum, pe ăştia nici Dumnezeu nu-i mai scapă! 

Cei doi poliţişti nu erau credincioşi, dar aveau respect fata de Biserică. 
Drumul la mănăstirea Sfânta Treime îi incredintase că preotul şi călugărițele 
nu înțelegeau încă gravitatea cazului. Corozel îşi formula în minte 
comunicatul pe care avea să-l trimită presei: „În data de 15.06.2005, 
Ambulanţa Vaslui a transportat cadavrul numitei C. Maricica Irina, de 23 de 
ani, maică la mănăstirea Sfânta Treime din comuna Tanacu... Din primele 
cercetări s-a stabilit că în data de 10.06.2005 stareţul mănăstirii, C. Petru 
Daniel, de 29 de ani, şi 4 maici ale mănăstirii, A. Nicoleta, de 32 de ani, C. 
Adina, de 20 de ani, O. Elena, de 23 de ani, şi B. Simona, de 21 de ani, au 
sechestrat victima într-o chilie, au legat-o de mâini şi de picioare... În data 
de 13.06.2005, ca urmare a unor manifestări violente ale tinerei, aceştia au 
legat-o cu lanţuri de o cruce de lemn...“. 

Au trecut cateva zile. Ancheta mergea inainte. Pe 21 iunie, seara, 
câțiva jurnalişti din Vaslui au pornit spre mănăstire cu două masini. 
Comunicatul Poliţiei promitea titluri „tari“ şi inviorarea tirajelor. Pe măsură 
ce urcau şi lăsau în urmă oraşul, pătrundeau pe un drum pustiu, bolovănos 
şi mut. Deasupra se vedeau stelele: apropiate, strălucitoare, aşezate în 
constelatiile verii. Dedesubt, la poalele dealurilor, luminile oraşului: mici, 
clipind uşor, ca nişte licurici rataciti printre clădiri de beton. Iar pe drum se 
desfăceau luminile lungi ale farurilor, traversate în fugă de vreun iepure de 
câmp speriat. Mănăstirea rămânea ascunsă în spatele pădurii. Locul era 
măreț şi tulburător. Stihule şi spaimele nopții învăluiau treptat maşinile, 
petrecându-le pe drumul spre mănăstire. Ziaristii au deschis aparatele de 
radio. Ştirile, muzica le dădeau curaj. 

Părintele Daniel se retrăsese în chilie. Se închina şi atingea podeaua cu 
fruntea, mătanie după mătanie. Sângele subtiat de post îi încălzea fruntea cu 
amintiri de demult. La liceu, cu echipa, înaintea unui meci de fotbal. Un 
băiat le inspecta cu atenţie genunchii. Să nu cumva să fie vreo problemă în 
timpul jocului. Daniel Corogeanu, cel mai scund jucător al echipei, era pe 
atunci mijlocaş stânga. „Mijlocaşii stânga sunt rari şi el are o tehnică 
specială, e foarte precis în picior“, spunea antrenorul de fotbal despre 
băiatul ghiduş care devenise un fel de mascotă a echipei. Îi ziceau 
„Roşcatu”“ din pricina culorii părului. Celălalt, „inspectorul“, era un coleg 
trecut la adventiști, Manucu. Când ajungea în dreptul lui cu inspecția, 
„Roşcatu”'“ era încredinţat ca, dacă ar fi avut vreo julitură sau vreo 
scrânteală, Manucu l-ar fi vindecat: te atingea în numele Domnului şi gata, 
parcă iti lua durerea cu mâna. De când devenise adventist, Manucu se 
schimbase mult. Nu umbla fără Biblie la el şi ei doi purtau lungi discuţii 
despre Dumnezeu şi despre puterea vindecătoare a credinţei. Cine ştie pe 
unde o mai fi Manucu acum! Trăiseră vremuri frumoase şi fără griji. Privind 
în urmă, 1 se părea că fotbalul fusese în viaţa lui un fel de diversiune de la 
Dumnezeu. Îl păzise de necuratii, fiindcă antrenamentul, cantonamentele şi 
meciurile îi ocupau tot timpul. Aşa simtise ce înseamnă să arzi pentru o 


victorie, să trăieşti pasiunea învingătorului. Necazurile adevărate începeau 
abia cand te înhămai la jugul credinţei. Atunci te încercau toate neputintele, 
toate ispitele, toate vrajymasiile şi necazurile, ca să înţelegi că Dumnezeu e 
stânca ta şi că fără El nu esti nimic. 

Cum stătea cu capul plecat, 1 se păru că aude undeva, în depărtare, 
zgomot de bolovani striviti şi ceva ca o muzică. Se apropia. Nu degeaba 
pusese pe perete, la intrarea în paraclis, un afiş cu meseriile cele mai rele de 
pe pământ, printre care se număra şi aceea de jurnalist: era de părere că şi 
ziariştilor li se datora rătăcirea în care se afla lumea la începutul secolului 
XXI, chiar dacă îi pusese abia pe locul al cincilea. Pe primul loc în lista 
condamnaților erau patronii de bordeluri. „„Meserii sponsorizate de 
Diavol!“, spunea. Un apropiat îl convinsese că exista totuşi o televiziune 
care lăsa oamenii să vorbească: OTV. Era o televiziune de apartament, din 
Bucureşti. Contra cost, difuza până târziu, în noapte, talk-show-uri despre 
crime, divorturi, scandaluri, regrete şi certuri, mărturisiri în premieră 
absolută şi multe alte emoţii şi sentimente ale vieţii. Stătuse de vorbă chiar 
în seara aceea cu o echipă de la OTV, îi primise în biserică şi povestise tot, 
în direct, să afle toată ţara. 

Acum îi aştepta pe ceilalți. Cei care adulmecaseră prilejul de sminteală 
$1 veneau să stoarcă tot mustul nenorocirii. După cât de aproape se auzeau, 
erau deja la poarta mănăstirii. Se ridică, îşi strânse părul în coadă la spate şi 
se aşeză pe scaunul pe care-l folosea pe timp de noapte, ca să mai atipeasca 
din când in când. Legat de catargul credinţei, nimic n-ar fi putut să-l 
clinteasca. 

— Hai la bere, părinte, hai la mici, c-o să cam postesti la pârnaie! se 
auzira deslusit glasurile de afara. 

Nu se temea de ei. Dar mai bine era să evite orice sămânță de scandal. 

Cu câteva zile în urmă, când abia începuse ancheta procuraturii şi el 
tocmai îşi scria declaraţia despre cum se petrecuseră faptele, se pomenise cu 
o delegație de la episcopie, însoțită de ziarişti, şi lucrurile scăpaseră de sub 
control. 

Era pe la amiază. Un procuror de la Vaslui şi subcomisarul Corozel îl 
ajutau să rezume în scris întâmplările ultimelor zile, în termeni judiciari: 
„Am dispus sa fie întinsă pe o masă fabricată din scânduri în formă de 
cruce... Am interzis să 1 se dea de mâncare, cu scopul de a-i da numai 
agheasma şi anafură... Am intrat în biserică, unde am pus-o pe cruce...“. O 


mână de țărani din sat şi câțiva credincioşi din Vaslui s-au mobilizat sa 
apere mănăstirea. Părintele Daniel nu ştia exact ce s-a petrecut în curte la 
sosirea inaltilor oaspeţi. Se trezise cu ei în biserică, într-o hărmălaie de 
nedescris: maicile tipau, sătenii se îmbrânceau şi huiduiau episcopia, 
ziariştii se îmbulzeau să asiste la întâlnirea preotului exorcist cu superiorul 
lui de la Huşi. 

Episcopul vicar, Corneliu Bârlădeanul, protopopul de Vaslui şi şeful 
cancelariei episcopale aveau misiunea să-i retragă sfântul antimis, drept 
sancţiune pentru cele întâmplate la mănăstire. „Gata, Daniele! De data asta, 
s-a terminat!“, spusese episcopul intrând în biserică. Preotul simtise că-i 
fuge pământul de sub picioare. Mintea 1 se întunecase de tensiunea din 
ultimele zile. În învălmăşeala teribilă care se iscase, îi strigase ierarhului că 
totul e o nedreptate şi o înscenare şi că nimeni nu-i poate lua antimisul şi 
nu-l poate împiedica să slujească lui Dumnezeu. Maicile, în frunte cu 
Neonila, săriseră şi ele în apărarea preotului. Negăsind nicio punte de 
înțelegere cu un călugăr pe care-l considera habotnic şi rudimentar, 
episcopul vicar le declarase ziariştilor că Daniel Corogeanu era o persoană 
grav bolnavă şi că şi „celelalte persoane care sunt aici sunt grav bolnave, 
afectate psihic, iar mănăstirea va trebui desființată. E, oricum, ilegală“, 
adăugase ierarhul. 

Se spunea că Bârlădeanul ar fi avut o deschidere aparte pentru 
raporturile dintre religie şi psihoterapie. O dată pe an, se retrăgea în 
străinătate, unde se îngrijea de propria linişte sufletească. Considera de 
maximă importanță problema eventualelor derapaje psihologice din viaţa 
religioasă. Episcopul făcea parte din tânăra generație de ierarhi ortodocşi 
formaţi la universități occidentale. Ascensiunea lui fusese rapidă. Poreclit 
Cornilă, printr-o abreviere răutăcioasă a numelui său de mirean, Corneliu 
Onilă devenise episcop vicar de Huşi în noiembrie 1999, după ce fusese 
vicar administrativ şi responsabil cu contactele ecumenice la mitropolia de 
la Iaşi. Între 1993 şi 1996 studiase teologia în Germania. Împlinea în curând 
40 de ani şi abia aştepta ca şeful lui, zaharisit şi încărcat de compromisuri 
politice din vremea comunismului, să moară sau să se retragă din scaunul 
episcopal şi să i-l lase lui. Cât studiase la Marburg, la cea mai veche 
universitate protestantă din lume, tânărul ierarh citise multe cărți despre 
devierile care pot apărea uneori în viata oamenilor dedicați lui Dumnezeu, 
despre psihanaliza credinței şi înțelesurile adânci ale creştinismului. 


Comportamentele excesive ii atrageau atentia si traia cu obsesia bolilor 
mintale. Cand fusese instiintat despre întâmplarea de la Tanacu, nu mai 
avusese nicio indoiala: Daniel Corogeanu era exemplul cel mai clar de 
tulburare a minții şi îi confirma tot ce crezuse până atunci despre înclinația 
lui către neascultare, exces şi obraznicie. 

Episcopul vicar se indoise încă din 2000, cand fusese sfințită 
mănăstirea Sfânta Treime, că tânărul călugăr era apt să facă fata unei 
asemenea slujiri. „Părintele Daniel este un individ fără calificare, ce a 
profitat de clementa acordata de noi, in incercarea de a acoperi criza de 
personal monahal autentic, ajungând să conducă o mănăstire. Mie mi s-a 
părut dubios de la început“, avea să scrie în raportul înaintat Patriarhiei. 
Episcopul Ioachim, un ,,hodorog“, îl hirotonise şi Bârlădeanul spera să 
scape, în sfârşit, de bătrân, dacă scandalul de la Tanacu lua amploare. Si 
trebuia să ia amploare, ca să fie un exemplu pentru toţi moşnegii intepeniti 
din Sinod, care socoteau că funcțiile ierarhice din Biserică li se cuvin! 

Pe 17 iunie 2005, Preasfinţitul Corneliu a părăsit dezgustat mănăstirea, 
într-un vacarm general, jignit că polițistul prezent la fata locului, un anume 
Corozel, a refuzat să cheme brigăzile antiteroriste, de „mascaţi“, şi să 
instaureze ordinea. Probabil că nu-şi dădea seama de importanţa Bisericii în 
societate. 

După căderea comunismului, la începutul anilor "90, religia luase 
avânt în toată ţara. Biserica Ortodoxă începuse să-şi recupereze proprietățile 
confiscate de fostul regim şi umplea golul de autoritate lăsat în urmă de 
Partidul Comunist. Facultatile de teologie erau suprasolicitate. Dintre toate 
țările fostului bloc sovietic, in Romania se construiau cele mai multe 
mănăstiri, adesea finanţate de milionari dubioşi care făcuseră avere imediat 
după 1990. Sudori, mineri, ingineri, muncitori care nu-şi mai găseau locul 
în lumea în tranziție spre capitalism, speriați de libertăţile democrației şi 
inflacarati de noua deschidere spre credinţă, luau drumul mănăstirilor. Fete 
fără alte şanse de viitor decât măritişul sau îngrijirea părinților bolnavi 
găseau în mănăstiri cel mai sigur sprijin sufletesc şi economic. Duhovnicii 
bătrâni incurajau vocaţiile nou-apărute, sperând că tinerii evlaviosi vor tine 
piept importurilor occidentale în materie de credință şi vor învia tradiția 
ortodoxă ameninţată de tendinţele ecumenice ale ierarhilor. Când venise 
poruncă de la Mitropolitul Daniel al Moldovei să fie primiţi în vizită la 
mănăstiri preoți şi călugări catolici ca să se celebreze liturghii comune, 


stareţii şi obstile se împotriviseră care cum putuse. Blanzi ca porumbeii şi 
vicleni ca şerpii, unii scoseseră mese in curtea mănăstirii, improvizaseră 
altare în aer liber, ca să împiedice picior de catolic să întineze spațiul sfânt 
al bisericii. La oraşe, multi intelectuali militau pentru introducerea orelor de 
ortodoxie şi a icoanelor în şcolile de stat. Preoţii îi mai afuriseau încă pe cei 
care optau pentru alte credinţe. 

Daniel Corogeanu se număra printre ucenicii care invatasera repede ca 
ecumenismul era un păcat şi că ierarhia tânără a Bisericii făcea jocurile 
vreunei loji masonice care dorea pierderea identității naționale şi religioase 
a românilor şi transformarea mănăstirilor în centre culturale şi turistice. În 
predicile duminicale, nu se sfiise să exprime public ce gândea, trezind în 
mințile enoriaşilor idei din vremea comunismului despre pericolul 
francmasoneriei, al evreilor, al misionarilor străini şi al sectelor. „Nebunul 
trebuie scos din Biserică“, gândea Corneliu Bârlădeanul. Era un exemplu 
periculos. Presa locală trebuia mobilizată. 

Părintele Daniel a încălcat interdicția de a mai sluji chiar în ziua vizitei 
episcopului. A ţinut să le arate credincioşilor ca tot el era stăpân la 
mănăstire. A făcut o liturghie dupa tot tipicul. Şi nu i-a părut rău. 
Duhovnicul lui îi spusese că trebuie să te supui ierarhului numai dacă acela 
nu încalcă dreapta credinţă. Socotea şi acum că episcopul vicar era un lup în 
piele de oaie care voia distrugerea tradiției. Deci nesocotea adevărata 
credință. 

— Hai afară, popo! Ai timp berechet de rugăciune. La puşcărie!!! 

Chemările şi batjocura ziariştilor strânşi la poarta mănăstirii îi 
aminteau acum că încercările abia începeau. 

În noaptea aceea s-a ferit să înfrunte presa locală. A doua zi, pe 22 
iunie 2005, Daniel Corogeanu şi cele patru călugărițe implicate în cazul 
morții Irinei Cornici au fost audiaţi la Parchetul din Vaslui timp de 
douăsprezece ore. 

Maria avusese de citit câteva dosare grele la Curtea Suprema. 

Se simţea obosită, dar împăcată. Îi avea pe cei doi copii cu ea, divorţul 
era pe sfârşite, avocatura îi aducea bani suficienți cât să achite chiria unui 
apartament în centrul capitalei, sora ei se întorsese la mănăstire. Era bine. 

Tot schimbând canalele de televiziune, a dat peste o ştire care a trezit-o 
din amorteala serii: un preot de la o mănăstire din Moldova fusese arestat 
preventiv pentru 29 de zile. Se spunea că omorâse o călugăriță de 23 de ani 
în timpul unui ritual de o cruzime înfiorătoare. Femeia fusese răstignită pe o 
cruce şi legată cu lanţuri. Înfometată şi chinuită cu sadism. La această faptă 
fuseseră complice patru călugăriţe de la aceeaşi mănăstire, Sfânta Treime, 
din satul Tanacu, judeţul Vaslui. Jurnalistii le filmaseră stând pe lângă preot 
cu capetele plecate, cu privirea ascunsă. Trei dintre ele nu împliniseră 25 de 
ani. El era scund şi roşcat, cu barba lungă până la brâu. Episcopia Hușilor 
anunţa că 1-a exclus pe vinovaţi din cinul monahal. „Toţi aceştia nu mai au 
dreptul de a purta haina monahală şi numele consacrate de monah, fiind 
trecuţi în rândul mirenilor“, se spunea în comunicatul cu numărul 717 din 
23 iunie 2005, emis de cabinetul arhiereului vicar, Corneliu Bârlădeanul. În 
aceeaşi zi, cazul era preluat de doi procurori de la Parchetul de pe lângă 
Înalta Curte de Casaţie şi Justiţie. 

Maria mânuia telecomanda, încercând să afle cât mai mult. Pe victimă 
o chema Irina Cornici. Preotul şi călugărițele riscau ani grei de puşcărie. 
Avocata a închis televizorul şi a rămas pe gânduri. 

Cu ani în urmă, pe când mai era încă judecătoare, asistase la o slujbă 
de alungare a duhurilor rele. Venise la Bucuresti să deconteze nişte chitante 
la Ministerul Justiţiei şi, trecând pe Calea Victoriei, intrase în biserica 
Zlătari, unde se aflau moaştele Sfântului Ciprian. Aprinsese lumânări, 
dăduse un acatist şi, cand să plece, o retinuse rugămintea preotului: 

— Haideţi să facem cu toţii o rugăciune. Haideţi, veniți toţi şi aduceți- 
o şi pe ea! zisese ieşind din altar cu Molitvelnicul în mână. 

Să mai fi fost în biserică vreo cincisprezece persoane, printre care şi 
două călugărițe. S-au apropiat cu toții şi au îngenuncheat sub epitrahilul 


preotului. Deodată, una dintre călugărițe a început să zbiere, să injure şi sa 
se zbată ca peştele pe uscat. 

— Ciprieeeneeee... Ce vrei să faci cu mine? Unde vrei să mă trimiti? 
striga femeia. 

Din când în când, trăgea aer in piept, apoi urla sau grohăia 
înspăimântător. 

Maria se pitise sub epitrahilul preotului şi tinuse ochii închişi, icnind 
din când în când, ca să-şi înghită plânsul. Se străduia ca nu cumva să 
privească spre femeia aceea. În satul ei din munţii Apuseni se spunea că, 
atunci când nu eşti pregătit duhovniceste, se poate întâmpla ca diavolul să 
iasă din cel posedat şi să intre în tine. Simtise că îi îngheaţă sângele în vine. 
Abia desluşea, printre urletele femeii, vocea fermă a preotului: 

— Nu vă speriaţi! În biserică n-are putere să facă rău. 

După un timp se făcuse linişte. 

— Trageti-o spre moaştele Sfântului Ciprian şi lasati-o să doarmă, 
spusese preotul. 

Atunci prinsese şi ea curaj şi privise peste umăr: femeia zăcea întinsă 
pe Jos, inertă, ca moartă. Au tras-o lângă racla în care se aflau moaştele şi 
apoi preotul a început să citească Acatistul Sfântului Ciprian: 

— Stăpâne Doamne lisuse Hristoase, Dumnezeul nostru, Creatorule şi 
Chivernisitorule a toate, Sfânt şi slavit eşti; împăratul împăraților şi Domnul 
domnilor, slavă Tie. Tu Cel ce locuiesti in lumina cea nepătrunsă şi 
neapropiată, pentru rugăciunea mea, a smeritului şi nevrednicului robului 
Tău, dezleagă pe roaba Ta de toate legăturile satanei, ale magiei, ale 
farmecelor şi ale puterilor potrivnice. Împiedică Tu, Doamne Dumnezeul 
părinților noştri, toată lucrarea satanei, Tu Cel ce dai dezlegare de magie, de 
farmece, de vrăji şi de toate lucrările sataniceşti şi de toate legăturile lui, şi 
distruge toată lucrarea vicleană prin pomenirea Prea Sfântului Tău nume... 

Patruzeci de minute, cât a durat acatistul, femeia a rămas neclintită. Pe 
urmă şi-a revenit, au ridicat-o, preotul a miruit-o şi, încet-încet, biserica s-a 
golit de credincioşi. Maria ieşise pe Calea Victoriei cu ochii în lacrimi şi cu 
sufletul incremenit de înfruntarea la care asistase. Întâmplarea aceea îi 
întărise credinţa în Dumnezeu. Nu vorbise nimănui despre asta, ca să nu fie 
luată în râs. Să fi fost prin 1998. 

Trecuseră şapte ani de atunci şi abia acum, când îl văzuse la televizor 
pe preotul de la Tanacu, îşi dădea seama că slujba aceea îi stăruia vie în 


amintire, de parca fusese o pregatire... 

Trebuia să ia o decizie cât mai repede. A format un număr pe telefonul 
mobil. Aşteptând, îşi auzea bătăile puternice ale inimii. 

— Doamne-ajută, Preasfintia voastră! 

— Doamne-ajută, Maria. Ce mai faci? 

Vocea lui rămăsese neschimbată. Politicoasă. Atentă să păstreze 
cuvenita distanță. 

— Preasfintia Voastra, nu ştiu dacă ati văzut la televizor, un preot din 
Moldova e acuzat că a omorât o călugăriță. A vrut s-o scape de duhuri 
rele... 

— Da, am văzut. Ştii ce se zice despre omul rosu..., glumi ierarhul. 

— Aş vrea să mă implic în cazul ăsta, a continuat Maria, căutând să-şi 
amintească ce se zicea despre oamenii cu părul roşu. Ce spuneți? 

— Pai, dacă e... culpă, să ne gândim... Putea şi el să anunţe organele 
de poliție, măcar să ceară ajutorul cuiva. De ce si-a asumat totul singur? 

— Aveti dreptate, dar ce e mai bine, Preasfintia Voastră: să te lepezi de 
un om şi să-l laşi să moară sau să încerci să-l ajuţi după puterile tale? 
Părintele ăsta măcar a încercat..., a mai spus ea, lăsând să-i scape în ton o 
undă de reproş. 

Vocea de la celălalt capăt al telefonului a rămas netulburată. 

— Știu şi eu?! Bine, să mai vorbim. Doamne-ajută! 

— Doamne-ajuta, Preasfintia Voastră, a răspuns avocata şi a simţit că-i 
dau lacrimile. 

Nu era uşor să-l ierti pe un ierarh al Bisericii. 

„Dar să nu se descurajeze nimeni“, spunea călugărul cărturar, Arsenie 
Boca, apropiat inimii ei. „Fiecare are măsura sa, pe care trebuie să o ajungă. 
Pe ce cunoaştem aceasta? Pe cele ce ni se întâmplă, pe cele ce ne vin 
fiecăruia să le trecem, ținând seama de aceste două porunci: desăvârşirea şi 
iubirea de vrăjmaşi. Providența conlucra cu noi pentru desăvârşirea noastră 
prin toate împrejurările grele din care nu putem ieşi teferi decât lepădându- 
ne de noi înşine, ducând o cruce în fiecare zi.“ Sfântul Ardealului primenise 
monahismul românesc, inițiind o serie de traduceri din Sfinţii Părinţi ai 
Bisericii şi propovăduind puterea minţii ca bază a apropierii de Dumnezeu. 
Exilat de comunişti la mănăstirea Prislop, în judeţul Hunedoara, şi apoi la 
Sinaia, Arsenie Boca devenise un simbol al rezistenţei prin credință. Avea 
să fie îngropat la Prislop, în 1989. În fiecare an, sute de pelerini veneau să 


se roage la mormântul lui şi nu intelegeau de ce nu era declarat sfânt, ca sa 
poata fi trecut in calendarul ortodox. 

Maria crescuse într-un sat din apropiere. Părinţii ei venerau cuvintele 
duhovnicului şi le urmau cu străşnicie ardelenească. În perioada comunistă, 
ea devenise membră de partid şi nu se mai interesase de Biserică şi de 
religie, dar învățase totuşi că nimic pe lume şi in viata omului nu e 
întâmplător. Pe urmă, destinul, întâmplările, schimbările politice, revenirea 
Bisericii în spațiul public o întorseseră, ca pe multi alții, spre credinţă. 
Acum, bunăoară, de ce-i arătase Dumnezeu cazul de la Tanacu? Poate că 
voia să-i pună credinţa la încercare. Nu se putea să fie o simplă coincidenţă. 

Prin 1994-1995, înaltul ierarh cu care tocmai vorbise la telefon o 
chemase la el şi-i spusese că sora ei mai mică, studentă eminentă la 
Teologie, devenită apoi călugăriță, era foarte bolnavă. „la-o“, îi spusese, „e 
mai bine să moară acasă. Dacă moare la mănăstire, se face tulburare“. 

După ani de slujire devotată, asta fusese răsplata pe care o primise sora 
ei de la duhovnic! Dintr-o fată frumoasă, zdravănă, care terminase liceul şi 
facultatea cu nota 10 şi luase şi un masterat cu 10, Ramona ajunsese ca o 
legumă veştejită de posturi severe, de muncă şi de tăierea voii proprii. Îşi 
iubea duhovnicul cu evlavie şi n-ar fi ieşit din vorba lui pentru nimic în 
lume. Dar, odată instalată la sora ei, stătea cu privirea în gol şi refuza să 
mănânce sau să bea, oricât ai fi rugat-o. Doctorii spuneau că depresia ei era 
atât de profundă, încât trebuia supravegheată tot timpul şi hrănită cu sila. 

Mania pleca dimineaţa la Tribunal şi, când se întorcea acasă, pe la 3 
după-amiaza, o găsea cum o lăsase: în genunchi, in fata farfuriei, cu 
mâncarea neatinsă. Avea mâinile pline de răni: şi le spăla mecanic şi 
obsesiv, le freca cu săpun şi cu apă până 1 se lua pielea. Ca să fie 
neprihănită. De fiecare dată când era de mers la doctor, la control, Maria 
încerca s-o ademeneasca: „Hai la Timişoara, că-l întâlnim acolo pe 
părintele...“. Numai de el asculta, de profesorul şi părintele ei. Iar el, de 
când o incredintase familiei, nu se mai interesase de ea. Se lepădaseră cu 
toții: nu întreba nimeni dacă familia o fi având bani pentru tratament, dacă e 
nevoie de vreun ajutor, dacă ea, care pe atunci era judecătoare, cu doi copii, 
se putea ocupa de un caz atât de grav, dacă soţul ei avea să mai rabde mult 
să-i fie lăsate în seamă toate grijile casei... Nimic. „la-o, să moară acasă!“ 
Si-atat. 


Il iertase oare? Când văzuse ce dezastre poate să aducă in viata unui 
om o calauzire duhovniceasca nepotrivita, cand stia cum o ingrijise pe sora 
ei şi o scăpase de la moarte şi vedea că acum, la Tanacu, nimeni nu mai 
putuse s-o salveze pe călugărița aceea, soră, ce-o fi fost, simțea ca 
Dumnezeu nu-i arătase degeaba ştirea de la televizor. Nu-i era prea clar, dar 
cazul îi stăruia în minte. Cu duhovnicul surorii ei avusese răfuială mare, îi 
strigase în fata multe lucruri, până se răcorise. Ani de zile nu putuse să-l 
ierte. Poate Dumnezeu îi oferea şansa răzbunării. Sau era o ispita? 

Îşi dădea seama de grozăvia acuzațiilor în cazul de la Tanacu şi îşi 
zicea că n-ar mai fi putut să practice avocatura dacă nu-i ajuta pe preot şi pe 
maici. Ce şanse puteai să ai să vorbeşti despre Dumnezeu într-un sistem 
Judiciar în care orice mărturie era transcrisă în limbajul de lemn moştenit de 
pe vremea procuraturii comuniste? Ea se pricepea şi la religie, şi la drept 
penal. Cei şase ani cât fusese judecătoare se dovedeau acum de folos. În 
general, judecătorii primeau dosare întocmite de-a valma. Si nici nu le mai 
analizau ca să vadă cine a făcut ancheta, în ce ordine s-a desfăşurat 
cercetarea, cum a fost făcută, pe ce s-a bazat, în ce fel au strâns procurorii 
mărturiile şi aşa mai departe. Judecătorii nu cântăreau oamenii şi faptele cu 
propria minte. Se încredeau în versiunea faptelor aşa cum fusese redactată 
de procurori. Cât fusese preşedintă de instanță, Maria se deprinsese să fie 
riguroasă. Trebuia neapărat să ia legătura cu familia preotului de la Tanacu. 

Celula era mare şi luminată. In orice caz, mai mare decât cea de la 
Inspectoratul Judetean de Poliţie Vaslui, unde petrecuseră o săptămână. 
Acum îi mutaseră pe toți la Bucuresti, în arestul Direcţiei de Cercetări 
Penale Rahova. Pe călugărițe, la femei, şi pe el, la bărbaţi. „Lux, hotel de 
cinci stele!“, le-a zis gardienilor de îndată ce s-a văzut în spatele gratiilor de 
fier. Făcea haz de necaz, dar, în comparaţie cu chilia lui strâmtă şi umedă, 
nu era rău. Numai un aparat de radio care mergea încontinuu îl cam sâcâia. 
Altfel, avea mâncare din belşug, loc suficient ca să se roage şi timp destul 
ca să-şi aşeze gândurile. Nu-l rugase el pe Dumnezeu să-i mai dea tihnă, să 
mai stea şi el în linişte, fără atâtea griji? lată că Domnul îi făcea pe voie 
trimiţându-l într-un loc unde să nu-l mai întrebe nimeni de darile către 
episcopie, de ciment, de uluci, de lumânări, de bani de mâncare, de lemne 
de foc şi de câte şi mai câte lucruri trebuitoare într-o mănăstire nouă. 

Pe maici le-au dus în altă aripă a clădirii, iar pe el l-au pus în celulă cu 
patru „cercetaţi“: un prosper om de afaceri, fost primar PSD, pe nume 
Dumitru Sechelariu, un economist, un tânăr de pe la Iasi acuzat de trafic de 
influență şi un proxenet. Daniel Corogeanu observase că omul de afaceri 
era tratat cu mult respect. Trebuie să fi fost vreun şef. Primea zilnic mâncare 
proaspătă de la firmele lui din Bacău şi împărțea bunatatile cu colegii de 
arest. Improvizase în celulă o masă pe care stăteau înşirate mere, bananc, 
piersici, roşii şi-i invita să se servească. Le dădea tricouri şi prosoape când 
aveau nevoie. Dimineaţa, fostul primar mânca miez de nucă şi miere de 
albine, iar în restul zilei se ospăta cu fripturi de pui „adevăraţi“, crescuţi şi 
hraniti la ferma lui de la tara. Când venea de la interogatoriu, vorbea la 
telefonul mobil, le mai spunea glume, mai cugeta cu voce tare despre viaţă 
si despre cat de nepregătit e omul în fata destinului, mai mânca o pulpă de 
pui... lar seara juca table până târziu. Era om cu frica lui Dumnezeu. 
„Părinte“, îi zisese, „să te rogi pentru mine!“ $i Daniel Corogeanu aşa 
făcea. 

La închisoare avea în sfârşit răgaz să citească din Sfânta Scriptură. În 
Cartea Judecătorilor, din Vechiul Testament, a dat peste numele Tanacu. 


Doar că era scris Taanacu. Era numele unei cetăți pe care triburile lui Iuda, 
cucerind rând pe rând cetățile din Canaan, au crutat-o: nu au dărâmat-o şi 
nu i-au ucis pe localnici. 

Dumnezeu îi descoperea acest pasaj. Uneori, în vreo situație de 
cumpănă, sătenii veneau la el, rugându-l să le deschidă Biblia şi să le spună 
care era voia Domnului. Biserica nu prea dădea voie la treburi din astea... 
Dar acum deschidea Sfânta Scriptură pentru el însuşi. Si iată mesajul 
ceresc: Cartea Judecătorilor... Triburile lui Iuda au cruțat Taanacul... 
Poate că judecătorii din zilele noastre, de la Vaslui, îl vor cruța, până la 
urmă, şi pe el, slujitorul Domnului... din Tanacu. Altfel de ce i-ar fi căzut 
ochii exact pe acest pasaj şi de ce Biblia s-ar fi deschis tocmai acolo? I-ar fi 
fost de folos să fi ştiut mai multe despre cărțile Vechiului Testament, dar de 
la Facultatea de Teologie din Iaşi îl exmatriculaseră pentru nepromovare o 
dată în anul al doilea şi a doua oară în anul al treilea de studiu. În perioada 
în care începuse construirea mănăstirii Sfânta Treime, lipsise de la o 
grămadă de cursuri. Nu mai avea timp de facultate. Simtea chemarea lui 
Dumnezeu ca pe o urgenţă. 

Un prieten l-a sfătuit să-i scrie din arest Patriarhului Teoctist. Nu i s-a 
părut o idee rea. La cei 90 de ani ai lui, Patriarhul avea experienţa de 
călugăr de pe vremuri, crescuse la o mănăstire, înțelegea gândirea 
monahilor retraşi din lume. Într-o scrisoare datată 3 iulie 2005, părintele 
Daniel se ruga să fie judecat şi de o instanţă bisericească, asa cum 
prevedeau regulamentele Bisericii: „Mi-aş fi dorit din inimă să fiu chemat 
să dau întâi socoteală în fata Bisericii, după ale cărei lege şi randuieli am 
slujit din clipa hirotoniei mele până astăzi. Apelez la dragostea Prea 
Fericirii Voastre de a fi cercetat de către Prea Sfintia Sa Ioachim, episcopul 
Huşilor, dimpreună cu ceilalți reprezentanți ai Bisericii, după canoanele 
Sfinților Părinţi, şi, de voi fi găsit vinovat, voi primi să mi se aplice oricare 
dintre pedepse“. 

În timp ce scrisoarea îşi urma drumul prin cancelaria Patriarhiei şi 
presa vuia, scriind despre „criminalul de la Tanacu“, un tânăr monah bătea 
tara în lung şi-n lat. Misiunea lui era să culeagă semnături de la marii 
duhovnici ai României pe o scrisoare de susținere a fostului preot. „Noi, cei 
ce ne semnăm mai Jos, declarăm întru totul ortodoxe şi după Sfânta 
Predanie a Bisericii săvârşirea Dumnezeieştii Liturghii, citirea Rugaciunilor 
Sfântului Vasile cel Mare pentru cei ce pătimesc de la diavoli şi de toată 


neputinta, postirile, privegherile, metaniile şi toate celelalte nevointe ale 
părintelui Daniel si ale obştii sale de călugărițe. [...] Accidentul petrecut la 
Manastirea Tanacu, in care o tanara a murit la scurt timp dupa ce s-a izbavit 
de diavoli, nu aruncă vina asupra părintelui Daniel şi nici asupra vreuneia 
din maicile de acolo, ci ne obligă să luăm aminte că viata şi moartea nu sunt 
în mâna omului, ci în mâna Domnului, şi că nimeni nu trăieşte pentru viaţa 
de aici, ci pentru cea veşnică în Hristos. Părintele Daniel Corogeanu a făcut 
tot ceea ce era omeneste şi călugăreşte posibil pentru acel suflet chinuit şi 
nicidecum nu poate fi vreodată acuzat de crimă.“ Scrisoarea se încheia 
îndemnându-i la pocăință pe toţi cei care se pripiseră în judecarea cazului. 
Semnatarii ei erau Arsenie Papacioc, arhimandrit la mănăstirea de la 
Techirghiol, protosingherul Justin Pârvu de la mănăstirea Petru Vodă, 
ieromonahul Adrian Fageteanu de la mănăstirea Lainici, arhimandritul 
Teofil de la mănăstirea Sâmbăta şi părintele Gheorghe Calciu Dumitreasa, 
din America. Scrisoarea a circulat printre episcopii care urmau să se adune 
în sinod. 

Ierarhia Bisericii se impartise în două tabere: apărătorii tradiției 
monahale ortodoxe erau de partea lui Daniel Corogeanu. Se abtineau de la 
declaraţii fățişe din pricina scandalului mediatic. Se dusese buhul despre 
întâmplarea de la Tanacu, despre care se scria acum şi în ziare străine. 
Preoţii care făceau regulat slujbe de alungare a duhurilor rele se temeau de 
controale şi interdicții. Ierarhii tineri, precum Corneliu Bârlădeanul, se 
simțeau stanjeniti numai la auzul cuvântului „exorcism“ şi doreau o 
pedeapsă exemplară pentru călugărul de la Tanacu. Unii cereau să fie 
judecat de o instanță bisericească, aşa cum prevedeau canoanele, alții voiau 
delimitarea cât mai grabnică a Bisericii de practici pe care le socoteau 
anacronice şi inadmisibile. 

Răspunsul la scrisoarea celor cinci duhovnici a venit pe 7 iulie 2005. 
Cu mult înaintea raportului medico-legal şi a finalizării anchetei penale, 
Patriarhia declara că Irina Cornici murise din cauza tratamentelor inumane 
la care fusese supusă la mănăstire. Comunicatul cu numărul 1161 anunţa că 
„din relatările presei şi din raportul episcopiei Huşilor, Sfântul Sinod a luat 
act cu uimire, consternare şi durere de faptul că în mănăstirea Sfânta Treime 
din localitatea Tanacu, judeţul Vaslui, ieromonahul Daniel Corogeanu, 
secondat de patru călugăriţe, a supus-o pe tânăra soră Irina Cornici unui 
inadmisibil regim de suferință fizică, ceea ce a dus la moartea victimei“. 


„Acest tragic eveniment este primul de acest fel în istoria Bisericii 
Ortodoxe Române“, se mai spunea în comunicat. Sinodul îi îndemna pe 
episcopi să „ia măsuri şi să vegheze permanent asupra respectării cu 
stricteţe a Sfintelor Canoane, a rânduielilor liturgice şi a hotărârii Sfântului 
Sinod, aşa încât excesele rituale să fie, după caz, eliminate sau prevenite, cu 
aplicarea de sancțiuni împotriva vedetismului sau a substratului pecuniar 
care, de obicei, le generează“. 

De la ierarhia Bisericii nu mai era nimic de aşteptat. Dădea de înţeles 
că preotul de la Tanacu făcuse ce făcuse ca să i se ducă vestea ori pentru 
bani. „Se tem de presă“, îşi zicea Damel Corogeanu, plimbându-se în 
dulama neagră, la care nu voise să renunțe, prin curtea penitenciarului 
Rahova, sub privirile curioase ale celorlalți deținuți. Cu greu îşi putea struni 
gândurile şi vorbele pe care i le-ar fi spus duhovnicului său: „De ce nu 
vorbeşti? De ce nu ne iei apărarea? De ce nu spui că am făcut exact ce ne 
învaţă Sfânta noastră Biserică Ortodoxă? De ce nu-l infrunti pe mitropolitul 
Moldovei? Doamne, iartă-mă!“. Se căia de gândurile astea şi căuta să şi-l 
aducă în minte pe îngerul lui păzitor. I se arătase la Bucuresti, după ce 
venise din armată şi lucra la o termocentrală, pe vremea când nici nu se 
gândea să se călugărească. Asta era cea mai sfântă şi mai ascunsă minune a 
sufletului său şi puţini ştiau ce se întâmplase atunci. Un înger înveşmântat 
în lumină îi schimbase viaţa. 

De cand se implicase in cazul de la Tanacu, Maria nu mai avea liniste. 
Ştia ca, după arestarea preventivă, nu mai trece mult şi dosarul ajunge in 
instanţă. La fiecare 60 de zile, până se termina judecarea in prima instanță, 
având în vedere gravitatea faptei, arestarea se prelungea. Şi tot aşa, mai 
departe, pe parcursul apelului şi al recursului la instanţe superioare. Trebuia 
să găsească o soluţie valabilă juridic şi să-i scoată din închisoare. 

Era pregătită să speculeze orice detaliu de procedură. 

România se pregătea de aderare la Uniunea Europeană, dar reforma 
sistemului judecătoresc mergea greu, din pricina presiunilor politice, a 
traficului de influenţă şi a corupției demnitarilor. Multe procese se 
împotmoleau in hatisul procedurilor sau în interesele vinovate ale 
judecătorilor. 

De data asta, norocul îi surâdea. Decizia de prelungire a arestării 
fusese prost motivată. Pe holurile tribunalului se vorbea chiar că judecătorul 
însărcinat cu formularea documentului se grăbise să plece în concediu şi-l 
lăsase în seama grefierei, care scrisese că „se justifică pericolul concret 
pentru ordinea publică întrucât societatea ar avea reprezentarea că organele 
judiciare nu iau măsuri corespunzătoare fata de cei ce săvârşesc infracțiuni 
grave“. Avocata făcuse imediat recurs la Curtea de Apel, contestând 
motivarea lapidară şi nejustificată de norme juridice a cererii de prelungire 
a arestului. 

Acum aştepta pronunţarea unei decizii la Parchetul general, unde 
clienții ei erau audiaţi de procuror. Vedea bine că procurorul tot intra şi 
ieşea din sală şi ştia, din experienţa altor cazuri, că era vremea telefoanelor 
între procuror şi judecătorul care urma să hotărască dacă prelungeşte sau nu 
arestul. În general, procurorii insistau să se prelungească arestul, judecătorii 
se codeau, dar, până la urmă, făceau ce le ziceau procurorii. Îşi simţea 
tâmplele zvâcnind şi obrajii luându-i foc. În ziua aceea, în multe mănăstiri, 
călugării se rugau pentru eliberarea clienților ei, dar tot i se părea grea 
aşteptarea. Când procurorul a ieşit pentru o jumătate de oră din sala de 


audieri, avocata a inteles ca, de data asta, judecatorul era de partea ei. I-a 
soptit Neonilei: ,,Maicuta, pe seară vă iau acasă!“. 

Într-adevăr, cererea de prelungire a arestării preventive a fost respinsă. 
La ieşire, procurorul îi şuierase la ureche: 

— Doamnă avocat, cum se poate aşa ceva? Cum se poate să fie puşi in 
libertate cu o astfel de infracțiune? Cine a mai auzit aşa ceva? 

— Domnule procuror, dar nu e vina dumneavoastră! spusese. 

Procurorul îl injurase pe judecător şi ieşise furios. 

Curtea de Apel a apreciat că probele de la dosarul cauzei erau încă 
interpretabile, că nu justificau temerea că lăsarea în libertate a preotului şi a 
celor patru călugăriţe ar crea „un pericol concret pentru ordinea publică“ şi 
că nu se impunea prelungirea arestului preventiv. Mandatul anterior de 
arestare preventivă expirase. Avocata era încredinţată că ea îşi făcuse 
meseria, dar că rezolvarea venise de la rugăciunile monahilor din Moldova. 
Dumnezeu dădea fiecărui om darul unei meserii şi darul devenea un har. I 
se mai întâmplase să intre în sala de judecată ştiind adevărul, dar neavând 
probe suficiente. Ceva ca o inspiraţie parcă îi întărea argumentatia, îi aşeza 
gândurile într-o logică perfectă şi, până la urmă, izbândea. 

„Nu cred că mai există în România o astfel de acuzaţie — omor 
deosebit de grav — în care părțile să se judece in stare de libertate!“, le-a 
spus cu mândrie preotului şi maicilor de îndată ce i-a văzut eliberați din 
arestul Inspectoratului General de Poliţie Rahova, în seara zilei de 28 iulie 
2005. 

„Călău de la Tanacu, eliberați de un judecător incompetent“, scria a 
doua zi, pe prima pagină, un ziar din capitală. 


Îşi cumpărase un taior nou care îi strangea bine talia de adolescentă. Se 
îmbrăca elegant şi cochet atât cât îi permitea credința în învățăturile 
Bisericii. Nu se parfuma, ca să nu cadă în păcatul frivolității. Trecuse de 40 
de ani, dar arăta mai tânără. Avea o voce de fetiţă ambițioasă şi 
perseverentă. 


Răsfoia din nou dosarul: pe 15 iunie 2005, in mare grabă, cu sirenă şi 
girofar, ambulanta transportă, de la mănăstirea din Tanacu la secția de 
urgente a Spitalului Judetean, o călugăriță cu urme de legare. Se constată 
decesul. După o ceartă cu doctorita de la Salvare, şefa secției anunţă Poliția. 
Un polițist criminalist începe ancheta, în timp ce medicul legist 
înregistrează deja declarațiile unor călugăriţe, Neonila şi Anastasia, care 
habar n-au că vor fi acuzate de crimă. Pe 16 iunie, medicul legist întocmeşte 
un raport preliminar pe care îl trimite Poliţiei, iar Poliția îl trimite apoi 
Parchetului. Raportul nu arată nicio cauză limpede a morţii. „Cine este 
Poliția în acest dosar, de vreme ce urmărirea penală trebuie făcută de 
procuror, şi nu de polițist?“, se întreba Maria. Sigur, poliţiştii îşi 
declinaseră, pe urmă, competenţa, dar, potrivit Codului de procedură 
penală, toate actele de urmărire făcute de un organ necompetent erau nule. 

„Raport medico-legal fara învestirea procurorului nu există!“, îşi 
spunea avocata. Ştia că, în provincie mai ales, procurorul nu poate să se 
ocupe de toate cazurile suspecte şi îi deleagă pe poliţişti să facă primele 
constatări. Litera legii era însă strictă. Isteria mediatică făcuse ca totul să 
pară clar. De fapt, totul era de descoperit şi de dovedit. Nimeni nu părea să 
tina seama de crizele violente ale călugăriţei respective, de tratamentul 
psihiatric care 1 se aplicase în spital şi de felul în care se desfăşura în 
realitate o slujbă de alungare a duhurilor rele. Şi-a anunţat şoferul că în zori 
pleacă la Vaslui. 


De pe şoseaua naţională, la intrarea în oraş, au făcut la dreapta. Urcau. 
Şoferul învățase drumul, dar ea nici pe timp de zi n-ar fi recunoscut locul, 
deşi mai trecuse pe-acolo de două-trei ori. Un creştin înstărit, Anton 
Georgescu, le deschidea larg porțile noului aşezământ. Georgescu ridicase 
un fel de complex mănăstiresc: o vilă cu etaj şi cu multe camere, cu sală de 
mese, sală de conferinţe, sală de rugăciune, dormitoare şi, în aceeaşi curte, o 
biserică. După eliberarea din arest, Daniel Corogeanu şi cele patru 
călugăriţe locuiau în satul Muntenii de sus, in casa lui Toader Arcalianu, 


tatăl Neonilei. Dar cu avocata se întâlneau la Georgescu, unde condiţiile de 
cazare erau mai bune şi unde mai rămâneau şi ei câte-o noapte. 

— Doamne-ajută, doamna avocată, zise Georgescu. Poftiti, poftiti, că 
vine şi părintele imediat. 

Au intrat într-un hol mare şi apoi în prima cameră pe stânga. Mese 
lungi, de lemn, şi bănci asemenea. Tavanul era înalt. Un fel de trapeză. 

— Serviti ceva? a întrebat Georgescu, cu o politeţe evlavioasă. 

Era un bărbat înalt, cu trăsături fine. Purta barbă şi părul sur netuns de 
câțiva ani, de când fusese pentru prima oară în pelerinaj la muntele Athos. 
Părea să se fi inspirat din iconografia bizantină când îşi compusese 
înfăţişarea. Avea mâini frumoase, cu degete lungi şi unghii îngrijite. Evita 
telefoanele mobile şi calculatoarele. Apropiatilor le vorbea cu pasiune 
despre tainele credinței în Dumnezeu, iar prin oraş trecea adâncit în 
gânduri, încât multi îl credeau „luat“. Cu ani în urmă, finantase ridicarea 
mănăstirii Sfânta Treime de la Tanacu. Acum încerca să ajute cu ce se 
putea. 

— Un ceai ar fi bun, spuse avocata. Am venit să vorbim putin, să 
lămurim nişte lucruri. Maica Anastasia a venit? 

— Da, sigur, au venit cu toatele. Le chem îndată. Da’ trebuie să 
mâncaţi ceva, nu se poate! 

— N-avem mult timp. Trebuie să fiu la Bucureşti mâine la prânz şi... 

Se întrerupse la intrarea preotului. Se ridică în picioare şi-l salută 
ducându-şi mâna dreaptă la inimă şi plecându-şi uşor capul, ca în faţa unui 
drapel. Simtea că avea de apărat o cauză mult mai mare decât libertatea 
unor oameni sau incidentul nefericit de la Tanacu. Bătălia duhurilor 
începuse. 

— Doamne-ajută, doamna avocată. Ce se mai aude cu procesul? 
întrebă Daniel Corogeanu. 

— Părinte, procurorii cercetează, dar eu am venit să le rog pe maicute 
să-şi amintească nişte lucruri de atunci, din primele zile. Vreau să atacăm 
expertiza medico-legală. 

— Păi, să vină, să vă spună tot ce trebuie, spuse preotul uitându-se 
întrebător la Georgescu. Unde e maica Neonila? Unde e Siluana? 
Anastasia? 

— Vin acum, părinte. Luaţi şi Sfintia Voastra loc aici, la masă. Să va 
aduc ceva? 


— Nu, nu. Să vedem ce ne spune doamna. 

Pahomia intră cu o tavă pe care erau căni cu ceai. În spatele ei apărură 
Anastasia, Neonila şi Siluana cu farfurii, pâine, zacuscă, un castron cu 
ciorba de fasole, sarmale de post şi cornulete cu nucă. Se aşezară la masă. 

— N-avem mult timp, începu Maria. Trebuie să mă întorc la Bucuresti. 

Se uită spre Anastasia şi spre Neonila. 

— Va mai amintiți când l-aţi văzut prima oară pe doctorul 
Moldoveanu şi ce 1-ati spus? 

— Întâi a fost chiar atunci, pe 15 iunie, spuse Anastasia. Eu am plecat 
de la mănăstire cu Salvarea, cu doctorita, cu asistentul, când au dus-o pe 
Irina. Am ajuns la spital, unde era şi maica Neonila, şi ei au intrat la 
Urgenţe. Pe noi ne-au ţinut vreo douăzeci de minute pe hol, apoi doamna 
doctor Piseru a ieşit şi ne-a făcut criminale şi ne-a spus că Irina e moartă de 
mult şi că s-o luăm şi s-o ducem la morgă. 

— Aşa, zise avocata, şi pe urmă? 

— Pe urmă, noi am dus-o la morgă şi un băiat de-acolo ne-a spus că 
trebuie să ne ducem la medicina legală pentru certificatul de deces, mai 
spuse Anastasia. Ne-a dat adresa şi ne-am dus. Domn” doctor Moldoveanu 
ne-a întrebat ce e cu măicuţa aia adusă de Salvare. Ştia de la doamna doctor 
Piseru... 

— ŞI ce i-ați spus? 

— Eu am spus cum Irina a venit la noi, la mănăstire, la o prietenă de-a 
ei de la orfelinat, şi că a fost bine la început, îşi aminti Neonila. Pe urmă am 
spus cum a făcut o criză, noi am dus-o la spital... de la spital, ne-au dat-o 
înapoi peste două săptămâni, şi-a mai revenit, a vrut să-şi închine viaţa lui 
Dumnezeu şi să rămână la mănăstire, dar apoi iar s-a tulburat şi a făcut iar 
criză. Cum înjura şi vorbea pornografic, cum zicea că i-a făcut vrăji o 
femeie de la Caraş... nu mai bea, nu mai mânca... ne lovea... Asistenta 
doctorului a notat tot ce am spus noi. 

— E soția unuia dintre poliţiştii care au anchetat..., spuse avocata. 

— Da? N-am ştiut. Era acolo şi a doua zi. 

Legistul le spusese să mai vină o dată, pe 16 iunie. Asistenta le poftise 
în cabinet, unde le aştepta o comisie formată din doctorul Moldoveanu, 
doctorul Gheorghe Silvestrovici, şeful secției de psihiatrie a Spitalului 
Judetean, şi o doctorita psihiatru din Bârlad. Dar cu ele vorbise numai 


legistul. In sinea lor, se miraseră să-l vadă acolo pe doctorul Silvestrovici, 
care o tratase pe Irina când avusese prima criză, in aprilie. 

„Deci ati pus-o pe o cruce, da?“, le intrebase legistul. Luase legătura 
cu politistii şi aflase că, aşa cum arătau lemnele pe care fusese legată femeia 
ŞI ținând seama că totul se petrecuse la o mănăstire, ar fi fost vorba despre 
un ritual în care se folosiseră simbolurile răstignirii lui Hristos. Văzuse 
multe filme cu treburi din astea. 

„Două scânduri şi o ulucă“, răspunsese Neonila. „Ca o targă cu un 
umeraş, aşa... pentru mâini, știți?“ N-avea rost să-i explice că numai 
Domnul lisus Hristos stătuse pe cruce şi o sfintise cu pătimirea Lui şi că nu 
aveai voie să foloseşti in desert semnul Sfintei Cruci. Şi Sfântul Andrei, 
când fusese răstignit, ceruse să se pună crucea în X, ca să nu semene cu a 
Mântuitorului, iar Sfântul Petru fusese răstignit cu capul în jos, ca să arate 
că suferința Fiului lui Dumnezeu nu avea egal omenesc. 

În timp ce răspundeau la întrebări, cele două călugăriţe observaseră pe 
masa doctorului o cameră de filmat digitală care înregistra tot ce spuneau. 
În raportul medico-legal, doctorul Moldoveanu avea să facă adesea referire 
la această înregistrare, citând din declaraţiile celor două călugăriţe: „În afara 
evidenţelor necroptice, detinem şi mărturia înregistrată pe casetă video a 
maicutelor Neonila si Anastasia“, se spunea la pagina 20 a expertizei 
medico-legale, începută pe 16 iunie şi încheiată pe 10 august. De fapt, 
doctorul văzuse cadavrul Irinei Cornici şi în ziua precedentă, odată cu 
poliţiştii, dar nu-l atinsese. Facuse doar câteva poze. I-ar fi plăcut să fie om 
de ştiinţă şi să deschidă drumuri noi în cercetarea medico-legala. Era 
mândru că la Vaslui funcționa unul dintre cele trei laboratoare de 
investigaţii tanato-chimice din tara. Celelalte două erau la Timişoara şi la 
Bucureşti. Putea să facă analiza microscopică amănunțită a ţesuturilor, a 
sângelui ori a altor lichide din corpul morților. Uneori 1 se reproşa că 
măcelăreşte fără milă cadavrele, că e în stare să le lase fără o mână sau fără 
un picior, dacă mâna sau piciorul aveau vreo rană care-l interesa. Familiile 
unor decedați reclamaseră la Poliţie. Se zicea că face colecție de fotografii 
scabroase. Procuratura îl cercetase discret, dar nu avea motive de 
îngrijorare. Examinând cadavrul Irinei Cornici, şi-a luat zeci de notițe şi a 
făcut poze pe care le-a predat apoi, pe un CD, anchetatorilor. A păstrat 
pentru el înregistrarea video. 


— V-a întrebat despre perioada in care Irina a fost internată la 
psihiatrie? se auzi vocea avocatei. 

— Haideţi, mai serviţi, mai serviti..., o întrerupse Georgescu. 

— Nu, spuse Neonila, fără să-l ia în seamă. Dar doctorul Silvestrovici 
era acolo. Cred că ştia de la el. Ne-a pus să arătăm exact cum am legat-o, 
cum am stat pe lângă ea în biserică... l-am spus că noi am tinut toți post 
negru atunci şi ne-am rugat pentru ea. Şi a zis că dacă i-am dat să bea şi să 
mănânce. 

— ŞI ce ati spus? 

— Că am vrut să-i dăm, dar nu primea nimic. Abia miercuri dimineață, 
când şi-a revenit, i-am dat ceai cu pâine. $i pe urmă a leşinat. 

— Maică, zise avocata, vreau să mai ştiu ceva: cand ati dus-o pe Irina 
la morgă şi ati bagat-o în frigider, mai avea perfuzie la mână? 

— Nu. Perfuzia i-au pus-o cand am plecat cu Salvarea de la mănăstire. 
Nu, cum să bagi mortul la rece cu perfuzie?! De ce? 

— După ce ati plecat de la spital, unul dintre poliţişti i-a făcut o poză 
cu perfuzia la mână. 

— La morgă?... Când am dus-o noi, nu mai avea perfuzia. Poate au 
făcut poza înainte..., se miră Neonila. Când s-o fi făcut? Noi doar eram 
acolo, pe hol... 

— Nu ştiu. O să vedem. Vă rog să-mi scrieți fiecare pe hârtie ce v-a 
făcut să considerați că Irina era posedată. $i dumneavoastră, părinte. Chiar 
dacă judecătorii nu cred în existenţa Diavolului, noi ştim că la îndrăciți 
există semne care afectează sănătatea trupului şi reacții şi trebuie să vedem 
ce simptome avea maicuta Irina... Era sau nu era maicuta? 

— Nu era. Ea a rămas la noi. Ca o soră rasoforă, zise preotul, care nu 
intelesese prea bine ce rost avusese toată discuția despre medicul legist. 

— Ati văzut îndrăcita din Franţa care l-a înjunghiat pe preotul ăla 
catolic? Ati văzut, doamnă? Ce părere aveţi? intră în vorbă Georgescu. 

Cazul se petrecuse cu câteva zile în urmă şi şocase lumea întreagă. Pe 
16 august, la două luni de la moartea Irinei Cornici, o femeie din Iaşi, 
Luminiţa Solcanu, se dusese în pelerinaj la Taizé, o localitate din Franţa, 
cunoscută de ani de zile pentru adunările ecumenice organizate acolo de un 
călugăr elveţian, fratele Roger. Catolică practicantă, Luminiţa visa să devin 
călugăriță, dar mănăstirile o respingeau una după alta. În lunile iunie şi 
iulie, urmărise la televizor povestea Irinei Cornici şi îşi simtise sufletul 


încărcat de durere şi de revoltă. Se apropia sărbătoarea Adormirii Maicii 
Domnului. Cu o zi înainte să ajungă la Taizé, Luminiţa s-a oprit la Dijon, de 
unde a cumpărat un cuţit scump, marca Laguiole. Apoi, şi-a găsit un loc in 
fata în biserica de la Taizé şi l-a înjunghiat pe fratele Roger sub privirile 
uluite a peste 2.500 de tineri adunaţi la rugăciunile închinate Fecioarei 
Mania. Omul care-şi dedicase viata împăcării între Bisericile creştine a 
murit după câteva minute, în timp ce femeia era imobilizată şi arestată. 
Fratele Roger avea 90 de ani. Ştirea făcuse înconjurul lumii. 

— Deci, ce să faci? Ori îi laşi să te omoare, ori..., zise preotul şi se 
opri încurcat. 

Nu asta voia să spună, că ori te omoară ei, ori îi omori tu, dar... 

— Luaţi, părinte, luaţi, că e zacusca făcută de noi, aici... Avem şi nişte 
sărmăluţe de post cu mămăliguţă..., interveni Georgescu, băgând de seamă 
ezitarea preotului. 

Se ridică şi servi pe rând pe fiecare. 

— Mulţumim, domnu” Georgescu, spuse preotul abătut. Dumnezeu să 
vă răsplătească! Luăm, luăm, dar nu trăieşte omul numai cu mâncare... 

— Am urmărit şi eu cazul de la Taizé, zise avocata. Femeia aia a 
declarat că, de fapt, voia să-l avertizeze pe călugăr despre un complot 
masonic. A zis că nu ea l-a omorât... Auzea voci. Da, seamănă, într-un fel, 
cu Irina. 

— Când e alungat dintr-un loc, Diavolul îşi găseşte repede adăpost în 
altul..., gândi Neonila cu voce tare. 

— Doamna avocată a văzut biserica? întrebă preotul. 

Discutia despre femeia aceea nu-şi avea rostul. „Catolicii cu treburile 
lor, noi, cu ale noastre“, îşi zicea. Nu simţea nicio compasiune pentru 
bătrânul ăla, catolic, protestant, sectant, ce-o fi fost. Aflase că îi atrăgea pe 
tinerii din toată lumea cu rugăciuni, cântări, meditații, nu mai ştiu ce, spre 
ecumenism. Nu era de acord cu preoţii ortodocşi care le permiteau 
enoriaşilor să se ducă la Taizé. Georgescu îi întrerupse gândul. 

— Doamna avocată, vreți să vedeţi biserica? Am adus icoanele. Ştiţi, 
pictorul a muncit peste zece ani la ele. Rar vedeţi aşa ceva! 

După rugăciunea de mulțumire de la sfârşitul mesei, au condus-o în 
clădirea bisericii. Îi luminau drumul cu o lanternă. Șantierul nu se terminase 
încă. S-au oprit în fata unor uşi înalte, de lemn masiv. Georgescu a strecurat 
o cheie grea în broască şi au intrat. O mână obişnuită cu locul a aprins 


lumina. Au făcut câțiva paşi de la prag încolo şi apoi au urcat nişte trepte 
care duceau în nava propriu-zisă. Pereţii erau de culoare verde-turcoaz. De 
o parte şi de alta, strane înalte, sculptate în lemn, ca pe vremea domnitorilor 
Moldovei. În spatele fiecărei strane, pe perete, câte o icoană mare, în ramă 
de lemn încrustată cu frunze de viță-de-vie şi struguri. Pictorul povestea in 
imagini episoade din viaţa lui Hristos. Iconostasul era o dantelărie de lemn, 
cu zeci de icoane miniaturale pictate în ulei. Georgescu aştepta. 

— Foarte frumos, spațios, câtă lărgime şi ce icoane frumoase! zise 
avocata. 

„Ce de bani!“, se gândi. Georgescu avea o fabrică de textile şi se zicea 
că, în fiecare lună, le retinea muncitoarelor din salariu un fel de taxă pentru 
construirea de locaşuri sfinte. 

— Dacă aş vedea biserica asta sfințită... aş mai trăi o viata! Am luat 
lemnul la jumătate de pret. Lemn bun, bine uscat, de calitate... Am un 
prieten cu gater, la Suceava. Să dea Dumnezeu să slujiti aici, părinte! spuse 
Georgescu. 

— Eheeee... ştiu şi eu? Ziceti dumneavoastră aşa, dar noi să scăpăm 
întâi de proces... de necazuri... 

— O să scapati, cu ajutorul lui Dumnezeu. Doamne-ajută! mai zise 
Georgescu făcându-şi semnul crucii. 

Apoi s-au întors în clădirea unde mâncaseră. Pe avocată au găzduit-o 
într-una din chiliile moderne aflate la etaj. Rămasă singură, Maria a deschis 
la întâmplare Cărarea Împărăției şi a citit, înainte de culcare, câteva rânduri 
din înțelepciunea lui Arsenie Boca. „E lucru ştiut că sistemul nostru nervos, 
răvăşit de atâtea vicii săvârşite de noi sau de un şir întreg de părinți 
înaintaşi, nu suportă impresii prea tari...“, scria duhovnicul Ardealului. 
„Noi trebuie să începem urmarea Mântuitorului de la purificarea de patimi, 
ca să ajungem după multă vreme la o sănătate fizică şi psihică, în stare de a 
ne apropia, fără primejdu grave, acolo de unde doar lisus a început lupta. E 
lucru ştiut şi probat de medicină că spaimele peste puterea de răbdare a 
sistemului nervos îl dezechilibreaza şi, după slăbiciunea la care-l găsesc, 
pot să-l ducă până la boala epilepsiei, care seamănă mult cu îndrăcirea 
descrisă în Evanghelii.“ Şi-a lăsat cartea în poală. Poate că Irinei asta 1 se 
întâmplase: emoția spovedaniei, gândul că rămâne la mănăstire, viata de 
rugăciune... fuseseră experienţe prea grele şi prea noi pentru psihicul ei 
fragil. 


In noaptea aceea, Maria a avut un vis ciudat. Se făcea că oameni 
apropiaţi, ale căror feţe nu le vedea, căutau să ascundă un cadavru. Părea să 
fie cadavrul unei femei. La un moment dat, l-au dus într-o pivniţă. Rând pe 
rând, veneau mesageri la ea şi îi explicau situația, cerându-i să tacă, să nu 
spună nimănui, să păstreze taina. Simtea că tăcerea ei îi poate ajuta. Dar nu 
ştia ce să facă: să vorbească sau nu? De o parte, adevărul, de cealaltă, mila. 
Cu ce măsură să judeci şi de partea cui să fii? Încerca să spună ceva, să 
articuleze, dar limba i se încleşta în gură, fără sunet. S-a trezit asudând. Ce 
să fi fost? Cine trebuia apărat în dosarul ăsta? Înnoptase în chilia în care 
mai dormea câteodată una dintre călugărițele de la Tanacu. 

Doctorul Sorin Moldoveanu ajunsese la concluzia că problemele puse 
de moartea Irinei Cornici aveau un precedent celebru în lumea medicală 
internațională. Discutase problema cu doctorul Silvestrovici: 

— Cazul McPherson vă spune ceva? îl întrebase la un moment dat, in 
ziua aceea de 16 iunie, după plecarea calugaritelor. 

— McPherson? Parcă sună cunoscut. Nu mai ştiu, răspunsese 
Silvestrovici. 

— Prin 1995, o femeie de 36 de ani, din Florida, a avut un accident de 
masina pe o sosea din alea late, cum au americanii. N-a fost cine stie ce, 
dar, cand a venit un echipaj de descarcerare la fata locului, femeia a sarit 
din maşină, şi-a aruncat hainele de pe ea şi a luat-o la fugă, strigând că e 
păcătoasă şi rugându-i s-o ajute. Au transportat-o la cel mai apropiat spital. 

— Da, se întâmplă, probabil un bufeu psihotic, spusese doctorul 
Silvestrovici. Şi ce-i cu asta? 

— La scurt timp, au externat-o nişte prieteni. Făceau parte din cultul 
scientologic, adăugase legistul. 

— Scientologii resping tratamentele psihiatrice, îl intrerupsese 
doctorul Silvestrovici, pe considerentul că metodele folosite în spitalele de 
psihiatrie împiedică „limpezirea“ minţii şi desprinderea de trecut. Sectanti, 
ce vrei! 

— Ei, femeia aia a fost internată într-o clinică scientologica, unde i s-a 
aplicat un tratament de ,,introspectie supravegheată“, continuase doctorul 
Moldoveanu. A murit după 17 zile, în drum spre un spital de urgenţă. La 
necropsie s-au constatat o deshidratare severă şi o infecție pulmonară. 
Familia ei a învinuit ulterior cultul de tratamente inumane si tortură, 
spunând că Lisa, aşa o chema, ar fi fost ținută prizonieră şi privată de apă şi 
alimente. Scientologii au negat acuzaţiile. S-au întocmit mai multe rapoarte 
medico-legale. Ancheta a durat doi ani, iar procesul s-a încheiat abia anul 
trecut. Cultul scientologic a fost acuzat de abuz împotriva bolnavilor cu 
dizabilități mintale şi de practicarea neautorizată a medicinei. Nu seamănă 
cu cazul nostru? 


Doctorul Moldoveanu citise mult despre Lisa McPherson şi despre 
controversele dezbaterii medico-legale de peste ocean. Era fascinat. 
Niciodată nu-şi închipuise că-i va fi dat şi lui să se ocupe de un caz de o 
asemenea complexitate şi anvergură. I se părea că ipoteza deshidratării era 
perfect plauzibilă şi în cazul Irinei Cornici: la mănăstire, o sechestraseră, o 
legaseră şi o tinusera fără mâncare şi fără apă, refuzându-i tratamentul 
medical sub pretext că era posedată. 

Fata fusese în „stare de şoc, cu dezechilibru hematologic, alterarea 
metabolismului, toate acestea determinând un cerc vicios din care s-ar fi 
putut ieşi doar printr-o intervenție medicală de specialitate aplicată în timp 
util“. „Sus-numita“, a scris legistul în concluziile sale preliminare, „a 
prezentat un bufeu delirant-halucinator, cu o stare de agitație psiho-motorie 
severă: astfel de situaţii sunt urgente psihiatrice vitale, au ca urmări stări de 
deshidratare, se recomandă ca astfel de bolnavi să fie trataţi în echipă de 
internist, psihiatru, specialist în terapie intensivă“. 

În raportul medico-legal oficial se hotărâse să renunțe la aceste 
concluzii. Era suficient daca reiesea că deshidratarea s-a datorat 
tratamentului inuman aplicat Irinei Cornici la mănăstire. Analiza lichidului 
extras din stomacul victimei confirma declarațiile călugărițelor care 
spuneau că, în dimineaţa zilei în care murise, îi dăduseră ceai cu pâine. 
Moldoveanu considera că fusese, oricum, prea târziu şi că asta nu schimba 
datele problemei. $i Lisei McPherson îi dăduseră lichide şi tot se 
deshidratase. Să nu fi fost deshidratarea, preotul şi călugărițele ar fi scăpat 
basma curată. Hotărâse să nu menţioneze lichidul găsit în stomacul 
victimei. N-ar fi făcut decât să complice lucrurile. 

Raportul era o pledoarie pentru scoaterea din cauză a doctoritei de la 
Salvare, pe care unii o acuzau de incompetenta şi neglijență: „Atitudinea 
medicului de la ambulanţă poate părea de la un anumit moment de neînțeles 
(face manevre de resuscitare, deşi a remarcat existenţa unor semne de 
moarte reală), dar faptele sale interpretate arată care era situația de fapt; 
măsurile terapeutice luate arată că a identificat o stare de stop cardio- 
respirator; medicul caută să aplice un protocol de resuscitare în caz de stop 
cardio-respirator... Doza de adrenalină nu depăşeşte indicațiile terapeutice“ 
prevăzute de protocoalele de specialitate. 

Încercând să risipească eventualele nelămuriri referitoare la tentativa 
de resuscitare făcută de doctorita Elena Ciocan, legistul nota că „este 


posibilă punctionarea unei vene la un cadavru în stop cardio-respirator“ şi 
că la „plica cotului stâng nu s-a evidenţiat reacție vitală la nivelul puncţiei 
venoase“, adică al perfuziei. O dovadă în plus, credea doctorul, că, la 
sosirea Salvării, femeia era deja moartă. 

Raportul medico-legal era exhaustiv şi detaliat. Dar procurorii vor fi 
nemulţumiţi. Într-o notă din 12 septembrie 2005, adresată Institutului de 
Medicină Legală din Iasi, unul dintre ei va afirma că, „deşi s-a cerut 
medicului legist să efectueze o constatare medico-legală asupra cadavrului, 
pentru stabilirea cauzei morţii suspecte a victimei Cornici Maricica Irina, $1 
să răspundă prompt şi concret la întrebările formulate, acesta a extins 
investigaţiile şi analiza medico-legală, fără să solicite organelor judiciare 
date de anchetă suplimentare ori completarea obiectului acesteia, 
atribuindu-i titulatura de «expertiză» medico-legală, act care nu a fost 
solicitat şi care nu răspundea altor cerinţe procedurale“. 

Mania avea toate argumentele legale ca să ceară o nouă anchetă 
medicală. A completat o cerere, pe care cei cinci clienţi ai ei au semnat-o, şi 
a adresat-o procurorilor, însoțită de zeci de pagini extrase din diferite legi, 
norme, hotărâri de guvern şi regulamente referitoare la proceduri de 
medicină legală şi la dreptul celor anchetați la o judecată dreaptă şi 
nepărtinitoare. 

Trecuse o săptămână de când doctorul Moldoveanu îşi încheiase 
raportul. Răspunsul procurorilor avea să vină la începutul lunii septembrie: 
„Cererile formulate de apărătorul ales al inculpatilor sunt pertinente, 
concludente şi utile, motiv pentru care vor fi admise“. 

Irina Cornici urma să fie dezgropata şi o comisie de legişti avea sa 
analizeze fragmente de ţesuturi din trupul ei şi să stabilească, independent 
de raportul doctorului Moldoveanu, cauza morții. Urma să fie numit şi un 
expert din partea inculpatilor, care să intocmească propriul raport pe baza 
datelor de laborator rezultate: un doctor de la Serviciul de Medicină Legală 
din Constanţa, Dan Gheorghiu. Din partea Institutului de Medicină Legală 
din laşi au fost desemnaţi doi medici primari care să se ocupe de prelevarea 
şi analiza probelor. 

Pe 21 septembrie 2005, s-au întâlnit cu toții pe aleile cimitirului din 
Perieni, un sat în apropiere de Bârlad. Mama Irinei Cornici se mutase acolo 
cu mulți ani în urmă, când îl cunoscuse pe Costică Antohi, un localnic cu 
care avea un băiețel de 12 ani. Trăiau în bucătăria unei case de chirpici, 


printre oale, farfurii şi sticle goale. Două paturi aşezate in L serveau drept 
loc de odihnă şi de masă. La lumina unui bec atârnat în dreptul uşii, 
televizorul mergea neîntrerupt. Înăuntru, aerul era încărcat de miros de 
urină şi de resturi râncede de alimente. Ridicându-i braţul drept, rămas inert 
de pe urma unei paralizii, şi trăgându-i pe ea un pulover căpătat de pomană, 
Costică Antohi şi-a pregătit soția pentru vizita la cimitir. Piciorul drept, şi el 
inert, îi intra mai uşor in galoş decât în gheată. Apoi i-a legat basmaua sub 
bărbie, iar el şi-a băgat în buzunarul hainei câteva lumânări înfăşurate în 
hârtie de ziar. Era o zi importantă. În faţa bisericii îi aşteptau subcomisarul 
Robert Popa şi doctorul Moldoveanu, de la Vaslui, avocata mănăstirii şi 
procurorii de la Bucureşti, legiştii de la Iaşi şi expertul de la Constanţa. 

— Luaţi-o dumneavoastră înainte, le-a spus unul dintre legisti de 
îndată ce au intrat pe poarta cimitirului. 

Preotul le arătase deja locul, la sud-est, printre buruieni, după ce 
treceai de o groapă proaspăt săpată, lângă nişte cruci pe care se vedeau 
scrise numele Chiper Gheorghe şi Vrabie Ruxandra. Mormântul avea 
deasupra o coroană de flori de plastic. Pe crucea de lemn scria SORA 
IRINA. Tinandu-se după soții Antohi, delegaţia înainta încet. Poliţiştii au 
făcut un ocol şi au luat-o înainte. 

Târându-şi piciorul, Elena Antohi impungea din când în când pământul 
cu vârful bastonului şi mormăia: „Banii fetii, mă duc la tribunal să iau banii 
fetii, care i-a muncit ea... Nu se poate aşa!“. 

Groparii au terminat de săpat la ora 10 şi se pregăteau să tragă sicriul 
pe marginea gropii. Familia a fost sfătuită să stea mai departe. Unul dintre 
legiştii de la Iasi a întocmit procesul-verbal: „Sicriul are dimensiunile de 
2,40 m/1,10 m, lemnul este lăcuit gălbui şi pe capac prezintă o cruce neagră 
lipita. După scoaterea sicriului din groapă se scoate capacul şi se constată 
prezenţa unui corp uman învelit într-un giulgiu din material textil alb. 
Cadavrul, de sex feminin, este îmbrăcat cu haine negre de călugăriță. În 
jurul cadavrului se află obiecte de ritual: monede şi bancnote, iconiţe, flori, 
lumânări, chibrit“. 

Au urmat patru ore de examinare, sectionare şi constatare medico- 
legală. „Se practică incizii la nivelul tuturor segmentelor corpului, la nivelul 
membrelor superioare şi inferioare, pe toate feţele, inclusiv la nivelul 
craniului şi feţei, unde se îndepărtează țesutul moale în totalitate până la 
vizualizarea stratului osos“, au scris legiştii. La final, din cadavrul Irinei 


Cornici a rămas un maldar de oase şi de resturi umede. „I-au sectionat pana 
şi ovarele! A fost un măcel, nu altceva!“, avea să-şi amintească unul dintre 
cei prezenţi la fata locului. 

Bronzat, cu părul înspicat prins la spate în coadă, cu o barbuta tunsă 
scurt de jur împrejurul gurii şi purtând diverse bijuterii masculine, legistul 
din Constanta era vestit că mai răsturnase rechizitorii şi mai crease 
controverse. Se gândea că ar fi bine să intre în politică la un moment dat. 
Avea cam 50 de ani. În calitate de „expert-parte“ în cazul Tanacu, era plătit 
cu câteva mii de euro. Preotul şi cele patru călugăriţe se bazau pe banii 
trimişi de la mănăstiri şi de la oameni de bună-credinţă. Cazul lor era, 
pentru unii, un stindard al luptei cu ierarhia tânără a Bisericii, pe de o parte, 
$1 cu pacatosenia lumii secularizate, pe de alta. Se adunau bani multi, cărora 
nu se ştia exact cine şi dacă le ţinea vreo socoteală. Gurile rele spuneau că, 
în timpul din urmă, fratele preotului, student la Teologie, devenise un 
investitor pasionat în domeniul imobiliar. 

Aşteptând rezultatele analizelor făcute de legiştii din Iaşi, doctorul 
Gheorghiu a citit documentele pe care le avea deja la îndemână: raportul 
legistului de la Vaslui, foile de observaţie din perioada în care Irina Cornici 
fusese internată la Psihiatrie, declarațiile inculpatilor şi ale doctoritei de la 
Salvare. Aşa cum vedea el lucrurile, legarea Irinei fusese o decizie mai 
curând bună decât rea: „Prin contentie s-a redus posibilitatea de pierdere 
energetică a organismului, deci o scădere a catabolismului prin limitarea 
mişcărilor caracteristice stării de agitaţie psihomotorie. In tratamentul 
schizofreniei cu agitație psihomotorie, printr-o metodă sau alta (sedare, 
contentie cu cămaşă de forţă etc.) se caută limitarea mişcărilor care ar duce, 
pe de o parte, la epuizarea fizică şi metabolică a bolnavului datorită 
efortului prelungit şi, pe de alta, la reducerea sau eliminarea potențialului 
hetero- şi autoagresiv“, a scris Gheorghiu în raportul lui. Niciun specialist 
nu s-ar fi mirat că Irina nu băuse şi nu mâncase. Cu sau fără post, era lucru 
ştiut că toate stările accentuate de depresie şi excitație nervoasă se 
caracterizau, printre altele, prin lipsa senzatiei de foame şi de sete, 
insomnie, contractii şi convulsii musculare. 

După două zile şi două nopţi de imobilizare, când au ridicat-o şi i-au 
dat pâine cu ceai, s-a produs o redistribuire a sângelui în organism, socotea 


legistul. Preotul şi călugărițele numisera asta, in declarațiile lor, „leşin“. 
Doctorul presupunea că fusese ori o stare de lipotimie, ori o formă de 
încleştare a muşchilor, cu aparenta încetare a funcţiilor vitale, o aşa-numită 
catalepsie, posibilă in schizofrenii şi care putea să dureze de la câteva 
minute la câteva ore. „În situaţia unei lipotimii prelungite sau a unei crize 
isterice/cataleptice apare «inclestarea gurii», care poate fi confundată cu 
rigiditatea cadaverică“. În sprijinul acestei ipoteze păreau să vină şi 
declarațiile doctoritelor Piseru şi Ciocan, care mentionau, ca pe o 
ciudatenie, că dinții victimei „nu prezentasera muşcătura fiziologică“, adică 
cei de sus nu ,,calcau“ peste cei de jos, cum se întâmpla, in general, la 
morți, ci rămăseseră uniți strâns. 

Din expertiza legistului Moldoveanu rezulta că deshidratarea ar fi 
condus la o stare de şoc şi, ulterior, la deces. Doctorul Gheorghiu şi-a copiat 
pe o hârtie datele de analiză a organelor, aşa cum fuseseră descrise la 
necropsie. Rinichi, ficatul, pancreasul, plămânii, toate organele mari erau 
saturate de sânge în momentul morţii. „Stază avansată“ sau „stază 
excesivă“, scria în dreptul fiecăruia. Gheorghiu s-a gândit că, într-un 
organism deshidratat, numai adrenalina putea să determine o asemenea 
concentrare a volumului de sânge. S-a uitat atent în dreptul rezultatelor de 
laborator referitoare la plămâni: în examenul histopatologic nr. 2625 din 5 
iulie 2005, făcut de Institutul de Medicină Legală din laşi, scria că în 
fragmentul de plămân recoltat la necropsie apăreau, pe lângă „edem intens 
seros alveolar“, şi toate semnele unei bronhopneumonii. Orice absolvent de 
medicină legală ştia că adrenalina administrată intravenos putea să aibă 
uneori, ca efect secundar, apariția edemului pulmonar! „Dacă pacientul mai 
suferă şi de bronhopneumonie... adio, l-ai omorât!“, şi-a zis doctorul 
Gheorghiu. 

Când au sosit şi analizele făcute de legistii ieşeni, cu menţiunea „secret 
de serviciu timp de 10 ani“, Gheorghiu a fost încredinţat că teoria lui era 
valabilă. Analizând țesutul din jurul intepaturii lăsate de perfuzie, legistii de 
la laşi descoperiseră „o zonă ce părea a fi infiltrat hemoragic“, „o zonă de 
1,5/1,5 cm, pergamentată la plica cotului drept, cu infiltrat hemoragic 
negricios, centrată de o mică plagă intepata punctiformă“. Infiltratul 
hemoragic era unul dintre semnele după care legiştii recunosteau o reacție 
vitală. Deci Irina Cornici era încă în viata atunci când 1 se fixase o branula 


la braţul drept. Dar de ce raportul legistului Moldoveanu menţiona braţul 
stâng? Formă numărul avocatei. 

— Doamnă, avem dovada că femeia era în viata cand a sosit Salvarea: 
sub intepatura perfuziei există un tromb de sânge. Asta înseamnă reacție 
vitală! Putem spune că adrenalina a omorât-o! 

— Sunteţi sigur? l-a întrebat Maria. 

— E analiza lor, făcută la Institutul de Medicină Legală din Iasi! N-am 
inventat eu nimic! Jar ei confirmă declarațiile maicutelor: perfuzia a fost 
pusă la mâna dreaptă! 

— E nemaipomenit! Si-atunci legistul de la Vaslui de ce ascunde 
adevărul? S-au aranjat între ei: cu Spitalul Judetean, cu Poliţia... 

— S-ar putea să fie doar o confuzie şi la stânga sa fi fost intepatura cu 
adrenalină. Doctorita de pe Salvare aşa a zis, că i-a făcut adrenalină 
intravenos, nu? 

— Da, dar spune că i-a făcut-o pe branulă. Deci la aceeaşi mână la 
care avea perfuzia! 

— Nu cred. În orice caz, dacă e să fie toţi de bund-credinta, fata asta a 
fost intepata şi la stânga, şi la dreapta, a spus Gheorghiu. 

— Procurorii vor schimba încadrarea juridică! Sunt sigură! Când 
sunteţi gata cu raportul? 

— Doamnă, pe jumătate l-am şi scris. Nu ştiu, două-trei zile. Apoi il 
trimit. 

— Minunat. Vă mulțumesc din suflet! 

— Sarut-mainile. Mult succes! 

Doctorul ştia să fie galant. Avocata se gândi că ar trebui să-l mai 
solicite şi în alte dosare. Îi plăceau siguranța lui de sine şi purtarea 
prevenitoare. Concluziile lui răsturnau teoria omorului cu sânge rece şi a 
sadismului în numele lui Dumnezeu. 

Predispusă la teorii conspirationiste, dar cunoscând şi realitatea din 
spatele multor procese şi solidaritatea de breaslă a medicilor, mai ales în 
cazul greşelilor sau al neglijentelor medicale, Maria era convinsă că probele 
cuprinse în dosarul penal fuseseră măsluite. Dintre toți posibilii vinovaţi de 
moartea Irinei Cornici, clienții ei erau singurii fără „spate asigurat“. Presa îi 
acuza, Biserica îi respingea, medicii independenţi care ar fi putut să ofere o 
expertiză obiectivă îi evitau, opinia publică îi detesta. Dar procurorii erau 


obligați să ia in seamă raportul lui Gheorghiu şi rezultatele laboratorului din 
laşi. 

În „Concluziile medico-legale privind decesul numitei Cornici 
Maricica Irina“, din 22 decembrie 2005, Dan Gheorghiu va scrie că 
„examenul histopatologic efectuat pe fragmentul de ţesut recoltat de la plica 
cotului drept descrie existenţa unui tromb într-un mic vas de sânge, ceea ce 
reprezintă o reacție vitală“ şi va adăuga: „Apreciez că, în momentul 
montării perfuziei, Cornici Maricica Irina trăia. Moartea ei s-a datorat unei 
insuficiențe cardio-respiratorii acute, survenite în urma administrării, 
contraindicate şi incorecte (ca mod şi ca doză mare), de adrenalină“. 

După ce citise concluziile lui Gheorghiu, Daniel Corogeanu începuse 
să regrete că a chemat Salvarea în ziua aceea, când Irina leşinase. În casa de 
la Portari, un sat apropiat de Tanacu, unde abia terminaseră de făcut sobe, 
mai vorbea si cu maicile, mai citea şi din duhovnicii Moldovei şi se 
încredința că, dupa ce li se citeau molitvele Sfântului Vasile, îndrăciții 
cădeau ca morți, epuizați. Apoi îşi reveneau. Pe Irina, tratamentele medicale 
o terminaseră, era clar. 

La Bucureşti, V.P. era îngrijorat de întorsătura pe care o luau lucrurile. 
Câteva ziare publicau concluziile lui Gheorghiu şi iar se punea sub semnul 
întrebării competenţa doctoritei de la Salvare. Femeia era speriată şi voia 
să-şi angajeze un avocat. Crezuse că lucrurile s-au limpezit, dar numele ei 
apărea din nou în articole care comentau cazul de la Tanacu. Protectorul ei a 
sfătuit-o să mai aştepte şi, eventual, să-i scrie procurorului-sef. Apoi a sunat 
câțiva ziarişti şi le-a adus la cunoştinţă că, menţionând numele doctoritei 
Ciocan în contextul raportului lui Gheorghiu,  încălcau legea 
confidentialitatii datelor medicale. A vorbit şi cu procurorii, ca să se 
lămurească în ce stadiu se aflau cercetările şi ce greutate mai putea să aibă 
expertiza legistului de la Constanţa. Situaţia era încordată, 1 s-a comunicat. 
Se cereau lămuriri suplimentare Institutului de Medicină Legală din Iasi. 
Trebuia clarificat dacă analiza microscopică a ţesuturilor prelevate la 
deshumarea Irinei Cornici conținea vreo dovadă de reacție vitală care ar fi 
putut să ducă la concluzia că fata fusese în viață în momentul sosirii 
Salvării. 

Detaliul era important. Doctorul Gheorghiu se folosise de el, stabilind 
o altă oră a morții decât cea indicată de legistul de la Vaslui. Gheorghiu 
credea că Irina Cornici murise între orele 12 şi 13.20, pe drumul de la 
Tanacu la Spitalul Judetean sau în secția de primire a urgentelor. 
Moldoveanu afirmase în câteva rânduri că ora morții fusese probabil 10 
dimineaţa şi că, la sosirea Salvării, în jurul orei 12, fata era deja moartă. 
Datele cuprinse în dosarul penal sporeau confuzia. 


In procesul lor verbal din 15 iunie 2005, politistii Radu Corozel si 
Robert Popa scriau că începuseră cercetarea la spital, la ora 12.30. Într-o 
notă adresată Serviciului de Medicină Legală Vaslui, doctorita Carmena 
Piseru menționa că „pe data de 15 iunie 2005, în jurul orei 12.30, am fost 
solicitată de Dr. Ciocan Elena, medic medicină generală de la Serviciul 
Judetean de Ambulanta Vaslui, să-i certific decesul numitei Cornici Irina 
Maricica...“. Dar în documentele serviciului de ambulanţă doctorita Ciocan 
scria că la 12.30 abia a plecat de la Tanacu şi că a ajuns cu Irina la Spitalul 
Judeţean la 12.50. 

Pe 10 ianuarie 2006, Institutul de Medicină Legală din laşi le 
comunica procurorilor că interpretarea lui Gheorghiu era hazardată: 
prezenţa acelui „vas cu mase hematice conglomerate în interior, cu rare 
hematii lizate la periferie, pe fond de putrefacție marcată nu avea 
semnificația unei reacții vitale (gen tromboză intravasculară sau 
hemoragie)“. Ca să elimine orice îndoială asupra cauzei şi momentului 
morții Irinei Cornici, procurorii au cerut şi un aviz din partea unei comisii 
speciale, formate la Institutul National de Medicină Legală „Mina 
Minovici“ din Bucureşti. După mai multe experimente cu intepaturi 
efectuate pe alte cadavre, legiştii au ajuns la concluzia că, în anumite 
condiţii, se putea prinde vena unui om mort şi 1 se putea monta o perfuzie. 
„Nu există niciun element obiectiv, nicio constatare medicală sau medico- 
legală care să pună la îndoială faptul că, la sosirea Salvării, Cornici 
Maricica Irina era în mod indubitabil decedată, respectiv într-un stadiu în 
care se produseseră alterări ireversibile cerebrale, iar şansele de resuscitare 
erau nule“, se spunea în avizul nr. E1/12065 din 15 martie 2006. 
Formularea era ambiguă. Ori era indubitabil moartă, ori nu murise încă şi se 
afla într-un stadiu în care se produseseră alterări ale funcțiilor cerebrale... 

Procurorii au cerut şi clarificarea unui alt detaliu interpretat diferit de 
legistul Moldoveanu şi de medicii care participaseră la deshumare: la care 
mână 1 se pusese perfuzia? Moldoveanu scrisese în raportul lui că la mâna 
stângă, iar legiştii de la Iasi susțineau că fusese la dreapta, acolo unde 
Gheorghiu semnala o posibilă reacție vitală. Procurorii l-au sunat pe 
Moldoveanu. „Dom'le, ce e cu treaba asta, cu perfuzia: a fost pe stânga sau 
pe dreapta?“ 

Fotografule făcute cadavrului de doctorul Moldoveanu şi de 
subcomisarul Popa, incluse în dosarul penal, arătau perfuzia prinsă la mâna 


stângă. În raportul medico-legal, doctorul Moldoveanu făcea trimitere 
expresă la una dintre poze, în contextul pledoariei sale pentru nevinovăția 
doctoriței de la Salvare. Pozele în care apăreau perfuzia şi punguta cu ser 
fiziologic erau digitale şi fuseseră prelucrate pe calculator. Printr-o manevră 
simplă, puteau fi inversate în oglindă, aşa încât dreapta să devină stânga. 
Subcomisarul Corozel îşi amintea că se mai întâmplase asta şi cu alte 
fotografii, din neglijență. Dar cine şi-ar fi asumat riscul unei manevre pe 
calculator sau al unei greşeli, când toți ochii erau atintiti asupra cazului 
Tanacu? 

Doctorita Ciocan susţinea că pusese perfuzia la mâna stângă, dar că, în 
ambulanță, perfuzorul se afla pe dreapta pacientului. Doctorita Piseru nu-şi 
mai amintea exact, la început intelesese că a fost pe dreapta, apoi că a fost 
pe stânga. Asistentul care „prinsese“ vena plecase la muncă în Italia, 
călugărițele şi legiştii de la Iasi susțineau că fusese la dreapta. „Nu exista!“, 
i-a asigurat Moldoveanu pe procurori. „A fost la stânga! La dreapta o fi 
apărut pe urmă vreo julitură, la manevrarea cadavrului. Au greşit ei, la 
laşi!“ 

Comisia Superioară Medico-Legală de la Bucureşti a validat versiunea 
legistului din Vaslui: „La nivelul plicii cotului drept nu a existat în 
momentul necropsiei din 16 iunie 2005 nicio leziune traumatică. În acel 
moment, la nivelul părții laterale a cotului drept a existat doar o mică 
dezepitelizare produsă post-mortem prin manipularea cadavrului“. In 
concluzie, se stabilea că opiniile expertului Dan Gheorghiu „sunt total 
lipsite de orice suport ştiinţific“. 


Căzuse prima ninsoare. În centru, în jurul statuii lui Stefan cel Mare, se 
pregăteau bradul şi instalațiile de Crăciun. De mai bine de 15 ani, 
sărbătoarea Naşterii Domnului coincidea cu aniversarea zilei în care, în 
1989, fuseseră împuşcaţi soţii Ceauşescu. După ani şi ani, tot se mai punea 
o problemă: în decembrie 1989, când căzuse dictatura comunistă, la Vaslui 
fusese sau nu revoluţie? În arhivele televiziunilor locale nu existau imagini 


care sa ateste tulburări de stradă sau alte evenimente spectaculoase 
întâmplate atunci. În fiecare an se organizau însă talk-show-uri pe această 
temă. 

Daniel Corogeanu aflase că un fost coleg de şcoală făcea un film 
despre revoluţia de la Vaslui. Prins cu necazurile procesului, nu luase seama 
la zvonuri, dar îşi amintea că fuseseră colegi în echipa de fotbal a şcolii. 
Uneori, când se mai întâlneau, râdeau de întorsăturile vieţii. Cine ar fi 
crezut că unul dintre ei va ajunge preot, iar celălalt regizor de film? La 
şcoală, fuseseră, de fapt, trei prieteni. Al treilea devenise „peşte“: ducea fete 
în Italia... Aşadar, un regizor, un popă şi un peste! 

Regizorul se interesase de nenorocirea de la Tanacu încă din vară şi 
preotul îl intrebase cam câți bani să ceară în caz că vreun străin ar vrea să 
facă un film despre întâmplarea lui. Se dusese vestea pe tot globul. Nu că ar 
fi vrut să tragă foloase de pe urma scandalului, dar procesul avea să dureze 
şi costurile erau mari, îi trebuia apărare bună, poate mai multi avocaţi... 
„De, mă, Roscatule, ştiu şi eu? Depinde...“ Nu-l lămurise prea bine. „El m- 
ar fi înţeles“, îşi spusese Daniel Corogeanu. Apoi uitase de toată discuția. 
Deci făcea totuşi un film. Despre revoluție. Păcat. 

Băgă mâna în buzunar, în căutarea telefonului mobil. 

— Doamne-ajută, doamna Maria. Da, pe-aici, cu lemnele, cu frigul... 
Se urcă greu la noi, nu puteți ajunge cu maşina. A nins şi a înghețat. Da’ 
până la proces cred ca se dezgheata. Da. Francez? Când vrea să vină? Bine, 
o să cobor eu în oraş. Aranjez cu frate-meu, să ne vedem la el. Bine. Sigur, 
n-aveţi grijă! Doamne-ajută! 

Un celebru scriitor francez se interesa de cazul Tanacu. Luase legătura 
cu avocata, cu ziarişti de la Bucureşti, părea binevoitor, merita să încerce... 
Poate aşa afla lumea ce se întâmplase cu adevărat cu Irina şi cum fusese 
situația. Ziaristii din România scriseseră că el era un asasin şi un sadic şi ca 
merita să infunde puscaria pe viata. Cel mai bine era să-l întâlnească pe 
francez la fratele lui, care locuia în oraş. Procesul stârnea pasiuni aprinse şi, 
dacă apărea în locuri publice, se putea trezi că mai strigă câte unul după el 
„criminalule“, „dracule“, „Satano“. Peste două zile, pe seară, acasă la 
Cătălin. Avocata fusese şi ea de acord. 


Pascal Bruckner era un autor citit si iubit in Romania, unde, dupa 
austeritatea dictaturii comuniste, venise o lungă perioadă de descatusare 
sexuală. În cultură, în artă, în presă şi în viaţa de fiecare zi explodase 
pasiunea pentru gesturi, cuvinte ori sentimente erotice altădată interzise. 
Cărţile lui Bruckner se traduceau în tara potrivită, la momentul potrivit. 
Scriitorul era prezent adesea la lansări. Se simţea adorat cum nu mai fusese 
de mult în Franţa natală. 

Cazul de la Tanacu îl preocupa din multe motive. Bănuia că 
întâmplarea avea şi un substrat erotic care ţinea de pulsiunile reprimate ale 
vieţii călugăreşti. A acceptat imediat oferta ziarului Le Monde de a scrie un 
reportaj pe această temă. Luase, între timp, legătura şi cu un regizor de film, 
Roman Polanski, şi se gândea că reportajul ar putea să-i slujească şi de 
„reperaj“ pentru un film de ficțiune inspirat de exorcismul de la Tanacu. 

Avocata lui Daniel Corogeanu îi promisese, inițial, tot sprijinul. Apoi 
însă 1-a împiedicat orice contact cu clientul ei. Aflase, se pare, de unele 
intenții legate de film şi cine ştie ce mai citise despre el. Ba chiar îl 
amenința că pune serviciile secrete pe urmele lui, dacă are de gând să 
compromită imaginea Bisericii Ortodoxe Române pe plan internațional. 
„Venisem să văd un călugăr acuzat de omucidere involuntară şi, brusc, mă 
găsesc într-un roman polițist din timpul războiului rece, un remake de 
proastă calitate, după modelul anilor ’70. Timp de câteva ore, receptionera, 
şoferul de taxi, cameristele nonsalante, trecătorii grăbiţi să intre pentru a se 
adăposti de ninsoare seamănă toți cu agenți ai serviciilor de informații 
veniți să-mi spioneze faptele şi gesturile, gata să pună mâna pe mine“, avea 
să-şi amintească scriitorul. 

Prietenii din presa română, care-l însoțeau pretutindeni şi care îi 
garantaseră o întrevedere cu Mitropolitul Moldovei, n-au reuşit să aranjeze 
nimic. S-a trezit făcând drumul până la laşi în zadar. „Deşi francofil şi 
modern în gândire, mitropolitul mi-a închis telefonul în nas când l-am 
sunat.“ La Huşi, la episcopie, i-au zis că francezii ar face mai bine să se 
ocupe de „țiganii“ lor care dau foc Parisului... 

Scriitorul s-a oprit şi la mănăstirea Sfânta Treime. Nu l-a impresionat 
prea tare. A făcut cunoştinţă cu noul stareţ şi cu câteva maici. Apoi a scris: 


„Mi-l închipui pe stareţul dedicat castitatii, singur seara în mijlocul acestui 
roi de pastorite, încerc să mă pun în locul lui, să înţeleg transformarea 
gândului prin rugăciune, slujbele, postul şi surprind mai bine atmosfera de 
refulare isterică ce trebuie să fi domnit în ultimele zile ale Irinei, moartă 
fecioară, după cum a arătat raportul autopsiei, la vârsta de 23 de ani“. 

Analiza lui Pascal Bruckner s-a dovedit profetică: la scurt timp după 
vizita lui la mănăstire, stareţul a fugit cu una dintre călugăriţe, întărind 
părerea Episcopiei de la Huşi că mănăstirea trebuie desființată. 

Ca să înțeleagă mai bine mentalitatea lui Daniel Corogeanu şi să 
descrie atmosfera marcată de superstiții, macabră în care va fi avut loc 
incidentul de la Tanacu, scriitorul a vizitat şi o vrajitoare-,,printesa“ de 
magie albă din Bucureşti. Întrebând-o despre caz, vrăjitoarea i-a spus că ea 
ar fi putut s-o vindece pe Irina Cornici cu argint-viu. 

Scriitorul se vedea în situația de a scrie un reportaj amplu despre 
oameni pe care, de fapt, nu-i întâlnise. Numai doctorul Silvestrovici s-a 
arătat bucuros şi dispus să-i vorbească. În articolul publicat ulterior avea să- 
1 păstreze o amintire recunoscătoare: „Psihiatrul acesta pasionat de cărți mă 
asigură că, dacă măcar o carte, nu contează care, ar fi deschis călugărițele 
acelea, Irina nu ar fi fost sacrificată. El a regăsit credinţa dupa 40 de ani de 
ateism, îmi traduce din Psalmi, îmi explică faptul că tradiţia ortodoxă îi 
recunoaște pe taumaturgi, pe făcătorii de miracole, dar nu pe exorcisti, pe 
vânătorii de demoni. «Schizofrenia Irinei e cea a întregii societăți, noi toți 
suntem vinovaţi.» O revede aşezată într-un fotoliu, acuzându-se de toate 
păcatele din lume, povestindu-i visele ei lascive, dialogurile ei cu diavolul, 
revede secvenţa plecării ei, pe maica stareță şi pe fratele Vasile, veniţi să o 
ia pe tânăra fată. Nu încape îndoială: nu-şi va ierta niciodată că a lăsat-o să 
plece, dând-o pe mana călăilor ei“. 

În încercarea de a reface firul evenimentelor pentru publicul francez, 
Bruckner a recurs până la urmă la confrații de breaslă romani, care i-au pus 
la dispoziție dosarele lor de presă despre caz. Pe avocată nu a iertat-o 
niciodată: „E o femeie energică, cu părul negru lipit de cap, cu voce ascuţită 
de fetişcană care pare să repete, în faţa oricui, pledoaria ei de apărare a lui 
Daniel Corogeanu pentru a-l feri de cei 25 de ani de închisoare ceruti de 
judecătorul de instrucţie. Îi revăd privirea implorând, aproape înecată în 
lacrimi, o aud încă o dată rugându-mă să nu-l copleşesc cu întrebări pe 
Daniel“. 


„Nu-i nimic, mai bine să ma batjocoreasca pe mine decât să ia in râs 
Biserica noastră“, şi-a zis Maria citind articolul lui Pascal Bruckner, preluat 
imediat de presa din România. 

Trecusera cateva luni de la deshumarea Irinei Cornici. Cercetarea 
penala a medicilor de la Spitalul Judetean Vaslui si de la Serviciul de 
Ambulanta se încheiase şi se decisese neînceperea urmăririi penale. Avocata 
ştia însă că, în urma deshumării şi a raportului lui Gheorghiu, ea mai 
câştigase o bătălie. Procurorii erau obligaţi să schimbe încadrarea juridică a 
faptei din „omor deosebit de grav“ în ,,lipsire de libertate urmată de moartea 
victimei“. Reveneau la încadrarea sugerată de poliţiştii de la Vaslui, in 
primele zile de anchetă. Maria era mulțumită. Putea să păstreze chestiunile 
de natură procedurală pentru finalul procesului. 

Înainte de a începe redactarea rechizitoriului, procurorii o convocaseră 
să-i arate toate probele din dosar. Se prezentase împreună cu cei cinci clienți 
al ei şi petrecuseră câteva ore citind ceea ce se numea „materialul de 
urmărire penală“. Fra ultima dată când mai puteau să formuleze vreo 
contestaţie. După ce se intocmea rechizitoriul, urma trimiterea în judecată. 
Avocata se intelesese bine cu procurorii şi nu avea de gând să conteste vreo 
probă din dosar. Socotea că multe îi puteau fi de folos în susținerea apărării. 
Îi era limpede că dovezile care ar fi lăsat vreo urmă de îndoială asupra 
competenţei medicilor fuseseră în aşa fel aranjate încât să rezulte că fata 
murise din pricina tratamentului inuman la care fusese supusă la mănăstire. 
Niciun judecător nu şi-ar fi luat un răgaz ca să observe unele detalii 
medicale şi nepotriviri din actele oficiale, care, oricum, nu-i scoteau din 
cauză pe cei cinci inculpati şi nu-i scuteau de responsabilitate. 

În aşteptarea rechizitoriului, Maria s-a hotărât să facă un drum până la 
mănăstirea Neamt. Călugării îşi adunau actele trebuitoare pentru 
retrocedarea unor terenuri cu viță-de-vie care aparținuseră mănăstirii înainte 
de venirea comuniştilor şi aveau nevoie de sfatul cuiva de încredere. Ea 
avea, la rândul ei, nevoie de rugăciunile lor. 

De fiecare data când intra pe porțile mănăstirii albe şi vechi, simţea ca 
prinde puteri. Evlavia adolescenţei 1 se revărsa din nou în suflet. Pomii din 
curtea mănăstirii erau potopiti de flori. Câte o siluetă neagră trecea din când 
în când prin dreptul şirului alb de chilii. Apoi se auzea toaca. 


Avocata spera să-l întâlnească la Neamt pe Mitropolitul Moldovei. 
Cineva îi şoptise că ierarhul era acolo şi că era nemulţumit de toată tevatura 
iscată la Tanacu. Ar fi vrut să-l vadă, să-i explice, să-i ceară iertare dacă, 
apărându-l pe Daniel Corogeanu, îl supărase. Apucase însă să-i promită 
unei cliente din Sibiu că rezolvă la Neamţ, se opreşte câteva ore la 
Râmnicu-Vâlcea, unde avea o altă cauză, şi pe urmă pleacă spre Sibiu. Cum 
şoferul ei nu se temea de viteză, era sigură că va ajunge la timp. În câteva 
ore, i-a explicat starețului de ce acte avea nevoie în dosarul de retrocedare, 
i-a cerut binecuvântarea şi, multumind pentru vinul, brânza şi toate 
bunatatile cu care călugării le umpluseră portbagajul maşinii, s-a urcat lângă 
şofer şi au pornit spre Râmnicu-Vâlcea, iar de acolo, spre clienta din Sibiu. 

Era pe 10 mai 2006; o după-amiază ploioasă. Şoseaua era alunecoasă 
şi drumul şerpuitor de pe Valea Oltului devenise periculos. Îşi deschisese 
cartea de rugăciuni. Purta la gât un medalion cu o fărâmă din moaştele 
Sfântului Mina, ocrotitorul pagubitilor. Ar fi închis ochii şi s-ar fi rugat, dar 
clienta din Sibiu o tot suna pe telefonul mobil. 

Nici n-a apucat să vadă camionul care venea din fata. Nu l-a văzut nici 
şoferul ei, dar el a scăpat cu câteva zgârieturi. Ea nu-şi pusese însă centura 
de siguranţă şi în urma coliziunii celor două maşini s-a trezit aruncată pe 
şosea. În apropiere, zăceau împrăştiate vinul mănăstiresc şi brânza din 
portbagaj. Nu simţea nimic. Îşi pierduse cunoştinţa în momentul impactului. 
Echipajul de paramedici care a transportat-o de urgență la un spital din 
Sibiu a auzit-o murmurând încontinuu două cuvinte: „şoc hipovolemic“, 
„şoc hipovolemic“... 

S-a trezit apoi într-o cameră de spital şi a constatat că nu se putea 
mişca. Era încorsetată de la gât în jos. Avea multe oase rupte. Dar organele 
vitale erau întregi, 1 s-a spus când şi-a revenit. 

Imobilizată la pat, respira greu. Sora ei şi cei doi copii veniseră s-o 
îngrijească. Stăteau la căpătâiul ei cu rândul. Acum înţelegea mai bine ce va 
fi trăit fata aceea, la Tanacu. Îi înfruntase pe experţii din partea acuzării 
susținând că Irina nu s-a aflat în stare de şoc hipovolemic, ci într-o stare 
cauzată strict de boala ei mintală... şi crezuse că avea dreptate. Acum, ea 
însăşi trecuse printr-un şoc hipovolemic. Una era să vorbeşti şi alta să 
trăieşti în trupul tău o astfel de experienţă. Poate că Irina voia să-i transmită 
ceva de dincolo de mormânt. De ce îi dăduse Dumnezeu să simtă atât de 
dureros ce va fi simţit fata aceea în ultimele clipe ale vieții ei? 


Cand au transferat-o la Spitalul de Urgenta din Bucuresti, unde a ramas 
câteva luni, Maria a încercat să mai revadă dosarul Tanacu. Dar, de cate ori 
îl lua în mână, o mare tulburare îi cuprindea sufletul şi mâinile parcă-i luau 
foc. 

Îşi aducea aminte că, înainte de a pleca de la mănăstirea Neamţ, 
îngenunchease la icoana făcătoare de minuni a Maicii Domnului şi se 
rugase să-i fie iertate păcatele. Emotii de toate felurile 1 se învălmăşiseră in 
minte, un amalgam de sentimente, o mulțime de gânduri pe care le pusese la 
picioarele Măicuţei Domnului... Revolta, spaima, ambiția, boala, banii 
câştigaţi şi banii pierduţi, pasiunile trecătoare, copiii... Accidentul să fi fost 
un dar de la Dumnezeu, spre înnoire şi schimbare? Vreun blestem 
arhieresc? O bătălie în războiul duhurilor? Pedeapsă pentru păcate? 

O durere crâncenă îi străbătea şoldul, trecea prin coastele fracturate şi i 
se ducea până în ceafă, oprindu-i respirația undeva, în dreptul plexului 
solar. Cea mai mică mişcare devenise o tortură. 

Din când în cand, mai asculta ştirile la radio. Preşedintele țării tocmai 
se operase într-un spital din Austria, evitând sistemul medical românesc. 
Analiştu, ziariştii şi oamenii politici dezbăteau cazul, vorbind despre 
lipsurile, incompetenta şi mizeria din spitale. 

Suferinta ei s-ar fi ameliorat în urma primei operaţii, dacă n-ar fi 
căpătat o infecție gravă care făcea ravagii în mai toate spitalele. Dintr-o 
femeie elegantă şi activă, se transformase într-o fiinţă chircită de o durere 
continuă. Nu mai făcea niciun pas fără cârje. Purta papuci largi, negri, din 
pricina inflamării periodice a labei piciorului. Muschii coapsei se atrofiau, 
infecția persista şi trebuia introdusă o tijă metalică între şold şi genunchi. 
Medicamentul care-i mai potolea durerile parcă-i incetosa mintea cu o stare 
de somnolenta prelungită. 

Abia desluşea textul rechizitoriului, încercând să retina frazele pe care 
le putea ataca mai târziu în instanţă. „Inculpaţu nu au urmărit ca prin 
nealimentarea şi nehidratarea victimei pe perioada privarii de libertate să 
suprime viata victimei, deşi trebuiau şi puteau să prevadă rezultatul.“ Ei 
aveau datoria să procedeze cu toată atenția, mai scriau procurorii, „Şi să 
depună toate diligentele pentru a lua măsurile necesare de salvare a 
victimei, având in vedere experienţa lor de viata, studiile medii, faptul că 
lucraseră în instituţii publice, că aveau un contact permanent cu Spitalul 
Judeţean pentru tratarea altor călugărițe bolnave, că aveau posibilitatea de a 


o duce la spital pentru tratament, ceea ce nu au facut. Cu alte cuvinte, 
inculpati trebuiau şi puteau să prevadă rezultatul mai grav al faptei lor, 
respectiv moartea Irinei Maricica Cornici“. ,,Trebuiau şi puteau sa 
prevadă...“, îşi spunea avocata. „Deci ne aflăm în fata unei culpe cu 
prevedere! Asta înseamnă că n-am infracțiune!“ 

Audierile inculpatilor şi ale martorilor în cazul Tanacu erau 
programate pentru începutul lunii august 2006. Termenul o prindea în spital. 
Credinţa ei trecea prin încercări grele. Începuse să interpreteze accidentul ca 
pe o sancţiune divină pentru viata ei de până atunci. Nici măritată, nici 
divorțată, când lepădându-se de cele lumeşti, când acceptând tot felul de 
clienti dubioşi, dar cu bani multi, când supusă, când revoltata, cand 
apărându-l pe Daniel Corogeanu, când detestându-i, în taină, pe toți clericii 
care profitau de pe urma adoratiei naive a femeilor singure. Se întreba când 
şi cu ce îl supărase pe Dumnezeu atât de tare încât Îi stârnise mânia şi-şi 
atrăsese dureri atât de mari. 

Căuta un răspuns în învățăturile lui Arsenie Boca: „lisus l-a bătut pe 
potrivnic prin iubirea de oameni, oricât Îl lovea vrajmasul printr-înşii cu 
ispita durerii. Şi pe urmă de tot, a venit ispita, tot prin durere, asupra 
trupului Domnului, ispita pe care a biruit-o, dandu-Si trupul ca «din 
neputinţă» să fie răstignit pe cruce ca un făcător de rele. Nu-şi dădea Satana 
seama că, răstignind «omul» pe cruce, după ce-L va înghiți cu poftă, sau cu 
ura cea mai mare, va afla că prin cruce a înghițit pe Dumnezeu. Nu-şi putea 
da seama vicleanul de Taina Crucii care îi va rupe cele dinlăuntru, şi Hristos 
lisus, Omul-Dumnezeu, îi va învia pe drepții cei din Vechiul Testament, 
făcând biruinta veşnică asupra răului, pe care o va da omului, fratele Său şi 
ucenic pe aceeaşi cale“. 

Se afla încă în spital când cineva i-a adus o cruce şi o cutiuta cu sfinte 
moaşte de la Ierusalim. Părintele Arsenie îi ascultase rugăciunile. O fericire 
fără margini 1 s-a revărsat in inimă. A înţeles atunci că Maicuta Domnului 
nu era supărată pe ea. Era pregătită de proces. Pe 20 septembrie, la Vaslui. 

— Dosar 6 la ordine! Inculpati: Corogeanu Petru Daniel, Arcalianu 
Nicoleta Sofia, Cepreaga Adina Lucia, Bârdănaş Simona, Oțel Elena. Parte 
civilă: Antohi Elena. 

Vocea grefierei ingheta pentru o clipă paşii celor veniți să se judece la 
Tribunalul Judetean. Se opreau la intrare, târşâindu-se pe inscripția de 
gresie din fata uşii, unde scria cu litere mari, de tipar: DURA LEX SED 
LEX! Când se înţelegea ce dosar urmează, agitația reincepea. Preotul şi 
călugărițele de la Tanacu şi-au facut loc prin mulțimea de impricinati, gură- 
cască $i ziarişti $1 au intrat în sala de judecată. 

Pe masa judecătorului se aflau trei volume mari, de sute de pagini 
fiecare: toate la un loc alcătuiau dosarul cu numărul 4696/89/2006. 
Judecătorul Nicolae Parpalea stătea pe un scaun cu spătar înalt, ca o strană. 
În dreapta si în stânga lui, scaunele erau goale. Judecata, decizia si sentința 
îi aparțineau. Cum era şi preşedinte al Tribunalului, îşi asumase 
responsabilitatea acestui caz care stârnise dezbateri nesfarsite. Citise 
rechizitoriul şi, in mare, intelesese despre ce era vorba. „Eu sunt un om 
credincios“, spunea el, „şi cred in existența Răului, a acelor forte ale Răului, 
îngeri care au vrut să destabilizeze sistemul lui Dumnezeu şi au fost 
alungaţi... Dar în literatura de specialitate un exorcism durează maximum 
două ore şi familia e de fata, se citesc rugăciuni... Oamenii nu sunt ţinuţi în 
condiţii improprii, ca în Evul Mediu“. Era curios să-i asculte pe inculpati. 

— Corogeanu Petru Daniel, buletinul dumneavoastră! Dati acolo! a 
spus judecătorul. 

Preotul i-a întins grefierei cartea de identitate. 

— Deci vă numiţi Corogeanu Petru Daniel, da? 

— Da. 

— Nume de călugărie: Daniel, fiul lui Petru şi al Mariei, născut la 26 
septembrie 1975, in Vaslui, cetățean român, studii medii plus trei ani de 
facultate, teologie. Ocupaţia: preot duhovnic, stareţ la mănăstirea Sfânta 
Treime, da? Sunteţi încă stareţ acolo? 


— Nu mai stim, desi am primit acum vreo trei săptămâni o hârtie prin 
care ni se spunea preot-staret..., a răspuns preotul. 

De când cu ancheta, părintele Daniel şi maicile Neonila, Anastasia, 
Siluana şi Pahomia nu mai aveau voie să se apropie de poarta mănăstirii 
Sfânta Treime, din deal, de la Tanacu. După primul eşec în numirea altui 
preot stareţ, episcopia trimisese acolo doi frați, amândoi călugări, Chiril şi 
Metodie, să tina obştea adunată şi să aducă mănăstirea pe drumul slujirii şi 
ascultării ierarhilor. Vânjoşi ca nişte gărzi de corp, intunecati la chip şi 
incruntati la privire, Chiril şi Metodie raportau orice mişcare la „centru“, la 
Huşi, episcopului vicar, Corneliu Bârlădeanul. Episcopia şi Patriarhia de la 
Bucureşti voiau să evite cu orice preţ izbucnirea vreunui alt scandal. 

Daniel Corogeanu şi cele patru călugăriţe se mutaseră de la părinții 
Neonilei. Un vasluian credincios, plecat la muncă în Italia, cumpărase un 
teren dincolo de dealul mănăstirii Tanacu, turnase fundaţia unei case de 
vacanţă şi îi lăsa pe ei să construiască mai departe. Omul pusese o parte din 
bani, dar materialele de construcție, meseriaşii şi tot ce mai era nevoie 
cădeau în sarcina lor. 

„Acum, mare parte din viață mi-o petrec în maşină. Din maşină în 
maşină, după ciment, lemne, cuie, vopsea... Am luat-o de la capăt“, spunea 
preotul. „Dar rămânem împreună până la sfârşit.“ Era bine să le tina pe 
lângă el pe cele patru călugărițe, deşi ar fi fost mănăstiri care să le 
primească chiar şi aşa, fără statut monahal. Lăsate de capul lor, cine ştie ce 
ar mai fi spus! Neonila insista şi ea să rămână împreună. Erau prea legaţi 
unul de altul prin tot ce se întâmplase. Anastasia, Siluana şi Pahomia nu 
aveau curajul să ia altă decizie. Abia asteptasera să-şi lase familiile pentru o 
viaţă de sfințenie. Ce să le fi spus acum celor de acasă? Slăbiseră mult de 
când fuseseră alungaţi cu toții din Biserică şi pribegeau alături de Daniel 
Corogeanu. ÎI slujeau în continuare, făcând ascultare desăvârşită, cum cerea 
viaţa mănăstirească. 

— Ati făcut armata? l-a întrebat judecătorul. 

— Da. 

— Ştiţi de ce sunteți învinuit, da? 

— Da. Privare de libertate... 

— Lipsire de libertate care a avut ca urmare moartea victimei, da? 1-a 
explicat judecătorul. Fapta este prevăzută de articolul 189, alineatul 6, din 
Codul Penal si sancţionată de lege cu pedeapsă de la 15 la 25 de ani. În 


perioada 10-15 iunie 2005, ati legat-o, ati tinut-o imobilizata pe victima 
Cornici Maria Irina. Prin aceasta s-a cauzat un soc hipovolemic, spune 
medicul legist, care a dus la deces. Ce aveţi de spus cu privire la această 
invinuire? 

— Noi nu credem că privarea de libertate este cauza morții. Nici într- 
un caz nu ne-am gândit că privarea de libertate pe care am făcut-o noi 
imobilizând-o pe Irina, pentru că era violentă şi putea să se sinucidă sau să 
ucidă pe cineva, poate duce la moarte şi nicio clipa nu ne-am gândit că 
poate duce la moartea victimei. 

— Dar de ce o fi murit? 

— Eu nu pot judeca pe nimeni, dar cred că vina este în altă parte. Cred 
că dumneavoastră sau instanţa veţi cerceta toate probele şi veți constata din 
ce cauză a murit Irina, dar nici într-un caz din cauza privării de libertate de 
care suntem acuzaţi noi. 

— Este adevărat că ati legat-o şi ati tinut-o in această situație începând 
cu 9 iunie, cred? 

— Era o stare de necesitate. Prima oară când am imobilizat-o, când am 
intrat la ea în chilie, văzând felul în care se zbătea şi se lovea, am intrat 
tocmai pentru a o opri să se lovească singură. Dacă stăteam afară puteam s- 
o găsim moartă înăuntru. 

„Noi am imobilizat-o prin legare, initial în chilia în care aceasta locuia 
pe pat“, i-a dictat judecătorul grefierei. Apoi a privit iar spre preot: 

— Nu? Şi după aceea aţi legat-o pe o targă. În formă de cruce aţi făcut- 


o, da? 

— Targa improvizată... 

— Targa improvizata... sub forma de cruce, a repetat judecatorul. 

— Asta nu pot sa precizez eu, pentru ca nu este vorba de o forma de 
cruce. 


— Stergeti..., 1-a spus judecătorul grefierei. 

— Este o formă din două scânduri vechi care au fost folosite la un 
cofraj... Două, una lângă alta, şi apoi a mai venit una perpendiculară pe ele. 
Dar nu era o formă clasică de cruce. 

— Deci o targă improvizată din două scânduri folosite la un cofraj, 
aşezate una lângă alta, şi o a treia aşezată perpendicular, a mai dictat 
Judecătorul. 


— Pentru a nu-i vătăma mâinile atunci cand era legată, ca să nu stea pe 
mâini, a explicat Daniel Corogeanu. 

— Cât a stat aşa? 

— Două zile pe targă şi două zile la chilie. La chilie, s-a dezlegat de 
mai multe ori şi a ieşit... 

— Ştiţi că avea în gură un căluş? O cârpă? Si buzele lipite cu 
leucoplast? 

— Nu, nu, nu. Deci prosopul care i-a fost pus la gura initial pentru 
cateva minute a fost pus pentru ca spunea niste lucruri grozav de urate, 
injurii la adresa noastră şi a celor sfinte. A fost pus pentru câteva minute 
pentru că imediat l-a dat jos şi n-am mai încercat. În biserică, i-am pus un 
tifon cu leucoplast, pentru a se putea face slujba. A fost mai lung şi lat, 
pentru aproximativ trei ore, iar miercuri n-a mai avut nimic la gură pentru 
Că îşi revenise şi vorbea cu maicile. 

— Ati participat prima dată la legarea ei. 

— Da. 

— Printr-o tehnică de karate... 

— Nu, printr-o procedură de lupte libere, ca să nu mă lovească în fata 
sau în zonele vitale, a răspuns preotul. 

Se străduia să fie cât mai clar. Judecătorul retinuse ceva despre figuri 
de karate. În noaptea aceea cumplită, a trebuit să intre în chilia Irinei şi s-o 
potolească. Era pe la patru dimineaţa. Sau pe la trei, ora duhurilor rele? 

Un urlet despicase tăcerea adâncă a mănăstirii. Apoi gâfâieli, scancete, 
vorbe murdare şi iar urlete. Şi din nou tăcere de mormânt. Iti venea să crezi 
că fusese un vis urât. Dar nu, curând se auziseră chicoteli sălbatice, ca de 
animal în călduri, lovituri sacadate în pereți, bufnituri şi iar un strigăt mare. 
Parcă era un cuvânt necunoscut sau poate o sfâşiere de demoni... El era 
bărbat şi preot şi, în fata obştii, trebuia să arate curaj şi încredere în puterea 
lui Dumnezeu. 

Intrase cu spatele în chilia Irinei şi se răsucise pe neaşteptate, o 
apucase de cap şi o silise să se aşeze pe pat. Invatase asta în liceu, la lupte 
libere. Apoi două călugăriţe o legaseră de mâini şi de picioare cu nişte 
prosoape sintetice. 

Trecuse de-atunci mai bine de un an. Din clipa în care o urcaseră în 
Salvare, nimic nu mai fusese ca la început. Simtise că vine peste ei o 
încercare grea. 


— Statutul vieţii monahale şi funcționarea administrativă şi 
disciplinară a mănăstirilor prevăd că, la primirea in viata monahală, printre 
alte condiţii, trebuie să existe şi o fişă privind sănătatea fizică şi mintală a 
celor care vor trăi în mănăstire. 

Femeia blondă, între două vârste, severă, care era aşezată la pupitrul 
din stânga judecătorului vorbea prima oară. Era procuroarea. 

— Domnule preşedinte, vă rog să-l întrebaţi pe inculpat daca 
personalul monahal de la Tanacu avea fişe medicale. 

— Avea? a întrebat judecătorul adresandu-i-se lui Daniel Corogeanu. 

— Nu. Niciuna dintre maici nu avea, dar... 

— Dacă Irina Cornici ar fi avut o fişă medicală pe care ar fi scris 
„schizofrenie“, ati fi primit-o în mănăstire? l-a întrerupt judecătorul. 

— Dacă ar fi venit cu o astfel de fişă, aş fi consultat un medic şi, dacă 
el mi-ar fi spus că poate să rămână în mănăstire şi n-ar fi reprezentat un 
pericol grav, aş fi primit-o. 

— Şi dacă ar fi reprezentat un pericol grav? 

— Dacă obştea isi asuma riscul, aş fi primit-o chiar daca ar fi 
reprezentat un pericol grav, mai zise preotul. Pentru asta am ales să-L 
slujesc pe Dumnezeu. 

După audierea preotului, au urmat mărturiile calugaritelor, Neonila, 
Anastasia, Pahomia şi Siluana. Continuau să poarte veşmintele negre pe 
care le îmbrăcau la mănăstire. Erau străvezii de posturi şi îngrijorare. 
Fiecare a povestit despre împrejurările în care o cunoscuse pe Irina Cornici, 
despre crizele ei şi despre felul în care o legaseră. Judecătorul insista: cum 
îşi dăduseră seama că era posedată de diavol? Avocata le pregătise pentru 
întrebarea asta şi depusese şi la dosar câteva extrase pe această temă din 
literatura creştină. 

Neonila, călugăriță de peste zece ani, a spus că nu avusese nicio 
îndoială despre starea Irinei, când văzuse cum scrâşnea şi cum hulea în 
momentele cele mai importante ale liturghiei. La prima criză, Irina o lovise 
drept în frunte, de-i dăduse sângele. Dar ea o vizitase la spital zilnic şi ei i-o 
incredintase doctorul Silvestrovici când o externase. 

— Irina avea un comportament asemănător cu acei demonizati de pe 
vremea Mântuitorului. Acei oameni tremurau, scrâşneau din dinţi, se 
zvârcoleau pe Jos, rupeau lanţurile, se aruncau în foc şi-n apă şi nimeni nu 
putea să se apropie de ei. Aşa făcea şi Irina în timpul slujbelor: tremura, 
urla, se zbătea, se smucea. Sfinţii Părinți spun ca întâi să se cerceteze omul 
pe sine şi apoi să ia Sfânta Taină a Împărtăşaniei. Ea n-a spus tot la 
spovedanie şi a luat Sfânta Taină cu nevrednicie. 

De copil, Neonila adunase în inima ei spaimele purtărilor nefireşti la 
care-i îndemna Diavolul pe bieţii oameni. Adesea, o vedea pe mama ei 
căzând şi zvârcolindu-se cu spume la gură, gâfâind şi inclestandu-si fălcile 
în crize de epilepsie. Pe unde nu umblaseră cu ea, pe la câţi doctori, pe la 
câte spitale... De când îl cunoscuse pe Daniel Corogeanu şi plecase de la 
mănăstirea din Micleşti, ca să stea la Tanacu, o aducea pe mama ei la 
dezlegările părintelui Daniel şi slujbele o mai linişteau. 

Anastasia visase să se pună în slujba celor săraci şi bolnavi. Ea o 
hrănise, o spălase şi o îngrijise săptămâni în şir pe Irina. I-a explicat 
judecătorului că, într-un acces de furie, fata îi spărsese ochelarii. Apoi o 


rugase să o ajute şi să o scape din ghearele celui Rau. „Trecea cu uşurinţă 
de la scâncete ca de copil la tipete înfricoşătoare“, a adăugat. 

— Era de nestăpânit. Se târa pe jos şi vorbea foarte urât. Apoi a 
început să plângă şi să-şi ceară iertare pentru că nu ştia ce face. Imediat 
după aceea, a început să râdă, dar cu un râs foarte înfricoşător. Cand tipa, 
când ne lovea. Părea că se apără de ceva numai de ea văzut. Si totul a 
culminat cu afirmaţia ei că a fost în iad, că a văzut iadul. 

„În noaptea de 9/10 iunie starea de agitaţie a victimei s-a accentuat“, 
avea să scrie judecătorul în documentul oficial de motivare a sentinţei. „În 
chilia ei, aceasta cânta cântece specifice copilăriei, izbea cu patul de perete, 
lovea în pereți cu pumnii şi picioarele, astfel că niciuna dintre celelalte 
şapte maici care se aflau în acel corp de clădire nu a putut să doarmă. Pe la 
ora 4 dimineaţa inculpata Cepreaga Adina Lucia a mers şi l-a chemat pe 
Corogeanu Petru Daniel. Acesta a citit o rugăciune şi părea că victima s-a 
liniştit. Dimineaţa, când victima a fost scoasă afară din chilie, aceasta s-a 
plimbat, însă avea un comportament ciudat — striga, vorbea urât, folosind 
cuvinte şi expresii pornografice, le jignea pe celelalte maici, cânta prin 
mănăstire, dansa.“ 

Siluana a povestit şi ea despre urletele Irinei şi despre spaima pe care o 
răspândea printre maici. Calugarita abia trecuse de 20 de ani. Se gândea ca 
numai un duh viclean putea s-o facă pe Irina să aibă când o stare, când alta 
$1 să spună ba că era a lui Dumnezeu, ba că era a celui Rău. Lucrau în ea 
tactici diavoleşti care chinuiau sufletele celor din jur. Siluana îşi amintea de 
dimineaţa în care se dusese la Irina în chilie şi fata îi spusese, cu voce 
schimbată: „Ce bine e de voi, că nu ştiţi cum e să vă chinuie cel Rau!“, iar 
în biserică zicea: „Nu te atinge de fusta mea, că faci pacat!“. 

Pahomia, sfioasă şi gingasa ca o icoană, l-a privit pe judecător cu nişte 
ochi mari $i inghetati de amintiri: 

— Cum mi-am dat seama că era posedată?! În fata unui demonizat, 
simţi fiorii iadului! E un simţ! Şi n-aş dori nimănui să vadă cum e! a spus ea 
pe un ton care l-a făcut pe judecător să nu revină asupra întrebării. 

Procuroarea s-a abținut să mai pună alte întrebări. 

În documentele oficiale, s-a reținut că „prin imobilizarea şi 
contentionarea victimei însoţite de slujbe şi rugăciuni inculpaţii au urmărit 
să-i elibereze sufletul de diavol, să o vindece prin post şi rugăciune. Nu s-au 


gândit ca, tinand-o astfel pe victimă, fără apa şi fără hrană, aceasta ar putea 
să moară“. 

Declaraţiile inculpatilor s-au încheiat. Judecătorul se pregătea să 
anunţe data audierii martorilor. Maria era mulţumită. Nu apăruseră surprize, 
audierile merseseră bine. Cu un baston de sprijin lângă ea, la îndemână, 
avocata nu intervenise cu întrebări suplimentare. Îşi simţea talpa şi degetele 
umflate plesnind de durere. Îşi întinsese piciorul în faţă, atât cât se putea, 
sprijinindu-şi glezna deformată pe o pernă pe care i-o strecurase, în timpul 
procesului, asistentul ei. Calmantele nu păreau să-şi facă efectul. Cu o zi 
înainte, făcuse drum lung până la o mănăstire din Moldova, la bătrânul ei 
duhovnic. Se spovedise şi apoi se sfătuiseră. Sprijinul şi rugăciunile lui 
trebuiau să-i dea putere. 

— Onorată instanţă, l-a auzit deodată pe avocatul Elenei Antohi. 
Având in vedere că, la data săvârșirii infracțiunii, inculpatul Corogeanu era 
angajatul episcopiei Husilor, partea civila solicita ca aceasta sa fie citata in 
proces ca parte responsabila civilmente. 

— Sunteţi de acord? a întrebat-o judecătorul. Are cineva ceva 
împotrivă? a mai spus, uitându-se, pe deasupra ochelarilor, şi spre 
procuroare. 

— Noi suntem de acord, onorată instanţă, a răspuns avocata, uluită de 
surpriza pe care i-o rezervase avocatul acuzării. 

Procuroarea a incuviintat şi ea dând din cap. 

Husi era un orasel de provincie asezat intre dealuri cu podgorii de 
busuioacă şi zghihara. Numele locului se trăgea de la un boier din secolul al 
XV-lea, un anume Husul, care avusese moşii de o parte şi de alta a Prutului. 
Exista şi teoria că numele ar fi venit de la refugiații husiti adapostiti aici de 
Alexandru cel Bun după arderea pe rug, în Cehia, a lui Jan Hus. 

Pierdute printre blocuri muncitoreşti, curțile cu trandafiri şi răsaduri de 
ceapă mai păstrau ceva din aerul patriarhal al târgului de la începutul 
secolului trecut. Potrivit mitologiei locale, ori de câte ori cineva săpa în 
curte ca să-şi extindă gospodăria, dădea peste ruine vechi de secole. Târgul 
era atestat la anul 1494, într-un document care menţiona drumul de la Vaslui 
la Huşi. În 1497, Ştefan cel Mare a ridicat o biserică cu hramul Sfinții 
Apostoli Petru şi Pavel. Peste un secol, în jurul bisericii s-a înfiinţat sediul 
episcopiei de pe strada Mihail Kogălniceanu, la numărul 19. De o parte, 
birourile administrative, de cealaltă, dincolo de clopotnița albă, palatul 
episcopal, biserica, biblioteca şi câteva chilii umbrite de arbori seculari. 

În decembrie 2005, când ancheta asupra cazului Tanacu se afla în 
desfăşurare, angajații episcopiei au fost cercetaţi de procurori ai 
Departamentului Naţional Anticorupţie, în urma unor plângeri. Se bănuia că 
personalul administrativ înlesnise diferite numiri, transferuri sau hirotoniri 
de preoți în schimbul unor „tarife“ cuprinse între cinci şi şapte mii de euro. 

Părea o meteahnă veche, de vreme ce hrisoavele povesteau că, pe la 
sfârşitul secolului al XVIII-lea, dracu dintr-un cimitir îl pedepseau cu bătăi 
nocturne pe un fost administrator al episcopiei, un anume Ganciu, fiindcă 
făcuse nedreptati şi furase mult în timpul vieții. „Când l-au dezgropat, nici 
limba în gură nu era putredă. Cum l-au pus când a murit, aşa l-au găsit. 
Unghiile crescuseră ca secera; îi crescuseră barba şi părul în mormânt până 
Jos; era negru la faţă şi umflat ca doba. Dar nici hainele de pe el nu erau 
putrede. Nimic. Sicriul era întreg şi el. L-au rezemat de biserică şi i-au pus 
o basma albă pe ochi, că se speria lumea de cât era de urât. A venit lume 
multă, că se auzise că la episcopie au găsit pe unul pe care-l băteau dracii în 
fiecare noapte câte două ore şi este de mai multi ani neputred. Episcopul a 


chemat şapte duhovnici mari, între care şi cel al episcopiei, şi a zis: «Hai să- 
i facem o dezlegare!». Şi au îngenuncheat fiecare şi au citit dezlegare pentru 
Ganciu. l-au citit rugăciunile, l-au dus în biserică şi i-au făcut toată 
rânduiala înmormântării cu dezlegări. Apoi l-au îngropat la loc. După ce l- 
au îngropat, au întrebat dacă se mai aude cum îl bat dracii. Nu s-a mai auzit 
NIMIC nici în Ziua de azi“, povesteşte arhimandritul Ilie Cleopa într-o pildă 
duhovnicească intitulată „Un caz de neputrezire“. 


Timp de un an, episcopia Huşilor se străduise să dezmintă orice 
legătură cu mănăstirea de la Tanacu. Episcopul vicar îl caterisise rapid pe 
Daniel Corogeanu şi le exclusese pe călugărițe din viaţa monahală, luându- 
le orice drept la o judecată bisericească, aşa cum prevedeau canoanele şi 
Statutul Bisericii Ortodoxe Române. Corneliu Bârlădeanul declarase că 
mănăstirea nu ar fi avut aprobarea şi binecuvântarea de înființare din partea 
episcopiei şi că, prin urmare, era ilegală. Iar în adresa cu numărul 763 din 
30 iunie 2005, episcopia le explica procurorilor că Biserica Ortodoxă 
Română „nu are noțiunea de practică a exorcismului... această noţiune şi 
practică aparținând religiilor  primitive...“. Trecând sub tăcere 
„Moltvelnicul“, cărțile de practică şi învăţătură bisericească din care sunt 
nelipsite rugăciunile de alungare a duhurilor rele şi o îndelungată tradiție 
evanghelică, episcopia părea dispusă să se lepede şi de Molitvele Sfântului 
Vasile, declarându-le anacronice: „Biserica Ortodoxă Română foloseşte 
termenul de exorcism, exorcisme sau exorcisti pentru a desemna acea grupă 
de harismatici numiţi exorcisti, care făceau parte din clerul inferior al 
bisericii în secolele III-IV d.Hr.“, mai scria episcopul vicar. 

Sinodul a recunoscut totuşi practica alungării duhurilor necurate într- 
un comunicat din 3 august, acelaşi an: ,,Exorcismul, adică suita de rugăciuni 
pentru alungarea duhurilor necurate, face parte din doctrina şi practica 
Bisericii universale, cu temeiuri în Sfânta Scriptură, şi constă exclusiv în 
rugăciuni însoțite de stropire cu agheasmă şi ungere cu untdelemn sfințit“. 
Ierarhii au condamnat însă faptele petrecute la Tanacu, iar patriarhul 


Teoctist a dat ordin clericilor să se abțină de la orice comentarii pe aceasta 
temă. 

Pe parcursul desfăşurării anchetei penale, episcopia de la Huşi îi 
informase pe câțiva ziarişti de încredere că Daniel Corogeanu ar fi avut 
intenţia să întemeieze o sectă periculoasă al cărei sediu tocmai se construia. 
Ziarele locale au reacţionat imediat, arătând cum „Satana în sutana“, lăsat in 
libertate de o justiție coruptă, înființează o sectă care va continua să se 
ocupe de exorcisme şi să omoare oameni. 

În ciuda tuturor eforturilor de delimitare de mănăstirea de la Tanacu, 
episcopul vicar se trezea că episcopia devenea „parte responsabilă 
civilmente“ în proces şi era obligată să şi-l asume ca angajat pe Daniel 
Corogeanu. Se plăteau oalele sparte de bătrânul episcop Ioachim... Toată 
lumea ştia că parohiile şi infiintarile de mănăstiri se aprobau contra cost, dar 
te mai uiţi şi la oameni!... Venise un sponsor credincios şi gata: ridicase 
mănăstire cu binecuvântare arhierească! 

Ierarhul îşi mângâia barba blondă, tunsă scurt. În jurul lui plutea un 
parfum discret de colonie. A chemat un Jurist ca să înțeleagă mai bine ce era 
de făcut. Dacă preotul era găsit vinovat, episcopia risca să plătească daune 
de 30.000 de euro, cât cerea mama Irinei Cornici, i-a explicat juristul. Daca 
era găsit nevinovat, declarațiile şi deciziile de până atunci ale Bisericii 
puteau fi contestate. Presupunând că Daniel Corogeanu era achitat, el ar fi 
putut să revendice în justiția civilă şi mănăstirea de la Tanacu, şi postul lui 
de preot-staret. 

— Deci ar fi mai bine să ne prefacem că-l sprijinim pe derbedeul ăla? 
a întrebat episcopul vicar. 

— Aşa ar fi înţelept, Preasfintite, i-a răspuns părintele Isidor, 
consilierul episcopiei. 

— Păi atunci suntem siliți să le dăm actul de înființare a mănăstirii $1 
scrisoarea aia, ştii ce zic... Aia semnată de bătrân... Si mai vezi cu avocata 
ce intenții au, a mai spus Bârlădeanul. 

Din actul de înființare a mănăstirii reieşea că lăcaşul fusese ridicat în 
anul 2000, în deplină legalitate, cu ştiinţa şi cu acordul episcopiei, iar o 
scrisoare a bătrânului episcop Ioachim dovedea că banii câştigaţi de Irina 
Cornici în Germania rămăseseră la o familie din Banat şi nu puteau să 
constituie mobilul uciderii ei cu sânge rece, aşa cum scriseseră ziarele. 


Scrisoarea era înregistrată la cabinetul episcopului, cu numărul 725, şi 
adresată, în mare taină, patriarhului Teoctist. 

Episcopul Ioachim scria ca, în luna mai 2005, primise un telefon de la 
un bărbat care nu s-a prezentat, dar care îi spusese că „tinerei Irina Cornici 
nu i-a dat decât 400 de euro şi restul de 2.200 i-a reținut, fiindcă nu a avut 
încredere în sora Neonila care, împreună cu cele două insotitoare (Anastasia 
şi Siluana), a avut un comportament dubios“. 

Bărbatul care telefonase la episcopie era Nistor Stolojescu, din comuna 
Cuptoare, judeţul Caraş-Severin. Împreună cu soţia şi fiica lui îi găzduiseră 
câțiva ani pe Irina Cornici şi pe fratele ei, Vasile. Stolojescu era consilier la 
primărie şi pielar. Om cu stare, avea totdeauna nevoie de mână de lucru şi 
tinea pe lângă casă tineri proveniţi din orfelinate, dornici să muncească 
pentru masă şi casă. Irinei îi făcuse de curând mutatia la Cuptoare. In 
fiecare an, fata pleca la lucru în Germania şi se întorcea cu câteva sute de 
euro. Se făcuseră în total 4.000 de euro, pe care-i tinea în păstrare Nistor 
Stolojescu. Când plecase în vizită la Tanacu, Irina luase la ea 300 de euro. 
Pe parcursul anchetei penale, Stolojescu şi soția lui au declarat că ulterior i- 
ar fi înapoiat toţi banii. Dar nu s-au prezentat niciodată la audieri. 

Cele două documente pe care Bârlădeanul se hotărâse să le pună la 
dispoziţia justiției au fost completate cu o scrisoare adresată judecătorului, 
în care părintele Isidor explica de ce pretenţiile băneşti ale mamei Irinei 
Cornici nu se justificau: „Exagerată şi neadevărată ni se pare declarația 
numitei Antohi Elena, aflată la dosarul cauzei, prin care specifică faptul că 
familia ei, la înmormântarea Irinei, a cheltuit 20.000.000 lei, din care 
5.000.000 a primit de la Primăria Perieni, lucru confirmat şi de Primăria 
Perieni prin adresa nr. 5089/2006 pe care o anexăm, iar 15.000.000 lei 
spune că au fost banii lor sau imprumutati de la nasa ei şi de la o vecină, 
bani cu care spune că a plătit groparii şi preotul şi s-a cumpărat mâncare, 
băutură şi sucuri şi două păsări care s-au dat peste groapă“. Potrivit unui 
obicei precreştin acceptat de majoritatea preoţilor ortodocşi, familia 
decedatului dă de pomană două găini vu, întinzându-le groparului pe 
deasupra mormântului. Găinile trebuie să fie negre. Rostul lor ar fi să rupă 
orice vrăji făcute mormântului şi să alunge duhurile necurate din jurul 
gropii. 

Consilierul episcopiei făcuse o anchetă amănunțită cu privire la 
costurile înmormântării şi îşi continua darea de seamă cu o precizie 


matematică: „Naşa ei şi cumnata ei din Perieni, care au ajutat la pregătirile 
pentru înmormântare şi la alte praznice, spun în declarațiile lor pe care le 
anexăm că au cunoştinţă de faptul că sicriul, crucea, peştele, lumânările, 
farfuriile, colacii, capetele, orezul, zahărul, uleiul, vinul şi sucurile familia 
Antohi le-a primit de la Mănăstirea Tanacu, iar ele nu au împrumutat nicio 
sumă de bani familiei Antohi pentru înmormântare sau alte pomeni. Locul 
de veci l-a primit gratis, iar groparii se aleg din familie şi ca atare nu se 
plătesc. (...) Dacă adunăm cei 10.000.000 lei dati de Mănăstirea Tanacu cu 
cei 5.000.000 lei dati de Primaria Perieni, fac 15.000.000 lei, scazuti din 
20.000.000 lei declaraţi, rămân numai 5.000.000 lei care să presupunem că 
ar fi fost cheltuiţi de familia Antohi pentru înmormântare“. 

Preotul tinuse şi socoteala pomenilor: „Suma de 40.000.000 lei pe care 
declară că 1-a cheltuit la ridicarea Panaghiei ni se pare exagerată, deoarece 
familia Antohi nu-şi putea permite să împrumute atâţia bani, neavând de 
unde-i da înapoi, iar cu 40.000.000 lei se puteau hrăni cel putin 250 de 
persoane, după experienţa noastră. Dacă la Praznicul de înmormântare 
declară că au participat doar 60 de persoane, la ridicarea Panaghiei nu 
credem, la statutul lor de oameni săraci, că le-a venit tot satul. Prin absurd, 
dacă acceptăm această sumă, din care trebuie să scădem cele 7.000.000 lei, 
ar rămâne numai 33.000.000 lei, şi cu cei 5.000.000 lei de la înmormântare, 
familia ar fi cheltuit pentru asta cel mult 38.000.000 lei, iar diferența până 
la 100.000.000 lei pe care o cere nu ştim ce cheltuieli materiale ar mai 
reprezenta. În ceea ce priveşte cei 4.000 de euro de care Antohi Elena îi 
acuză pe cei 5 că i-ar fi luat de la Irina, credem că acuzaţia este neadevărată 
şi neîntemeiată. Irina a fost primită la mănăstire nu pentru a fi jefuită, ci 
adăpostită şi ocrotită deoarece aşa-zişii ei părinți nu au primit-o acasă“. 

Părintele Isidor scria în încheiere că „suntem incredintati că acest caz 
se va judeca nu numai după litera legii, ci şi după «inimă» şi că instanţa va 
lua în final o hotărâre înţeleaptă şi corectă“. Începând cu audierile din 1 
noiembrie 2006, trimisul episcopiei a fost prezent la toate termenele de 
judecată alături de avocata inculpatilor. 

Calatorea pe timp de noapte, ca sa nu atraga atentia. Purta un palton 
negru şi glugă sub care-şi ascundea părul si barba roşie. Imprumutase de la 
cineva o maşină de teren, căci drumul era plin de gropi şi pietre şi se 
pierdea undeva, pe sub munţii impaduriti, printre sate sărăcăcioase, până 
ieşea într-o poiană. Acolo apăreau câteva clădiri albe şi o biserică cu ziduri 
pictate : judecata de apoi, sfinții mucenici în slavă, harta României mari. 
Drumul fusese lung, dar se simţea în largul lui în chilia bătrânului duhovnic 
care-l înţelegea şi-l ierta. Îi era ca un fiu. Dacă vedea în chilia bătrânului 
vreo icoană mai de soi, vreo carte rară, vreun pachetel cu tămâie de la 
muntele Athos, vreo candelă cu incrustati1 meşteşugite, era de ajuns să le 
admire cu voce tare şi era sigur că le primea în dar. 

De data asta, procesul îl apăsa. Luni de zile fusese convins că 
Dumnezeu va lucra în aşa fel prin oamenii Lui încât va obține achitarea. 
Acum începuse să aibă îndoieli. Avocata nu-i inspira deplină încredere. Ştia 
că era şi ea sub ascultarea aceluiaşi duhovnic, dar, până la urmă, tot femeie 
era... 

Despre bătrân se spunea că stătea 17 ore pe zi în scaunul de 
spovedanie. „Îţi trebuie o răbdare ca a lui Hristos“, mărturisea uneori, „ca să 
nu te ingrozesti de felul în care satana lucrează în lume cuprinzând sufletele 
oamenilor. Diavolul este foarte iscusit în a îndemna pe oameni la păcat şi 
foarte inventiv în a insufla păcatele de tot felul în inima oamenilor. Apăsaţi 
de greutatea păcatelor enorme, oamenii vin şi le spun. Unele păcate sunt 
grele ca iadul, te îngrozeşti ascultându-le, cad peste tine, ca duhovnic, 
asemenea unor bolovani imensi şi strivitori. Atunci stau şi mă rog să mă 
apere Dumnezeu de slăbiciuni sufleteşti şi de încrâncenarea inimii. Si se 
risipeşte spaima păcatului grozav şi omul pocăit pleacă uşurat“. Bătrânul 
fusese cu el de la început. Îl ocrotea din umbră, îi trimisese oameni în 
ajutor, bani, se ruga neîncetat. În tinereţe, stătuse 14 ani în puşcărie, 
condamnat de comunişti. Apoi fusese muncitor forestier şi preot monah. 
După schimbarea de regim politic, în 1991, ridicase o mănăstire de călugări 
în satul lui natal. De atunci, era preot şi duhovnic vestit. Se apropia de 90 de 


ani. Încercarea prin care trecea fiul lui duhovnicesc devenise şi încercarea 
batranetii lui. De când începuse procesul, se vedeau pentru prima oară fata 
către fata. 

— Părinte, vă spun că a avut în ea diavol puternic. Când a fost 
încercarea mare, o muncea rău şi nu-l mai puteam stăpâni cu post. Am citit 
iar şi iar pilda părintelui Cleopa despre vindecarea îndrăcitei de la 
Ierusalim. Şi atâtea şi atâtea pilde... 

— Aşa... vindecarea minunată de la Ierusalim... da... femeia care 
avea în ea balauri, s-a minunat bătrânul care citea şi el când şi când din 
volumul acela, Ne vorbeşte părintele Cleopa. 

— V-am spus că era venită de la muncă, din străinătate. Crescută la 
casa de copii... Pe-acolo mai fac prostii... Sfintia voastră ne-ati spus de 
atâtea ori să-i povatuim pe tineri să nu mai plece ca să nu fie slugi pe la 
străini. O soră rasoforă, care o ştia, ne-a spus că mai păcătuise... femei cu 
femei... Am zis că, dacă vrea să rămână la noi, să țină post aspru, să 
ispăşească şi să se roage s-o ierte Dumnezeu. Că n-aveam de gând s-aduc 
ispite la mănăstire. Pe urmă, i-am zis să nu se lase pe mâinile Vrăjmaşului, 
să-şi închine viata lui Hristos. 

— Nu te tulbura, ai făcut bine! Dracii ăştia se-alungă numai cu post şi 
rugăciune... „Şi s-a atins de crucea lui Hristos...“ Mare sfânt, părintele 
Cleopa! 

— Am facut exact cum zice părintele Cleopa. Ca la Ierusalim... Am 
legat-o, i-am pus lanţuri, să nu scape cumva şi să-mi arunce cele sfinte pe 
Jos, am dus-o în biserică, am postit, ne-am rugat... Oricât răgea diavolul şi 
se zbătea în trupul ei, nu l-am slăbit din strânsoare şi din rugăciune şi, până 
la urmă, l-am alungat. Ea îşi revenise, ne recunostea... 

— Al salvat un suflet din ghearele vrăjmaşului. E lucru mare la 
Dumnezeu! Diavolul se cuibăreşte mai întâi în inima omului şi apoi, încet- 
încet, îşi face casă în trupul lui. Dacă mintea nu stă trează mereu şi trupul 
nu duce război cu ispitele, diavolul se strecoară în om şi-l munceşte până i 
se predă cu totul. Trup şi suflet. De aceea omenirea a ajuns cum a ajuns. 
Tineretul nostru stă sub puterea televizorului, a calculatorului şi a 
distracțiilor. Mare pericol! Plâng şi mă rog în fiecare zi să nu lase 
Dumnezeu poporul acesta să-şi piardă credinţa! Să nu ne mai plece 
tineretul. Se amestecă pe-acolo cu catolicii, cu sectantii, cu ateii!... 


— Părinte, de caterisit, m-au caterisit... Acum cred că mă condamnă. 
Nu mai am speranță! a murmurat Daniel Corogeanu, exasperat că bătrânul 
nu părea să-i înţeleagă apăsarea. 

— Să nu-ţi fie frică de nimic din ce pot face oamenii. Au fost şi sunt 
vremuri de încercare şi de ispitire. O caterisire care se face în lupta cu 
adevărul nu e valabilă. Tie de judecata lui Dumnezeu să-ți fie frică! Acolo, 
la El, să te temi să nu fii judecat cu asprime! Tu să-ți păstrezi credinţa, 
nădejdea şi dragostea. Dumnezeu n-o să te lase. Şi nici noi. O să ne rugăm 
zi şi noapte pentru tine. Bani mai ai? Îţi mai dăm, să aveţi din ce trăi. Să nu 
te tulburi, că Vrăjmașul atâta aşteaptă! 

— Părinte, am o greutate pe suflet... 

— Aşa... 

— Părinte, am postit, am privegheat, m-am rugat cât am putut cu 
rugăciunea inimii, m-am ferit de câştig şi de desfrâu... Voiam să termin şi 
eu mănăstirea... 

— Aşa... Şi te întrebi de ce a venit peste tine încercarea! 

— Da. De ce? 

— Chiar nu ştii? 

— Nu. 

— Ascultă: când au invadat ţara ruşii şi a început prigoana, m-au 
arestat comuniştii. Eram mai tânăr ca tine şi îmi pusesem viaţa în slujba lui 
Hristos. Aceeaşi întrebare îi puneam lui Dumnezeu zi şi noapte. De ce? 
Unde am greşit eu, Doamne, de m-ai dat pe mana ateilor, să mă chinuiască? 
ÎI tot sâcâiam pe Dumnezeu cu întrebări din astea. Si, într-o zi, când m-au 
adus de la interogatoriu înecat în sânge, am simțit că nu mă mai 
împotriveam. M-am predat voii Lui: „Facă-se voia Ta, am zis, căci Tu 
singur ştii răspunsul la toate întrebările mele. De-acum, mă incredintez Tie 
şi pun lacăt minţii mele“. Din clipa aia, am fost ca purtat pe aripi de îngeri. 
N-am mai simțit nicio durere şi nicio întrebare şi mi s-a facut mila de 
gardienii care ne băteau. Intelegeam întunecarea în care se afla sufletul lor 
$1 neputinta de a mai ieşi din ea vreodată! Pe lângă ei, eu eram fericit. M-am 
curatit de gânduri, de întrebări şi de ură. Cu inima deschisă Vou lui 
Dumnezeu! l-am mulţumit c-am făcut puşcărie, dar când eu am ieşit şi 
ceilalți au rămas înăuntru a fost cea mai grea clipă a vieții mele... 
Dumnezeu îi încearcă pe cei pe care-i iubeşte. 


— Erau alte vremuri... Înseamnă că, dacă încercarea e mare, ŞI iubirea 
lui Dumnezeu e mare! Părinte, în ultimul timp m-am îndoit de dragostea lui 
Dumnezeu... 

— Să nu te indoiesti! Ai să înţelegi mai târziu de ce te smereste 
Dumnezeu. Gândeşte-te că suferi pentru Adevăr şi că suferinţa ta îi ajută pe 
toți preoții şi călugării noştri care înțeleg cu cine te-ai luptat tu şi ştiu, din 
viaţa lor duhovnicească de zi cu zi, că Diavolul e o realitate şi că se bucură 
ori de câte ori unii ierarhi mai tineri ne îndeamnă să credem că Ucigă-l 
Toaca exista numai pe vremea Părinților Bisericii. Tu nu-ţi pierde nădejdea! 
Nu va exista mănăstire în care cineva să nu se roage pentru tine. 

— Am auzit de un avocat bun. Poate ar fi bine să-l angajăm să ne 
apere. Cu doamna Maria, împreună. Poate reuşim... Poate ştie judecători pe 
la Iasi... Poate să dăm ceva... 

— Nici să nu te gandesti..., s-a încruntat bătrânul. Ştiu despre cine zici 
şi nu se poate: cum crezi că o să te apere un evreu? 

— Atunci de ce nu..., a început preotul, dar, întâlnind privirea 
duhovnicului, i-a fost ruşine să spună mai departe. Iertati! 

„De ce nu ma aparati, părinte, în fata tuturor? De ce nu ieşiţi la luptă?“ 
Asta voise să-l întrebe, dar ar fi sunat ca o mustrare şi ca o dezamăgire. 

Bătrânul l-a binecuvântat şi s-a ridicat. S-a ridicat şi părintele Daniel şi 
s-au imbratisat în tăcere. La plecare, duhovnicul l-a mai reţinut o clipă. 

— Cum o chema pe fată? 

— Irina, părinte. 

— Irina... Iti dau canon să te rogi pentru ea neîncetat. 

— Da. 

— Toată viata, oriunde te-ai afla, şi în ceasul morții tale. 

— O să mă rog pentru ea toată viata. 

— Oriunde te-ai afla. $i în ceasul morții. Doamne-ajută! 

— Oriunde m-aş afla... Doamne-ajută! 

Îndepărtându-se, îl simţea stand în usa chiliei, cu ochii albaştri atintiti 
asupra lui. Nu a mai întors capul. Îi venea să plângă. Altceva aşteptase el de 
la această întâlnire: o asigurare, o prorocire bună, o apărare publică, la 
televizor, în sinod, la proces... unde autoritatea şi prestigiul duhovnicului ar 
fi însemnat atât de mult... Dar nu, îl lăsa în groapa cu lei. Singur. 

Chita nu mai fusese niciodata intr-o sala de judecata, iar potcap sau 
scufie călugărească nu mai purtase de mult. La Tribunal trebuia sa te 
prezinti cu ţinuta monahală de gală şi să fii respectuoasa. A făcut câțiva paşi 
şi s-a oprit în dreptul pupitrului unde vorbiseră la microfon, rand pe rând, 
martorii dinaintea ei: în fata judecătorului şi în stânga grefierei, cu spatele 
către avocaţi, inculpati şi public. Pe vremea lui Ceausescu, nu era birou 
important unde să nu fie afişat portretul înrămat al Conducătorului. 

La începutul anilor '90, multe instituţii au apelat la preoţi ca să alunge 
demonii comunismului din încăperile în care se luaseră decizii împotriva 
poporului. În sălile de judecată, în Parlamentul ţării, prin ministere, prin 
şcoli, crucea fusese aşezată la vedere, fie pe peretele dinspre răsărit, fie, ca 
în tribunale, pe pupitrul de la care vorbeau martorii. 

— Pune mâna pe Biblie, i s-a adresat judecătorul, şi repetă dupa mine: 
Jur să spun adevărul... 

— Jur să spun adevărul..., a început Paraschiva cu mâna pe cartea 
groasă, cu coperţi negre, şi a privit cu evlavie crucea de lemn din fata ei. 

— Iti atrag atenţia să spui adevărul. Mărturia mincinoasă se pedepseşte 
cu închisoare de la 1 la 5 ani. Ai mai dat declaraţii la procuror, da? Ai spus 
adevărul? 

— Da, a răspuns Chita. 

— Mentii declaraţiile, da? 

— Da. 

— Ai văzut-o pe Irina, pe maica Irina, cum îi ziceati voi, la mănăstire, 
acolo? Cum se purta ea? Cum te impacai cu ea? 

— La cămin sau la mănăstire? 

— La mănăstire. 

— La început, m-am împăcat aşa, bine. Pe urmă, imi zicea lucruri, aşa, 
de ce tipi la mine, Paraschiva, şi zicea că e ăla rău... 

Judecătorul îi dicta grefierei fiecare frază, încercând să se tina cât mai 
aproape de sensul pe care martora îl dădea cuvintelor şi faptelor despre care 
povestea: „Eu am fost prietenă cu victima şi la început ne-am înţeles bine. 


După aceea, ea s-a tulburat“, a tradus el vorbele Paraschivei pe limba 
procedurilor judiciare. 

— Nu mă mai cunoştea, a continuat Paraschiva. 

— De ce se purta aşa? a întrebat judecătorul. 

— Îl avea pe-ăla rău, de-aia. 

— De unde ţi-ai dat seama? 

— Începea să se dea peste cap... Când ziceam Doamne Iisuse, ea nu 
putea să spună Doamne lisuse şi Tatăl Nostru şi făcea urât. 

„Cred că se comporta aşa pentru că era stăpânită de duhul rău“, i-a 
dictat judecătorul grefierei. „Cred aceasta întrucât nu putea să spună Tatăl 
Nostru sau Doamne Iisuse, făcea urât când pomeneam de lucrurile sfinte.“ 

Audierea martorilor trebuia dusă la capăt cu răbdare, ca să nu se spună 
că instanța de judecată nu a acordat destulă atenție unui dosar atât de 
complicat şi unui caz care făcuse înconjurul lumii. Era în joc nu numai 
prestigiul personal al judecătorului, ci şi credibilitatea actului de justiţie 
într-o tara care în curând devenea membră a Uniunii Europene. Avocata se 
ridicase şi, sprijinindu-se în baston, 1 s-a adresat judecătorului: 

— Domnule preşedinte, vă rog să întrebaţi martora: înțeleg că era 
prietenă intima cu Irina, din copilărie. Dacă îi era groază de Irina, ce a 
generat acest sentiment de frică, deşi erau prietene din copilărie? 

— De ce ti-era frică de ea, ti-era groază? a repetat judecătorul 
întrebarea. 

— Aşa... ştiam că ea mai dădea în mine... când eram prietenă cu ea la 
cămin... mă mai bătea ea pe mine..., a încercat să explice Paraschiva. 

— De ce ti-era frică, la mănăstire, acolo, ti-era frică de ea? a încercat 
judecătorul s-o ajute. 

— Nu mi-era aşa... eu plangeam când făcea ea aşa.. mă, Irina.. nu o 
mai recunosteam... 

„Nu mi-era frică de victimă. Eu plângeam pentru că nu o mai 
recunosteam“, a scris grefiera, în timp ce Paraschiva vorbea din ce în ce mai 
tare, fără şir, amestecând întâmplările de la căminul de copii unde crescuse 
împreună cu Irina cu cele petrecute la Tanacu cu un an în urmă. 

Atunci, în după-amiaza zilei de 15 iunie 2005, când veniseră poliţiştii 
să le ia primele declaraţii, spusese tot ce ştia, cum fusese situația. 

— Onorată instanţă, vreţi s-o întrebaţi dacă, în legătură cu familia din 
Banat, Irina i-a povestit câți bani avea la ei şi câţi bani a luat când s-a întors 


in manastire? 

— Pai, a avut 3.500 de euro la Banat şi 500 a luat Irina. 

— Restul nu i l-au mai dat? a întrebat judecătorul. 

— A mai luat fratele ei pe urmă 1.000. Atât. Restul au zis că 1-l dau la 
toamnă. 

Judecătorul nu a insistat asupra banilor: „Victima avea 3.500 de euro la 
o familie din Banat, din care i-au dat la plecarea la mănăstire 500 de euro, 
restul urmând să-i dea la toamnă“. 

— Onorată instanță, rugăm martora să vă spună foarte deschis: crede 
că părintele Daniel i-a facut rău Irinei pentru a-i lua banii? 

Până să apuce judecătorul să-i adreseze întrebarea, Paraschiva s-a şi 
repezit să răspundă. Voia din tot sufletul să spună cât era de cumsecade 
părintele Daniel. Le fusese ca un tată. Îi simţea privirea în spate, urmărindu- 
i fiecare cuvânt. Îl văzuse de cum intrase în sala de judecată, stând în 
picioare în al treilea rând de bănci, în spatele avocatei, împreună cu cele 
patru maici. 

— Nu, nu, părintele s-a purtat foarte frumos cu ea, a postit, s-a rugat... 
a primit-o la noi, a vrut s-o ajute... 

— Onorată instanţă, să vă spună martora dacă slujbele au fost făcute 
pentru a o ajuta şi a o izbăvi pe Irina de acest rău. 

— Slujbele au fost făcute pentru a o ajuta? 

— Da, a răspuns Paraschiva dintr-o suflare. 

Nu se gândise niciodată ce s-ar fi întâmplat dacă nu-i spunea părintelui 
lucrurile acelea despre Irina... Ar fi rămas ea în viaţă? Ar fi plecat iar în 
Germania? Treburile alea de la cămin, când o atingea pe o fată, Bianca, şi-i 
păstra bunatati de la cantină... Fusese geloasă atunci, dar, pana la urmă, 
Irina tot la ea se întorsese. În prima seară petrecută la mănăstire îi povestise 
despre Germania, ce mai văzuse pe-acolo, cum o luaseră unii drept băiat, 
nişte poponari, şi scăpase de ei, cum îi dădea un moş bani şi ea îl păcălea... 
păcate multe, ce mai! Irina fusese totdeauna mai puternică şi mai 
răzbătătoare. Dar acum, la mănăstire, Chita ştia mai multe, ce e păcatul, 
cum e strunirea gândurilor rele, ce e rugăciunea şi cum să te feresti de 
ispite... Venise rândul Irinei să se smerească şi să înveţe binele şi răul. Îi 
explicase cum e cu iadul şi pedeapsa veşnică şi o pârâse că n-a spus tot la 
spovedanie. Văzuse singură, pe urmă, ce însemna să ascunzi ceva! Diavolul 


iti ia minţile, te bagă-n spital! Părintele făcuse tot posibilul. Şi ea, sora 
Paraschiva, la fel. 

Avocata stătuse in picioare pe tot parcursul audierii martorilor. Simtea 
că piciorul 1 se umflase iar. Trecusera luni de zile de la accident şi tot nu se 
vindecase. Uneori îi venea să urle de durere. Spaima ca va rămâne 
schilodită pe viata 1 se strecurase în toate celulele minţii. Credinţa în 
Dumnezeu îi dădea curajul unui singur gând: că exista un sens în tot ce 
pătimea. 

Îşi amintea de avocata din filmul american ,,Exorcismul lui Emily 
Rose“. Filmul fusese lansat la Bucureşti în toamna lui 2005. Întâmplarea 
făcuse să aibă premiera tocmai în perioada în care procuratura aprobase 
exhumarea Irinei Cornici. „Nu există coincidente pe lumea asta“, şi-a spus 
Maria după ce a văzut filmul. 

Era tot aşa, procesul unui preot acuzat că a omorât o fată posedată, în 
urma unor şedinţe de exorcizare. Pledoaria avocatei din film o inspirase în 
abordarea cazului Tanacu. Admirase elocventa şi seriozitatea cu care autorii 
filmului trataseră un astfel de proces. Cazul real se petrecuse în anii '70, în 
Bavaria. O fată dintr-o familie de catolici practicanți era diagnosticată, la 17 
ani, cu epilepsie. În ciuda tratamentului medical, cu trecerea anilor, starea ei 
s-a agravat. Cand se ruga, avea halucinaţii diavoleşti, apoi convulsii şi stări 
de depresie profundă. Simbolurile sfinte şi obiectele religioase îi făceau rau 
ŞI îi provocau crize de violenţă. La insistenţele părinților, episcopul locului 
a aprobat slujbe de exorcizare care s-au desfăşurat pe parcursul mai multor 
luni. Doi preoţi (în film apărea numai unul) țineau câte două şedinţe de 
rugăciuni pe săptămână, pe care le înregistrau pe casete audio. Fiecare 
şedinţă dura în jur de patru ore. Fata, Anneliese Michel, se zbătea, urla, 
lovea, vorbea fără şir şi articula numele unor demoni din Biblie. Refuza să 
mănânce ori să bea, în speranţa că postul o va izbăvi de cel Rău. Scrâşnea şi 
zgâria pereţii cu unghiile. După zece luni de chin, cu o zi înainte de a muri, 
le-a spus preoților: „Rugaţi-vă pentru iertare“, iar mamei ei: „Mamă, mi-e 
frică“. Avea 23 de ani, ca şi Irina Cornici. Analiza ulterioară a cadavrului a 
dus la concluzia că fata a murit de inanitie şi deshidratare. La proces, au 
fost inculpati deopotrivă părinţii ei şi preoţii, cu toții acuzaţi de omor din 


neglijenţă. Psihiatrii chemaţi ca martori au fost de părere că fata ar fi trebuit 
internată pentru a fi hrănită şi hidratată forțat. Antropologii au considerat ca 
se aflau în faţa unei experienţe religioase autentice determinate de un 
fenomen de alterare religioasă a conştiinţei. 

Într-o carte despre demoni, How about Demons? Possession and 
Exorcism in the Modern World, publicată în 1988, Felicitas Goodman, 
antropolog şi lingvist american specializat în analiza cazurilor moderne de 
posedare, a enumerat simptomele neurofiziologice şi psihologice ale celor 
care trec printr-o astfel de experiență: insomnie, febră, agitație, ingurgitare 
excesivă de alimente sau, dimpotrivă, refuzul de a bea şi de a mânca, spume 
la gură, repulsie violentă fata de obiecte şi simboluri religioase, convulsii, 
încleştări ale muschilor, scrâşnirea dinților, schimbarea vocii, miros greu, 
plâns necontrolat, forță fizică neobişnuită, vorbire fără şir, agresivitate şi 
autoagresivitate. La procesul din Germania, Goodman a fost chemată ca 
martor al apărării şi a susţinut că fuca familiei Michel trăise o experienţă 
religioasă profundă, comună multor culturi şi religii, până în zilele noastre, 
şi că medicamentele prescrise de psihiatri îi blocaseră, de fapt, vindecarea 
prin emoțiile puternice provocate de exorcizare. Cei patru acuzaţi în dosarul 
Anneliese Michel au fost condamnaţi la câte şase luni de închisoare cu 
suspendare. 

Mania se gândea că ar fi fost potrivit să depună şi ea la dosar nişte 
înregistrări cu exorcisme făcute în Biserica Ortodoxă. Orice asemănare cu 
catolicii era de evitat. Părintele ei duhovnic n-ar fi îngăduit. Vedea că 
Paraschiva se încurca. Trebuia să încheie. 

— O ultimă întrebare, onorată instanță, domnule judecător. Martora 
era prietena Irinei şi desigur că o durea starea ei. Apreciază ce s-ar fi putut 
întâmpla cu Irina dacă n-ar fi fost legată şi ținută în chilie? 

— Ce s-ar fi putut întâmpla? i s-a adresat judecătorul martorei. 

— Păi, era supărată şi i-am zis ce faci, mă, Irina, aşa, şi odată ea m-a 
lovit şi m-a fugărit şi... Se dădea cu capul de pereţi, ne lovea, îşi făcea 
rău... 

Nu mai retinea ce le învățase avocata când le pregătise pentru audieri. 
Vocea 1 se muia din loc in loc, amintindu-și cât tinuse ea la Irina şi cat se 
bucurase că venise s-o viziteze la mănăstire, in ziua aceea de început de 
aprilie. 


Uneori se plimba singură prin pădure, cu câinii pripasiti pe la 
mănăstire dupa ea, şi se gândea la prietena ei: cum spusese ea totdeauna 
lucrurile pe şleau. Şi cum fusese dreaptă: „Dacă tu-mi dai, iti dau şi eu! 
Dacă tu nu-mi dai, nici eu nu-ți dau!“, zicea Irina şi de bani, şi de lucruri, 
iar Paraschiva admirase asta foarte mult. Pe cine să fi căinat mai tare: pe 
Irina, care murise, sau pe bietul părinte, care pătimea acum fiindcă nu-l 
credeau că n-o omorâse el? Chiar dacă îl alungaseră de la mănăstirea 
ridicată cu mâinile lui, Chita tot la Daniel Corogeanu se spovedea. Se furişa 
pe ascuns, de la mănăstire, o lua pe jos prin pădure, mergea pe cărări 
ocolite, pe lângă sate, şi ajungea la Portari până în prânz. Câinii se gudurau 
pe lângă ea, ştiind că dacă ea căpăta ceva de mâncare împărțea cu ei. Chita 
se apleca şi-i mangaia: când eşti singur pe lume şi cineva te primeşte la el, 
nu uiţi niciodată, orice-ar fi. 

Doctorul  Silvestrovici avea remuşcări. Nici externarea, nici 
diagnosticul pe care 1-l pusese Irinei Cornici nu fuseseră în regulă. Fata 
stătuse o săptămână la el în secție, când legată cu curele de piele, când 
adormită, în „somn medicamentos“. Psihiatrul făcea socoteala că, în peste 
30 de ani de meserie, nu legase mai mult de doi-trei pacienți diagnosticati 
cu schizofrenie. O hrăniseră prin perfuzii. O trimisese apoi la secția de 
terapie intensivă, fiindcă părea să aibă o infecție pe undeva: la analize îi 
iesisera leucocite multe, transaminazele cam mari şi viteza de sedimentare a 
sângelui crescută. Din fişele medicale rezulta că avea o bronhopneumonie, 
dar nu 1 s-au făcut analize aprofundate. Doctorul citise că, în cazul 
bolnavilor psihici, bronhopneumonia era adesea un rezultat secundar al 
tratamentului cu neuroleptice, dar chestiunea nu-l preocupase niciodată în 
mod special. Apoi, într-o miercuri, pe 20 aprilie 2005, o primise înapoi la 
psihiatrie şi o şi externase. Nu ştiuse nimic despre trecutul ei şi, dacă n-ar fi 
murit, nici nu i-ar fi reținut numele. De fapt, o văzuse de două ori: la o zi 
după internare şi la externare. Avea să afle detalu despre viaţa ei abia mai 
târziu, din presă. 

— Când i-am făcut externarea, a venit însoțită de maica stareță, 
Neonila, de fratele ei şi de o altă maicuta, a declarat medicul la proces. Irina 
era coerentă, comunicativă, am întrebat-o ce părere are despre tulburarea pe 
care a avut-o şi mi-a spus că auzise voci rele şi simtise că-l avea pe diavol 
în ea, dar acum nu mai auzea vocile şi nu mai avea halucinaţii. A mai zis că 
păcătuise şi eu am zis: „Cum, că tu eşti fecioară!“. „Cu gândul, domn” 
doctor“, a răspuns. Am greşit când am recomandat externarea intempestivă, 
dar ea se simţea bine, adică nu era niciun fel de problemă din punct de 
vedere psihiatric. Ce rost avea s-o tin în spital, unde saloanele erau şi aşa 
aglomerate?! 

Din când în când, uitându-se când la crucea de lemn din faţa lui, când 
la judecător, doctorul Silvestrovici îşi băga mâna dreaptă în buzunarul 
hainei şi scotea o batistă albă cu care îşi stergea fruntea. Pe parcursul 
anchetei, se temuse să nu fie învinuit că nu respectase legea internării 


nevoluntare a bolnavilor cu afecțiuni psihice. Era o lege din 2002 şi 
normele de aplicare apăruseră cu puţin înainte de internarea Irinei Cornici. 
Sigur, dacă ar fi convocat atunci o comisie de psihiatri şi ar fi stabilit un 
aşa-numit curator, cum prevedea legea, fata nu s-ar mai fi întors niciodată la 
mănăstire şi ar fi rămas, poate, în viata. 

Medicul îşi dădea seama că putea fi acuzat de neglijenţă în serviciu, 
după ani şi ani de muncă. Dar cine se mai gândise la lege, când avea 80 de 
oameni în îngrijire, care stăteau câte doi într-un pat, molesiti de 
tranchilizante? Cu câțiva ani în urmă, organizase împreună cu bolnavii o 
demonstrație de protest la sediul Casei de Asigurări de Sănătate din Vaslui. 
Funcţionarii Casei se încuiaseră prin birouri, ingroziti de femeile şi bărbaţii 
în pijamale care strigau pe holurile instituției, cerând medicamente. Nu 
obtinusera cine ştie ce, doar câteva promisiuni. 

— Da, am greşit, domnule preşedinte, că n-am respectat legea 
internării nevoluntare. Am considerat că Irina era o urgență psihiatrică. 
Referitor la diagnosticul de schizofrenie: de la Casa de Asigurări s-au 
întâmpinat foarte mari greutăți la pacienții cărora le recomandam 
neuroleptice din acestea, atipice, scumpe. Retetele cu schizofrenie aveau 
însă prioritate. Si-atunci eu am scris schizofrenie pe reţetă. Dar nu trebuia 
să scriu, fiindcă diagnosticul de schizofrenie se pune după şase luni de la 
prima Criză. 

La câteva zile de la moartea Irinei Cornici, când ziarele publicau tot 
felul de speculaţii, se trezise cu o comisie de la Spitalul Clinic de Psihiatrie 
„Socola“ din Iasi. Concluziile comisiei se aflau acum la dosarul cauzei. Cu 
siguranță că judecătorul le citise şi ştia că doctorului Silvestrovici 1 se 
reproşau mai multe nereguli: „Diagnosticul aşa cum a fost formulat este 
insuficient susținut de evoluția cazului în sine. Ar fi fost nevoie poate de 
investigații suplimentare, iar contentia mecanică este discutabilă ca măsură 
si trebuie consemnată în Foaia de observaţie şi într-un registru special. 
Dozele de neuroleptice lasă loc la discuţii. Pacienta a fost externată imediat 
după transferul de la secţia A.T.I. fără să mai fie ținută sub observaţie 2-3 
zile, cum ar fi fost prudent, şi fără să se consemneze în scris solicitarea 
pacientei sau a aparținătorului“. 

Grija lui cea mai mare fusese însă să nu se ajungă cumva la concluzia 
că tratamentul prescris de el ar fi avut vreo contribuție la deznodământul 
tragic al faptelor. În domeniul psihiatriei, orice era posibil şi interpretabil. În 


ziua in care îşi pregătise declaraţia pentru anchetatori, se uitase la pozele 
părinţilor lui pe care le ţinea înrămate în cabinetul de la spital. Îi rugase să-l 
apere de nenorociri. De la moartea lor, nimic nu-l cutremurase mai tare ca 
scandalul iscat de moartea Irinei Cornici. Avea 58 de ani şi era om evlavios, 
creştin ortodox. Trimisese fata la mănăstire cu gândul că o viaţă de 
rugăciune nu avea cum să-i dăuneze. 

În cazurile de schizofrenie, doctorul recomanda de obicei un 
medicament neuroleptic de ultimă generație, Zyprexa, şi unul clasic, 
Levomepromazin. Aşa făcuse şi în cazul Irinei, când o externase şi o 
incredintase maicii Neonila. Sigur, printre psihiatri se vehiculau unele 
îndoieli legate de această combinaţie, dar pacienții lui de la Vaslui nu se 
plânseseră niciodată şi formula părea să meargă. Puteau să apară totuşi 
unele complicaţii... Dacă diagnosticul fusese prematur, atunci şi medicatia 
poate că nu fusese chiar ce trebuia... În primele declaraţii date procurorilor, 
Silvestrovici spusese că i-a recomandat fetei două medicamente. Când îşi 
dăduse seama de posibilele implicaţii ale unui tratament nepotrivit, isi 
schimbase declaraţiile. Oricum, era acoperit fiindcă pe reţeta gratuită pe 
care i-o dăduse Neonilei scrisese numai Zyprexa. Celălalt medicament era 
ieftin şi 1-l scrisese separat, pe o hârtie, ca să ştie ea ce să ceară la farmacie. 

La proces, doctorul a explicat că recomandase Zyprexa şi-atât. 
„Administrarea medicamentului se face sub supraveghere medicală“, a 
adăugat. „Dar le-am spus că, dacă apare vreo problemă, să vină la spital, la 
cinci-zece zile. Asta tot supraveghere medicală e!“ Nu le spusese 
calugaritelor ce însemna boala Irinei, dar fusese de părere că rugăciunile îi 
vor face bine şi-i dăduse Neonilei şi un acatist pentru părinții lui. 

La finalul audierii, a încercat să mai spună câte ceva, să facă nişte 
consideraţii despre tratamente în general, dar judecătorul a dat semne de 
nerăbdare şi l-a repezit: „Ne-apucă noaptea aici!“. Îşi încheiase mărturia şi, 
când să iasă din sala de judecată, se trezise că şi-a uitat cartea de identitate 
la grefieră. Se întorsese, stanjenit şi extenuat, şi o recuperase. „Da, se vede 
că trebuia să mai spun ceva“, gândise, ieşind cu capul între umeri pe holul 
aglomerat al tribunalului. 

Îşi punea problema libertăţii Irinei Cornici. În ce măsură se poate 
spune că fusese privată de libertate dacă ea nu mai avea discernământ? 
Când legi un bolnav de pat se cheamă că îl împiedici să-şi exercite 


libertatea de a fi violent. Un medic putea sa faca asta, era chiar obligat. Dar 
un preot? Nu gasea raspuns. 

Cand incepuse ancheta, se consultase cu o doctorita psihiatru din 
Bârlad în legătură cu comportamentul copiilor crescuţi la orfelinate, dar nu 
aprofundase problema. În fond, nu era specialitatea lui. Ca medic psihiatru, 
nu se interesase niciodată de abuzurile psihice, emoţionale şi sexuale la care 
fuseseră supuşi copiii abandonaţi şi institutionalizati pe vremea dictaturii 
comuniste şi după 1990, în primii ani de reformă a sistemului de protecţie a 
minorilor. Americanii făcuseră însă unele cercetări interesante. În urma 
studierii îndelungate a comportamentului copiilor institutionalizati rezultase 
că erau în special sensibili la exprimarea mâniei, devenind un fel de 
detectori de mânie. „Ei îşi mobilizează toate resursele de atenţie şi cognitive 
ca să identifice cele mai subtile semne de furie şi să se apere. Creierul lor e 
atât de atent la acest tip de emoție, încât decodează în aceeaşi cheie toate 
celelalte semnale sociale care nu au nicio legătură cu mânia“, scria într-un 
articol din Journal of Abnormal Psychology, din august 2003, din care 
doctorul îşi mai amintea câte ceva. 

Irina Cornici fusese un astfel de copil şi toate experienţele ulterioare 
primilor ei ani de viata îi întăriseră şi ei, ca şi altor copii crescuți la 
orfelinat, o anume interpretare a realității. Cei care o cunoscuseră bine îşi 
aminteau că era o fată veselă şi muncitoare până în momentul în care i se 
impuneau, dintr-un motiv sau altul, reguli sau restricții. Atunci reacţiona 
violent. 

Dar doctorul Silvestrovici nu ştiuse nimic nici despre spaima ei de 
propria feminitate pe care şi-o ascundea jucând jocuri de băieți, purtând 
bluze largi, ca să nu se vadă că are sâni, şi antrenându-se să opună rezistență 
oricărei eventuale tentative de viol. Fusese atrasă totdeauna de fetele mai 
fragile, de cele care păreau neajutorate. Le domina, dar le şi apăra de 
agresivitatea băieților de la cămin. Avusese câteva relaţii de acest fel, în 
care ambiguitatea sexuală şi pulsiunile erotice se amestecau cu dificultățile 
pubertatii şi cu nevoia de a proteja şi de a fi protejată. Fratele ei, Vasile, 
coleg de orfelinat, trăise, la rândul lui, cu alti băieți mai mari, o lungă 
experiență de servicii sexuale contra protecţie. 

„Victima a fost văzută zilnic de către medic şi i s-a prescris tratamentul 
necesar“, avea să scrie judecătorul, rezumând episodul internării Irinei in 
secția de psihiatrie condusă de doctorul Silvestrovici. „Starea ei a continuat 


să rămână critică, având perioade de calm alternativ cu perioade de 
agitație.“ După revenirea de la terapie intensivă, „în secția psihiatrie a fost 
consultată de dr. Silvestrovici Gheorghe, care a constatat că starea ei era 
schimbată în bine. Susţine martorul Silvestrovici Gheorghe că victima a 
intrat în cabinet veselă, râzând şi discutând cu inculpata Arcălianu Nicoleta, 
care o însoțea. Medicul a întrebat-o ce i s-a întâmplat şi victima a răspuns 
că auzea voci rele, diavoleşti şi aceasta pentru că a păcătuit“. 

Cobora spre iad, în beznă, in neant, şi un ecran se deschidea ca o sală 
de judecată plină de feţe grave. Urma să fie judecată. Un călugăr care 
semăna cu Sfântul Serafim de Sarov îi punea întrebări. Pe măsură ce 
răspundea, urca treptele unei scări. La capătul ei, 1 se arăta lisus călare pe 
un cal alb şi purtând o tolba cu săgeți. O săgeată o atingea şi ea cădea în 
genunchi rugându-se să fie crutata, ca să-şi pună viata în slujba Domnului. 
Se trezise plângând. 

Era la Arad, prin 1986. Pierduse doi copii gemeni care nici nu 
apucaseră să vadă lumina zilei. Viaţa ei părea să meargă din rău în mai rău. 
Şi apoi, venise Visul. Peste un an, de Crăciun, năştea o fetiţă. Peste câțiva 
ani, era diagnosticată cu cancer. Urmau o noua sarcină, rugăciuni fierbinți la 
mormântul lui Arsenie Boca, naşterea unui copil mort, apoi vindecarea 
neaşteptată pe care medicii o puseseră pe seama schimbărilor chimice din 
timpul sarcinii. Cand ai experienţe miraculoase în viata ta, nu poți să le uiţi. 
Dar recunoştea în sinea ei că acum era dezorientată. 

Nu-i era limpede în ce fel trebuia condus procesul: să urmărească în 
primul rând faptele nemijlocite şi greşelile medicale sau să abordeze 
chestiunea teologică a existenței Diavolului? Se temea să nu fie ridiculizata 
dacă insista prea mult asupra cazurilor de posedare şi a nenumăratelor 
mărturii despre duhurile rele din literatura creştină. Pe de altă parte, într-o 
sală de judecată în care crucea şi Biblia stăteau neclintite pe pupitrul de la 
care vorbeau martorii, era de la sine înţeles că simbolurile creştine aveau 
forţă de convingere şi puteau fi luate drept repere valabile mai ales în 
procesele cu substrat religios. 

Recent, un profesor de filosofie se trezise să conteste introducerea 
orelor de ortodoxie în şcolile de stat şi expunerea icoanelor în sălile de curs. 
Pe fata sau pe ascuns, Biserica transmisese un semnal de vigilenta tuturor 
credincioşilor. După 40 de ani de ateism, renaşterea credinţei in instituțiile 
publice nu trebuia împiedicată sub niciun pretext. Maria era convinsă că 
Biserica va ieşi învingătoare până la urmă. Era o datorie de onoare să 
cinsteşti crucea şi Sfânta Scriptură în sălile de judecată. 


— Următorul, s-a auzit glasul judecătorului. 

— Elena Ciocan, a anunţat grefiera la microfon. 

Doctorita s-a apropiat, i-a întins grefierei cartea de identitate şi s-a 
aşezat la pupitrul martorilor. Repetând, după judecător, jurământul, se 
îmbujorase. Ştia că avocaţii preotului nu o vor cruța. 

— În ce împrejurări aţi luat prima dată contact cu victima? a început 
judecătorul. 

— Am fost solicitată să merg la mănăstirea Tanacu, unde leşinase o 
maicuta. Aşa mi s-a comunicat de la dispecerat. Am plecat imediat cu o 
maşină, dar când am ajuns acolo mi-am dat seama că pacienta, victima, nu 
ştiu cum să-i mai zic, era moartă de mult. 

— Doamnă avocat?! 

Judecătorul se uita la ea pe deasupra ochelarilor. 

— Onorată instanţă, vă rog să întrebaţi martora dacă i-a pus o branulă 
la mâna dreaptă şi perfuzor. 

— l-ați pus branulă şi perfuzor? 

— Da. La mâna stângă. 

— Onorată instanță, domnule judecător, vă rog, să explice martora 
cum a mai găsit o linie venoasă şi a putut să-i facă perfuzie dacă victima era 
moartă. 

— Deci cum vă explicati că i-ati pus perfuzie dacă era moartă? a 
repetat judecătorul. 

— Nu-mi explic, dar aşa s-a întâmplat. Deci asistentul meu i-a găsit 
linia venoasă, i-a pus branula şi apoi perfuzorul... Dar abia dacă au curs 
câteva picături, deşi perfuzorul era deschis la maximum... La presiunea 
maicutelor şi a preotului, care ziceau că abia a mâncat şi abia a băut, am 
pus-o în Salvare... M-am lăsat impresionată. Trebuia să las mortul la locul 
lui. 

— Ştie martora că la orice cadavru venele se colabeaza? 

— Ce anume? 

Judecătorul nu înţelegea de ce insistă atâta şi unele cuvinte îi dădeau 
de furcă. 

— Da, se colabează, a răspuns doctorita, dar, v-am spus, nu-mi explic! 

— Dacă era moartă, onorată instanță, de ce a mai activat sirena 
Salvării şi s-a grăbit să ajungă la spital? În timpul drumului, de ce i-a mai 
făcut şase fiole de adrenalină şi masaj cardiac? 


— Răspundeţi, da? 

— Repet: m-a impresionat tinereţea ei şi, la insistenţele maicutelor, am 
luat-o de-acolo. M-am temut să nu spună că nu vreau s-o ajut. Dar vă spun 
că era moartă. Adrenalina i-am împins-o cu seringa. Mergea foarte greu. De 
fiecare dată când i-am făcut adrenalină, am întrerupt masajul cardiac. 

„Dumnezeu le vede pe toate şi dă la fiecare după inima lui!“, îşi zicea 
Neonila, auzind ce spunea doctorita Ciocan. Simtea că-i trece os prin os. 
Când era zi de audiere, nu mânca până spre seară. Inculpatii ascultau 
declarațiile martorilor stând în picioare. 

Toţi erau împotriva lor: şi judecătorul, şi doctorii, şi ziariştii, şi 
Biserica... Doamna avocat trebuia să fie mai bătăioasă, să explice cum 
fusese cazul, cum se ocupaseră de Irina şi cum era clar că fusese îndrăcită! 
Păi, să te scălămbăi aşa, să tipi, să spui vorbe grele şi înjurături de cele 
sfinte şi alte vorbe porcoase, cu karate prin biserică şi tot felul... şi pe urmă 
să plângi şi să strigi după ajutor... era lucru omenesc? De la spital le-o 
dăduseră fiindcă era pe moarte, ca să scape de ea, şi ele o spălaseră, o 
îngrijiseră, se rugaseră pentru ea. Între două audieri la tribunal, Neonila 
fusese la o mănăstire, în nordul Moldovei, şi o femeie îi spusese că, exact 
când venise Irina prima dată la mănăstire, un preot de acolo scosese un 
demon dintr-o fată, tot aşa. Ei, demonul ăla, ieşind, urlase că se duce la 
Tanacu. Si aşa a fost. Era clar. 

— Aţi aplicat proceduri de resuscitare unui cadavru? a mai întrebat 
avocata. 

— Exact! a răspuns doctorita iritată. 

Audierea luase sfârşit. Doctorita se aşteptase ca orice ar fi spus să fie 
folosit împotriva ei. Dacă spunea că fata murise pe drum spre spital, şi-ar fi 
contrazis declarațiile anterioare, iar avocata ar fi acuzat-o imediat. Legistul 
ăla de la Constanţa asta şi susținea, că Irina Cornici murise din cauza 
adrenalinei pe care i-o injectase ea. N-ar fi crezut-o că manevrele de 
resuscitare fuseseră în zadar. Nu ştia să explice, dar presupunea că, atunci 
când ajunsese ea la mănăstire, creierul fetei îşi trăise deja ultimele impulsuri 
electrice. 

Venise rândul doctoritei Piseru, sefa unităţii de primire a urgentelor: 

— In fata geamului, la urgente, era o ambulanță mare si am fost 
atentionata că în spatele ei a parcat o ambulanță mica şi că ar avea o 
urgență. Noi am ieşit cum ieşim de obicei şi am văzut că a fost adusă o 
pacientă care nu respira. Am luat-o repede, am dus-o la urgenţă şi-n 
momentul în care m-am apropiat de pacientă am constatat că era decedată. 
Avea tegumentele ceroase, nu respira, avea rigiditate, un om decedat, şi 
decedatul de mai mult timp se vede, e o diferenţă foarte mare... la culoare, 
la tegumente. La uşa cabinetului, a vrut să intre înaintea mea una dintre 
maici, a vrut să mă dea la o parte, eu am pus mâna pe mâna ei, am impins-o, 
am intrat şi am închis uşa. Noi avem defibrilatorul pe partea stângă a 
peretelui şi tragem totdeauna targa spre defibrilator, cu capul spre aparate. 

Asistentele pregătiseră laringoscopul ca să o intubez, am încercat să-i 
flectez capul, intubatia se face doar daca se deschide gura celui decedat şi 
se flectează capul pe spate în hiperextensie. Pentru asta trebuie o ceafă 
mobilă. În momentul în care am încercat să flectez ceafa pacientei, era 
rigidă, gura nu se putea deschide, buzele erau depărtate de dinți, dinții nu 
aveau muşcătura fiziologică, erau într-o poziție anatomică nefirească. 

Tot atunci am observat că ochiul drept era ieşit în afară, stângul era 
normal. Ochiul stâng era acoperit de pleoapă, ochiul drept nu era. În jurul 
gurii avea julituri. I-am deschis hainele să vedem dacă are pete cadaverice, 
nişte pete albastre, sau lividităţi. Pe piept nu avea. În schimb, i-am tras 
hainele de pe umărul stâng şi pe spate apăruseră lividităţile. În timp ce 
facem manevre, noi şi discutăm. Din momentul în care am văzut că este 
decedată de mult, am întrebat-o pe doctorita Ciocan, pe un ton ridicat, de ce 
a adus decedata la spital şi, în primul rând, de ce a luat-o de la mănăstire. I- 
am spus că trebuia să sune la Poliție, să se facă investigaţiile necesare. Ea 
mi-a zis că s-a gândit că era tânără şi că s-a emoționat. Şi cred că s-a 
emoționat. 

— ŞI apoi? 


— Apoi am început să căutăm să vedem care ar fi cauza decesului in 
afară de faptul că era foarte, foarte deshidratată, cu tegumentele îmbătrânite. 
I-am ridicat mânecile, oricum la mâna stângă avea perfuzia, iar la mâini şi 
la picioare erau urme de julituri, vânătăi destul de late. Apoi i-am desfăcut 
broboada, care era legată foarte strâns. Pe părțile laterale ale gâtului erau 
nişte urme, dar nu de la broboadă. Nu ştiu de la ce. Eu am spus atunci că 
murise cam de douăsprezece ore. Era foarte, foarte rece. Apoi m-am gândit 
că, în condiţii de mănăstire, unde banuiesc că e mai rece, s-ar fi putut să se 
răcească mai repede de douăsprezece ore. Patrucinci ore... l-am spus 
doctoriţei Ciocan să scrie în fişă că a adus-o decedată. Pentru că era de-ce- 
da-tă! 

— Când ati anunţat medicul legist? 

— Cred că la cinci minute după ce a ajuns, am sunat medicina legală 
să le spun că, după mine, este moarte suspectă şi apoi am sunat la Poliţie. 
La mine, la UPU, cred că a stat douăzeci de minute. În acest timp, am 
constatat decesul, cum am spus, cred că a durat cinci minute până i-am 
ridicat mânecile, până când ne-am uitat la picioare... În cele douăzeci de 
minute, cinci minute am încercat să dezbrăcăm decedata, am chemat 
maicutele ca să ne dea buletinul, să putem să vedem cine este. Am deschis 
uşa, am întrebat cine are buletinul, mi-au zis că ele, au intrat, au dat 
buletinul, ne-am uitat... Le-am chemat după cinci minute, după ce am decis 
că e moartă de mult. Apoi au preluat-o poliția şi medicina legală. L-am 
trimis la morgă pe ambulantier, pentru că pacienta era pe targa ambulantei. 
Nu retin dacă a transportat-o la morgă cu perfuzia la mână. Initial, am 
reținut că perfuzia era la mâna dreaptă, dar cred că era la mâna stângă. Nu 
tin minte. Am considerat că era un amănunt care nu mă interesa. 
Persoanelor decedate recent li se pot prinde venele, in 4-6 minute de la 
deces. Pe decedatii de 4-6 minute la care am încercat să facem resuscitare şi 
nu s-a mai putut îi detubăm, le scoatem perfuzia, le scoatem sonda vezicală 
ŞI-I ţinem la baie două ore pentru ca sunt calzi şi pentru că aşa e procedura 
până când ajung la anatomie patologică. Deoarece pacienta era foarte rece 
şi rigidă, eu nu puteam să fac nimic, era decedată, la anatomie patologică 
am anunţat că le duc un pacient decedat şi să-l primească în morgă, că va 
veni Poliţia şi va face anchetă. Nu ştiu dacă s-a scos sau nu s-a scos 
perfuzia, astea sunt chestiuni care nu mă mai interesau. Am spus 
maicutelor: ,,Nenorocitelor, ati omorât fata!“ după ce am văzut cine este, 


cand au adus buletinul. Doctorita Ciocan mi-a spus ca a folosit adrenalina, 
dar pe un mort putea sa puna cata adrenalina voia ea. 

Doctorita Carmena Piseru îşi încheiase declarația, raspunsese 
întrebărilor şi câştigase respectul judecătorului, care a apărat-o de 
insistenţele avocaţilor legate de ora morții Irinei Cornici, de perfuzie şi de 
cele 20 de minute în care examinase cadavrul. La infatisarile la care erau 
audiaţi medici, Maria a avut alături un avocat priceput în chestiunile şi 
detaliile medicale ale cazului. Exprimarea lui adesea împiedicată l-a 
exasperat însă pe judecător, care, oricum, nu înţelegea ce importanţă ar fi 
putut avea poziția cadavrului în ambulanță, mâna la care fusese montată 
perfuzia, minutele în plus sau în minus în care se petrecuse un lucru sau 
altul. Erau amănunte care nu schimbau cu nimic infracțiunea de care erau 
acuzaţi inculpaţii. 

Până la sfârşitul anului 2006, au fost audiaţi toți medicii care avuseseră 
a face cu Irina Cornici. Mai putin legistii. Nici Sorin Moldoveanu, nici Dan 
Gheorghiu, nici vreun legist independent nu au fost chemaţi să-şi prezinte 
punctul de vedere. Asistentul doctoritei Ciocan, un anume George Păduraru, 
care participase la procedurile de resuscitare aplicate Irinei Cornici, n-a fost 
de găsit. Doctorul Silvestrovici a primit discrete sancţiuni disciplinare. Pe 
doctorita Piseru nu îndrăznise nimeni s-o contrazică şi rolul ei în 
desfăşurarea evenimentelor a rămas tulbure. Elena Ciocan a scăpat de orice 
acuzaţii şi lucra în continuare la serviciul de ambulanţă. Robert Popa a fost 
avansat comisar. Pregătea o comunicare despre cazul Tanacu pentru un 
simpozion internațional de criminalistică organizat la Vaslui. Radu Corozel 
a fost detaşat la Paris, ca ofiţer de legătură. Se dăduse concurs pe ţară şi el 
ieşise primul. Misiunea lui era să ajute poliția franceză să-i repatrieze pe 
tiganii de origine română care făceau tâlhării prin oraşele franceze. Soţia lui 
a părăsit serviciul medico-legal condus de doctorul Moldoveanu şi s-a 
angajat la serviciul paşapoarte. Se gândiseră că era nesănătos pentru fetiţa 
lor ca ambii părinți să vadă toată ziua numai morți. V.P. a fost remaniat din 
funcţia de secretar de stat şi a ajuns consilier prezidențial. Ziarele s-au 
plictisit treptat de cazul Tanacu, România intra în Uniunea Europeană. Viaţa 
mergea înainte. 

În evaluarea audierilor, judecătorul pornea de la premisa că dovezile 
care-i acuzau pe inculpati erau de domeniul evidenţei şi nu se mai punea 
problema unei dezbateri a cazului de la zero. Maria îşi dădea seama ca 
insistența asupra unei eventuale culpe medicale nu rezolva nimic. Oricum, 
i-ar fi fost greu să prezinte în instanță probe suficient de convingătoare încât 
să schimbe cursul procesului. Judecătorul era cumsecade, dar nu se arătase 
preocupat de detaliile şi contradicţiile medicale ale dosarului. 

Daniel Corogeanu încă spera într-o minune. Gândul că pentru lipsire 
de libertate urmată de moartea victimei se dădeau între 15 şi 25 de ani de 
închisoare îi îngheţa sufletul. Când rămânea singur, mai citea din Cartea 
Judecătorilor. Să fi fost cu mai bine de o mie de ani înainte de naşterea lui 


Hristos. După robia în Egipt, evreii rătăciseră în pustiu şi acum aveau de 
cucerit teritoriul promis de Dumnezeu lui Moise: ținutul Canaanului. Era o 
perioadă de lupte neîncetate, când poporul lui Israel era condus de 
judecători care erau deopotrivă administratori, dregători şi generali. 
Important era că Dumnezeu păstrase neatinsă cetatea Taanacu. Nu se putea 
să fie o întâmplare! „Manase n-a alungat pe locuitorii Bet-Seanului, care e 
Schitopole, şi ai cetăților supuse lui, nici pe ai Taanacului şi ai cetăților 
supuse lui, nici pe locuitorii din Dor şi ai cetăților supuse lui, nici pe 
locuitorii Ibleamului şi ai cetăților supuse lui, nici pe locuitorii 
Meghidonului şi ai cetăților supuse lui; şi au rămas Canaaneii să trăiască in 
pământul acesta.“ 

I se părea că fiecare cuvânt îi vorbeşte lui. In Palestina biblică, 
Taanacul era o cetate fortificată între Marea Mediterană şi valea Iordanului. 
Evreii nu putuseră s-o cucerească fiindcă le slăbise credința. Dumnezeu îi 
punea la încercare, silindu-i să trăiască laolaltă cu neamuri care se închinau 
altor dumnezeii. Curând, evreii vor prelua, odată cu obiceiurile agrare ale 
localnicilor, şi slujirea altor zei şi îşi vor atrage mânia lui Dumnezeu. 
Păcatul şi apostazia aduceau suferinţă şi durere. Numai pocăinţa curată 
putea să  mântuiască sufletul omului. Acesta era mesajul Cărții 
Judecătorilor. Părintele Daniel nu ştia toate astea, dar îi era de ajuns 
mângâierea că, în Biblie, Dumnezeu ocrotea cetatea Taanacu. 

Acum se căia c-o ascultase pe Neonila. Atât de mult isi dorise să aibă o 
mănăstire de bărbaţi! Ar fi fost altceva! Neonila îl rugase s-o ţină la ei pe 
Irina, ea se dusese mereu la spital s-o vadă, tot ea o adusese înapoi şi, pe 
urmă, tot ea îl îmboldise să-i facă slujbe cum îi făcuse şi mamei ei, că aşa 
au zis doctorul şi nu ştiu ce asistente şi... Neonila nu avusese nicio îndoială 
că Irina era îndrăcită. Şi ce făcuseră, în fond? Ce se făcea în toate bisericile 
şi mănăstirile din tara, unde se alungă diavolii cu post şi rugăciune, cum ne 
învaţă Mântuitorul! Încerca să se roage pentru Irina, cum îi spusese 
duhovnicul. Era greu. Atât ar fi vrut să ştie: se afla în rai sau în iad? O 
izbăvise de potrivnic sau nu? 

Judecătorul îl chemase la audieri şi pe părintele Dimitrie Horga, ca să 
spună cum făceau el şi tatăl lui, bătrânul preot Daniel Horga, dezlegări de 
duhuri rele de ani şi ani de zile. La ei, la Călugăreni, venea lumea ca pe 
vremuri la Maglavit, şi îndrăciţii, aduşi de câte cineva din familie, stăteau 
uneori zile şi nopți într-o baracă aşteptându-şi rândul. Pe unii îi ţineau 


legaţi, ca să nu omoare pe cineva sau să se rănească. Ce sa fi facut cu bietii 
oameni? Să-i interneze prin spitale de psihiatrie ca să moară cu zile, cum se 
mai întâmplase? În spitale nu-i întreba nimeni de nimic, doar îi adormeau. 
Preoţii, în schimb, se rugau pentru sufletul fiecăruia şi posteau cu post 
aspru. 

Despre Călugăreni se scria şi în reviste. Urletele, mirosurile şi vederea 
indracitilor nu erau uşor de suportat, povesteau ziariştii. ,,Miros pestilential. 
O femeie îngenuncheată pe pat începe să ne latre, hămăind exact ca un 
caine şi râzând batjocoritor: «leşiți afară, prostilor, prostilor!». Din alta 
camera, un bărbat îmbrăcat într-o salopeta de schi este târât în lanţuri spre 
ieşire. Bărbatul grohaie întocmai ca un porc. «Ei singuri îşi dau mâinile la 
legat, simt că începe nebunia. Câteodată, se leagă singuri cu lanțurile, şi e 
bine aşa, că, dacă n-ar fi legaţi, ar putea fugi», ne spune Benone Sion, un 
bărbat tuciuriu din Bacău. Pe unii îi țineau legaţi, ca să nu omoare pe cineva 
sau să se rănească. (...) Privit cu suspiciune şi ironizat nu doar de oameni, 
ci şi de multe fete bisericeşti, părintele Horga e constrâns la singurătate. 
Citeşte Molitvele Sfântului Vasile cel Mare fără teamă, ca un vrednic oştean 
al Domnului. Molitvele astea cer un mare curaj. Preoţi şi mireni, cu toții se 
tem doar să deschidă Biblia acolo. Lectura în sine poate atrage toate 
rautatile asupra preotului, toate blestemele dezlegate înseamnă a te lupta cu 
dracii“, scria Formula AS. 

În fata judecătorului, fiul bătrânului Horga fusese reținut şi ursuz. Nu 
voise să spună prea multe. Povestise cum, în ziua de 15 iunie 2005, 
răspunsese unui apel de la părintele Daniel Corogeanu. ÎI întreba ce era de 
făcut cu o îndrăcită care leşinase, după ce-i dăduse ceai cu pâine. El îi 
spusese că, dacă nu era diabetică, nu avea vreo boală cardiacă sau altă boală 
serioasă, s-o lase, că-şi revenea singură. Dar dacă nu era sigur, să cheme, 
mai bine, Salvarea. Slujba Sfântului Vasile cel Mare însemna un consum 
foarte mare de energie şi din partea preotului, şi din partea demonizatului. 

— Persoanele demonizate sunt atât de violente, încât trebuie să fie 
legate şi cu lanţuri? întrebase judecătorul. 

— Da, capătă în timpul slujbei o putere atât de mare, încât se poate să 
fie legate, răspunsese Dimitrie Horga. 

Judecătorul insistase: 

— Există cu adevărat persoane demonizate? 


Preotul de la Călugăreni îi adusese atunci aminte că, in sala de 
judecată, oamenii jurau pe Biblie. Pentru cine credea în Sfânta Scriptură, 
răspunsul era da, persoanele demonizate erau o realitate. 

Mana nu fusese mulțumită de declaraţiile lui. Se aşteptase la o 
mărturie mult mai vie şi mai convingătoare, în sprijinul clienților ei. Lui 
Horga îi trăseseră cuvintele cu clestele! Si-si mai angajase şi un avocat! 
Poate se temuse să nu fie acuzat de complicitate? Se zvonea că, după 
întâmplarea de la Tanacu, baraca demonizatilor de la Călugăreni arsese. Nu 
era clar dacă incendiul fusese provocat ca să nu se facă vreo legătură... 
Avocata depusese la dosar fragmente ample din literatura creştină 
consacrată fenomenului de posedare şi copia unui film documentar pe 
aceeaşi tema, făcut in Rusia. Tinea să abordeze şi ea problema 
exorcismului, în pledoaria finală, ca să explice latura subiectivă a faptelor, 
modul de gândire al inculpatilor care nu avuseseră nicio clipă intenţia de a 
omori un om, ci, dimpotrivă, făcuseră tot ce se pricepusera ca să salveze un 
suflet chinuit. 

Pe măsură ce procesul se apropia de final, o încercau îndoielile. Si 
amintirile. Cele trei călugărițe mai tinere îi rupeau sufletul de mila. Singura 
vină pe care Maria le-o găsea era aceea că nu voiseră cu niciun chip să se 
despartă de părintele Daniel. Revolta ei veche mocnea. Avea din nou în faţă 
nişte fete naive, cum fusese şi sora ei, gata să-şi jertfeasca tinereţea şi viata 
pentru un duhovnic care nu avusese curajul să ia totul asupra lui aşa cum se 
cuvenea şi cum era şi adevărul... Omul ăsta credea că totul 1 se cuvine şi 
parcă le fermecase şi le amortise orice dorință proprie. lar Neonila era 
adesea prefăcută şi vicleană, mieroasă şi lacomă, spăşită şi obraznică. Maria 
încerca să alunge gândurile rele şi să-şi ducă misiunea până la capăt, din 
respect şi venerație fata de duhovnicul ei şi fata de Biserică. Era convinsă 
de nevinovăția clienților ei, dar Daniel Corogeanu, cu purtarea lui semeata, 
îi deschidea răni vechi. Ce ştia el ce-or fi trăit fetele alea în sufletul lor?! 
Preocupat de el însuşi, poate că nici nu-l interesa! 

Pe 9 februarie 2007, sala de judecată de la etajul 1 al Tribunalului 
Vaslui era plină. Avocata ştia că judecătorul e om credincios, îl urmărise pe 
parcursul celor şase luni de audieri şi nădăjduia că va fi intelegator. 

Şi-a început pledoaria atrăgând atenția asupra semnificației pe care 
considera că o are prezenţa Scripturii şi a crucii în sala de judecată şi cerând 
permisiunea de a aborda, pe lângă normele legale, şi normele de vietuire 
monahală şi creştine. Din punct de vedere legal, îşi construise discursul 
apelând la citate din rechizitoriu în aşa fel încât să demonteze acuzaţiile 
procurorilor cu propriile lor cuvinte. Procurorii recunoşteau că fapta, adică 
lipsirea de libertate urmată de moartea victimei, nu fusese făcută cu intenție. 
Apoi, consemnau că „privarea de libertate a victimei s-a realizat în 
condițiile voinţei ei liber exprimate“. Citând cuvintele Irinei Cornici din 
fişele medicale întocmite de doctorul Silvestrovici şi din mărturiile 
calugaritelor, avocata contura imaginea unei fiinţe conştiente de experienţa 
pe care o avusese. Irina Cornici spusese: „Nu mă Iasati!“,,,Sunt stăpânită de 
demon!“, „Am fost in iad!“, „Nu mă lăsaţi, că mă arde!“. 


Doctorul Silvestrovici mentionase într-una din fişele medicale ca Irina 
i-ar fi spus: „Nu credeam ca este aşa credința“. La vremea respectivă, 
medicul nu luase seama la semnificația afirmației. Ulterior, când izbucnise 
scandalul şi începuse ancheta, interpretase vorbele Irinei drept acuzaţii la 
adresa preotului şi a calugaritelor de la Tanacu. Adică, modul lor de viata şi 
felul lor de a fi nu se potriveau cu adevărata credință creştină. Avocata 
găsea o altă explicaţie. Irina nu luase foarte în serios prima spovedanie, la 
mănăstire. Fuseseră lucruri din viaţa ei pe care le trecuse sub tăcere. După 
spovedanie apăruse însă prima criză de nervi. Avocata presupunea că Irina 
începuse să-şi dea seama că mănăstirea însemna mai mult decât un mediu 
ocrotitor şi inofensiv, aşa cum crezuse la început. Intelegea că ritualurile 
puteau să aibă efecte profunde asupra vieţii ei. 

— Apărarea cheamă la bară pe însăşi Irina Maricica Cornici, prin 
declarațiile sale, a spus Maria, contând pe impactul emoţional al 
interpretării faptelor din perspectiva victimei. 

Aşadar, infracțiunea de lipsire de libertate nu se susţinea, de vreme ce 
chiar Irina a cerut ajutor mănăstirii. 

Din perspectiva cealaltă, psihiatrică, de asemenea, încadrarea faptei nu 
se justifica. Făcând un scurt istoric al crizelor şi internării Irinei la 
psihiatrie, avocata a explicat că, date fund manifestările, tratamentul care 1- 
a fost aplicat la spital şi diagnosticul de schizofrenie, nu se putea vorbi 
despre voinţă liberă. Or, privarea de libertate nu exista, ca infracțiune, în 
asemenea condiții. 

Intelegeau oare? Irina avea şi nu avea voinţă liberă. Când era lucidă, 
avea. Când era în criză, nu mai avea. Asta era, în fond, schizofrenia. 
Pledând, se uita în ochii judecătorului. Ea încă se mai sprijinea în baston şi 
piciorul tot 1 se mai umfla, dar hotărâse să stea dreaptă în faţa lui, să nu-l 
slăbească din privire şi să nu-i dea răgaz s-o întrerupă. Ştia că putea să fie 
convingătoare. Când îşi pregătise discursul, îi fusese însă greu să păstreze 
un echilibru între interpretarea religioasă şi cea psihiatrică şi penală a 
faptelor. 

Trebuia să amintească şi dubiile exprimate de medici în privința 
diagnosticului Irinei, dar şi riscurile la care se expusese mănăstirea luând-o 
în îngrijire. $i trebuia să atragă atenţia din nou că nu fusese clarificată cauza 
morții. Se ştia că postul şi rugăciunea nu fac rău nimănui şi că imobilizarea 
timp de două zile şi două nopţi nu putea să fie cauzatoare de moarte. Pentru 


toate acestea, Maria a cerut schimbarea încadrării juridice şi achitarea 
clientilor ei. Şi-a încheiat pledoaria cu un citat din Arsenie Boca. „Cu cât 
cineva stă mai sus pe scara răspunderilor obşteşti, cu atât îi poartă şi 
Dumnezeu o iubire şi o grijă mai mare“, spunea duhovnicul, cu cuvinte pe 
care avocata 1 le transmitea, la final, judecătorului, ca pe un cod secret ce 
putea fi descifrat numai de creştinii adevărați. 

Se uitau, in tacere, la televizor. Pe deal, la Portari, nu aveau curent 
electric, dar instalaseră un generator de energie şi, din când in când, 
deschideau un dulap prins în perete unde se afla un televizor de voiaj. 
Neonila trebăluia, ca de obicei, pregătind ceva de-ale gurii, Anastasia, 
Siluana şi Pahomia şedeau pe canapea, lângă Maria, care-şi întinsese 
piciorul beteag pe un scaun la îndemână. Părintele Daniel se aşezase 
aproape de televizor, de parcă s-ar fi aşteptat ca din clipa-n clipă să se 
anunţe că a apărut o informatie de ultimă oră în procesul lor, că s-a găsit o 
probă salvatoare, că, într-o intervenţie neaşteptată, Patriarhul le-a luat 
apărarea... Dar nu, nu se întâmpla nimic din toate astea. Vasile, fratele 
Irinei, care nu avea unde să se ducă şi se tinea dupa el, şi un tânăr aprins de 
credință îl priveau deja ca pe un sfânt martir. N-ar fi fost înţelept să-i 
smintească lăsând să se vadă furtuna din sufletul lui. 

Veneratia pe care i-o arătau cei doi băieți îl alina. Îi erau ca nişte 
UCENICI şi 1 se adresau cu numele care se dădea în Pateric duhovnicilor cu 
mare experiență şi înţelepciune: „avva“, cuvântul aramaic pentru „tată“ 
folosit de Hristos în rugăciunea Lui către Tatăl Ceresc din Grădina 
Ghetsimani. 

— Părinte, haideţi să mâncaţi, auzi glasul Neonilei. Blagosloviti! 

Calugarita pusese pe masă un castron mare cu ciorba de legume, fasole 
bătută, murături, mâncare de cartofi, felii groase de pîine, farfurii şi linguri 
pentru toată lumea. Preotul binecuvanta mâncarea, apoi se închinară cu toții 
ŞI se aşezară. Avocata încerca să-i pregătească. 

— Orice-ar fi mâine, noi mergem mai departe, părinte, zise. Dacă nu 
izbutim la Vaslui, mai avem încă două căi de atac: apelul şi recursul. 
Mergem la Curtea Supremă dacă e cazul. 

— Eeee, sigur, da, de s-ar termina mai repede! 

— De atâta timp, in aşa tensiune şi consum de nervi..., spuse Neonila. 
Dar... cum o vrea Dumnezeu! 

Mâncau fiecare cu gândurile în altă parte. 


Parintele Daniel s-a retras devreme in chilia lui improvizata din podul 
casei. Şi-a suflecat poalele, a urcat pe o scară îngustă şi a înaintat cu grijă în 
spațiul de sub acoperiş. A trecut de stâlpii de susținere şi a ajuns la o usa de 
placaj închisă cu o sârmă groasă. Uneori, maicile, de jos, îi măsurau paşii de 
la intrarea in pod până la chilie după scartaitul subțire al podelei. Lucrasera 
mult la casă, dar încă nu era terminată. Satele din vale erau departe. Pe 
înserat, pe dealuri se lăsa o tăcere adâncă. Cele patru călugărițe îşi aveau 
camera lor lângă bucătărie, iar sufrageria, cu icoane mari pe peretele 
dinspre răsărit, mobilată cu fotoliu şi canapele noi, se putea folosi şi drept 
cameră de oaspeţi. În seara aceea, îi era rezervată Mariei. După rugăciune, 
s-au culcat. Fiecare a rămas cu gândurile lui. 

Preotul era abătut şi speriat. A stat mult timp în genunchi, la lumina 
candelei. Când asuda pe sub vesta din piele de oaie, când tremura încercând 
să-şi adune gândurile şi să se roage. O singură dată a şoptit, ca prin vis, 
numele Irinei. Dar tot nu simţea pentru ea frângerea aceea a inimii despre 
care vorbeau sfinţii. Încerca să se convingă până în adâncul sufletului că va 
avea parte de dreptate, că Dumnezeu n-o să-l lase. Hotărâseră ca a doua zi 
să tina post negru. 

Era o zi rece şi cetoasa. Plecaseră în zori, ca să ajungă la timp în oraş. 
Străzile erau aproape pustii. În Piaţa Ştefan cel Mare rămăsese încremenit 
un afiş expus în ultimele zile ale lui decembrie: un ceas mare arăta că mai 
erau câteva secunde până la ora 0, când România urma să păşească în anul 
2007 şi în Uniunea Europeană. Era deja februarie 2007. La Vaslui, ceasul 
aderării înainta greu, intepenit la ora 0 fără câteva secunde a anului 2006. 

Numai în fata Tribunalului Judetean se vedea o oarecare animaţie in 
aşteptarea deciziei judecătorului. Când i-au văzut coborând din maşină, 
câțiva localnici s-au apropiat în fugă. Ziariştii erau şi ei prezenți, dar se 
grăbeau să ocupe locuri cât mai bune în sala de judecată. Mariei i se părea 
că nu străbătuse niciodată un drum mai lung şi mai anevoios decât cel din 
parcare şi până la intrarea în holul mare al tribunalului. 

Şedinţa din după-amiaza zilei de 19 februarie 2007 a durat zece 
minute. Judecătorul Nicolae Parpalea a respins cererea de schimbare a 
încadrării juridice a faptei de la Tanacu şi a pronunţat sentința. Inculpaţii, 
avocaţii şi publicul s-au ridicat în picioare: 

— Tribunalul Vaslui, secția penală, în numele legii hotărăşte: pentru 
săvârşirea infracțiunii de lipsire de libertate în mod ilegal, prevăzută de 


articolul 189, alineatele 1, 2 si 6 Cod Penal, cu aplicarea articolelor 74, 
alineatul 2 si 76, litera a Cod Penal, condamna inculpatii: Corogeanu Petru 
Daniel la pedeapsa de 14 ani inchisoare; Arcalianu Nicoleta Sofia (Neonila) 
la pedeapsa de 8 ani inchisoare; Cepreaga Adina Lucia (Anastasia) la 
pedeapsa de 5 ani inchisoare; Birdanas Simona (Siluana) la pedeapsa de 5 
ani închisoare; Otel Elena (Pahomia) la pedeapsa de 5 ani închisoare. 

14 ani... Simtea că sângele 1 se scurge din vene şi fata îi rămâne albă 
ca hârtia. I se făcu frig. Se întoarse spre Maria, dar capul parcă 1 se golise. 
14 ani... Sperase până în ultima chpă. Se luase după avocată, după 
duhovnic, poate dacă... 

Când judecătorul îi rostise numele, Neonila dusese mâna la gură. Apoi 
se resemnase. Era convinsă că cineva va plăti pentru această nedreptate şi 
că toţi cei care le-au vrut răul vor avea parte de boli, suferinţe şi nenorociri. 
Opt ani de închisoare, pentru ce? Că avusese grijă de Irina, că o primise să 
stea cu ele, că n-o lăsase să batjocoreasca cele sfinte şi să facă mănăstirea 
de râs? 

Anastasia, Siluana şi Pahomia nu trădau nicio emoție. În momentul 
pronunțării sentinței împietriseră cu ochii în gol. Dumnezeu le punea 
credința la mare încercare şi n-aveau decât să facă voia Lui. Cine ştie pentru 
păcatele cui aveau de ispasit? 

O auziră pe avocată anunțând că va face apel la o instanţă superioară. 
Mania îşi dădea seama că nici preotul, nici călugărițele nu înțelegeau că 
judecătorul făcuse tot ce-i stătuse în putință ca să le uşureze situaţia. Îi 
condamnase la pedepse mai mici decât pedeapsa minima, de 15 ani, 
prevăzută în cazul infracțiunii pentru care fuseseră judecaţi. Considerase 
drept circumstanţe atenuante încredințarea lor ca Irina era posedată de 
diavol şi dorinţa de a o vindeca. În plus, până la apel, îi lăsa în libertate. Se 
puteau întoarce la casa din Portari. Aveau în fata câteva luni bune, dacă nu 
un an, de libertate, până când se îndeplineau toate procedurile judiciare 
legate de apel. Oricât părea de nemiloasă, sentinţa era o victorie. Spera ca 
ziariştii care l-ar fi vrut închis pe viaţă pe Daniel Corogeanu să nu sesizeze 
micile nuanţe juridice. Dar oare clienţii ei le înțelegeau? Apreciau eforturile 
ei? 

Apelul trebuia strămutat de la Iaşi, unde se ducea automat cererea, la 
orice altă curte de apel din tara. La Iasi se afla scaunul mitropolitan al lui 
Daniel Ciobotea, ierarhul tânăr, iubitor de ecumenism, dialog 


interconfesional şi diplomaţie religioasă, care nu tolera misticismul popular 
şi neascultarea. Avocata simţea că încă mai puteau să câştige şi nu avea de 
gând să cedeze. 

Părintele Daniel avea privirea incetosata şi simţea cum îl cuprinde 
panica. Şi îngrijorarea că toţi cei prezenţi îl vor vedea cuprins de panică... 
Nici nu iesise bine judecătorul şi începuse îmbulzeala. Ziarişti, ţărani, 
oameni care îl iubeau, oameni care îl urau, oameni indiferenți, oameni 
violenti... 

În copilărie, la fotbal, plângea când echipa lui pierdea un meci. O 
miuta să fi fost, şi tot îi dădeau lacrimile. Acum îi venea în minte un fel de 
poem al disperării. Ca un naufragiat împins în larg de valuri, a mai avut 
timp să se agate, cu mâna tremurând, de telefonul mobil şi să le trimită 
prietenilor un ultim mesaj încropit din frânturi de rugăciuni şi de fraze pe 
care le socotea pe cât de frumoase, pe atât de tragice: „Mă uitam după 
iubire, căutând-o în toate colţurile vieții. Unde eşti, iubire? Căci vreau să te 
imbratisez. Mi-am zis: s-o fi ascuns printre oameni. Si n-am găsit-o... Mi- 
am zis: o fi plecat de la oameni... Am căutat-o în cărți, filosofii, astre şi 
împărăţii. Mi-am zis: nu există. Poate s-o fi risipit. Şi totuşi se vorbeşte 
despre ea. E imposibil să nu fie. Trebuie să fie pe aici, printre oameni, în 
istorie, undeva. Da! Trebuie să fie... Am ajuns într-o zi pe un munte. Eram 
murdar, obosit şi pribeag, la capătul puterilor. Si-am privit în sus, 
tremurând. Am simţit în inimă suspinul şi am văzut un om lăcrimând, sus, 
pironit pe o Cruce, şi zicând: „S-a ispravit!“. Era Iubirea căutată de 
mine...“ 

„14 ani pentru criminalul de la Tanacu“, au scris ziarele a doua zi. 


La cinci luni de la pronunţarea sentinţei, procesul a fost strămutat la 
Curtea de Apel din Alba Iulia, unde, pe 20 septembrie 2007, s-a pronunţat o 
sentință noua — Daniel Corogeanu a fost condamnat la 7 ani de închisoare, 
iar Neonila la 6 ani. Anastasia, Siluana şi Pahomia au rămas cu sentintele de 
la Vaslui, de câte 5 ani de închisoare. 


Pe 29 ianuarie 2008, Curtea Suprema din Bucuresti a confirmat ca 
definitiv verdictul dat la Alba Iulia. A doua zi, fostul preot şi fostele 
călugăriţe au fost arestaţi. 

Pe parcursul anului 2011, au fost eliberaţi din închisoare condiţionat, 
înainte de termen, pentru bună purtare. 

